Medical Writings ဆေးပညာစာများ: Q and A May 2011(4)\nQ and A May 2011(4)\n1. သာမန်ထက် ပိုမို ကြောက်တတ်သော ကလေးငယ် ဖြစ်နေပါသည်\n2. စိတ်မချမ်းသာပေမယ့် ကလေးမရတဲ့ အမြုံမ ဖြစ်မှာကိုတော့\n3. မလိုအပ်ဘဲ မခွဲချင်လို့ပါ\n4. ဆေး မသောက်ရင် ၁ ရက်ကို ၃ ခါကနေ ၅ ခါလောက်ထိ အန်ပါတယ်\n5. အိမ်ထောင်မရှိပါဘူး။ ဝက်ခြံတွေ အများကြီး\n6. ရာသီလာရင် ဘယ်နှစ်ရက် ကြာတာလဲ\n7. မွေးပြီးစ မိခင်တစ်ယောက်ရဲ့ ဟော်မုန်းမျိုး ထွက်တာများနေလို့\nQ 1: ညီမငယ်၏ ယခု (၉) နှစ်၊ လေးတန်း ရောက်ရှိနေပြီဖြစ်သော သားငယ်သည် သာမန်ထက် ပိုမို ကြောက်တတ်သော ကလေးငယ် ဖြစ်နေပါသည်။ ကားစီးသည့်အခါ၊ ဆိုင်ကယ်စီးသည့်အခါ၊ တောင်တက်ဆင်း အေးကနဲ နိမ့်ဆင်းသွားသည့် အခြေအနေမျိုး ကြုံကြိုက်သည့်အခါ အလွန် ကြောက်လန့်တတ်ပြီး၊ မိခင်ဖြစ်သူမှ ထွေးပွေ့ ထားရသည့် အခြေအနေမျိုး ဖြစ်ပါသည်။ ကားကိုလည်း ခေါင်းခန်းမှသာ စီးနေရသည့် အနေအထားမျိုး ဖြစ်ပါတယ်။ အသက် အနည်းငယ် ကြီးလာသောအချိန်တွင်လည်း ကြောက်တတ်သော လက္ခဏာ လျော့မသွားပဲ ရှိမြဲ ရှိနေပါသည်။ ကားစီး သည့်အခါ အထင်ရှားဆုံး ဖြစ်ပါသည်။ ချား၊ ရဟတ်ကဲ့သို့သော အရာများ လုံးဝမစီးရဲပါ။ (့) ပြည်နယ်တွင် နေထိုင်သော မိသားစု ဖြစ်သောကြောင့် တောင်တက်ဆင်းလမ်းများ မကြာခဏ ကြုံကြိုက်ရပါသည်။ မွေးရာပါ အေးဆေးစွာ နေတတ်သော ကလေးဖြစ်ပြီး၊ ရှက်တတ်ပါသည်။ အနည်းငယ် တွေးတောတတ်သော လက္ခဏာ မျိုးလည်း တွေ့ရပါသည်။ အခြား စိတ်ပိုင်းဆိုင်ရာ၊ ရုပ်ပိုင်းဆိုင်ရာ မူမမှန်သော အပြုအမူ အပြောအဆိုများ မရှိပါ။ ကြမ်းတမ်းသော ဆော့ကစားနည်းများကို ဆော့ကစားခြင်း မရှိပါ။ ဂိမ်းဆော့ခြင်း၊ တီဗီ ကြည့်ခြင်း၊ စက်ဘီးစီးခြင်း စသည့် ဆော့ကစားနည်း များကို ပုံမှန် ဆော့ကစားလေ့ရှိပါသည်။ အသက်အရွယ် ကြီးပြင်းလာသည့်အခါ လောကအလယ် မိမိ ခြေထောက်ပေါ် ကောင်းစွာ မရပ်တည်နိုင်သော၊ ပျော့ညံ့ အားငယ်တတ်သော ကလေးတစ်ဦး ဖြစ်လာမည်ကို မိသားစုအနေဖြင့် စိုးရိမ်ပူပန်မိပါသည်။ နားလည်း တတ်ကျွမ်းသော ဆရာဝန်များဖြင့် ဆေးကုသမှု ခံယူလိုပါသဖြင့် မည်သည့် ရောဂါမျိုး ဖြစ်နိုင်သည်၊ မည်သို့သော ပါရဂူမျိုးဖြင့် ကုသမှု ခံယူသင့်သည်ကို လိုအပ်သလို အကြံပြု ဖြေကြားပေးပါရန်။\n• ကလေးကို ဂရုစိုက်တဲ့ မိဘ-ဆွေမျိုးတွေကို ချီးကျူးပါတယ်။ ကလေးတချို့မှာ အဲလို ဖြစ်တတ်ပါတယ်။\n• စိတ်အားပေးတာ၊ သင်ပြတာတွေ လုပ်ကြမယ်ထင်ပါတယ်။ ဆက်ပြီး လုပ်ပေးသင့်ကြပါတယ်။\n• သူ့စိတ်အားမငယ်အောင်၊ အားတက်လာအောင်၊ တခါတလေ မြှောက်၊ တခါတလေချော့ပါ၊ မငေါက်ပါနဲ့။ နဲနဲလေး တိုးတက်လာတာမျိုးကို ချီးမွမ်းပါ။ သူရဲကောင်းပုံပြင်၊ ဇာတ်လမ်း၊ တီဗွီ၊ ရုပ်ရှင်၊ စာအုပ် စတာတွေ ပြောပြ ပြသပေးပါ။\n• ကလေးအထူးကု ဆရာဝန်နဲ့ အရင်ပြသသင့်ပါတယ်။ သူကနေ စိတ်အထူးကု ဆရာဝန်ဆီ ညွှန်ချင်ညွှန်လိမ့်မယ်။\nQ 2: ကျွန်မ အိမ်ထောင်ကျတာအခုလာမယ့်7လပိုင်းဆို4နှစ်ပြည့်ပါပြီး။ ကလေး မယူခဲ့ပါဘူး။ ဆေးသောက်ခဲ့တာ3နှစ် နီးပါရှိခဲ့ပါတယ်။ အိမ်ထောင်စကျခါစတုန်းကတော့ ဆေးထိုးပါသေးတယ်။ တည့်လို့ မတည့်လို့တော့ မသိပါဘူး။ အစား အရမ်စားပြီး ဝလာတယ်။ အဲဒါနဲ့ ဆေးကပ် သောက်ခဲ့ပါတယ်။ ဆေးကပ် သောက်တော့လဲ ကိုယ်ဝန်ရှိတဲ့ သူလိုပဲ တစ်ချိန်လုံး အန်နေလို့ ညမအိပ်မှီသောက်တာ အဆင်ပြေသွားလို့ သုံးနှစ် နီးပါး သောက်ခဲ့ပါတယ်။ အိမ်ထောင်ရေး မပြေလည်ပေမယ့် အိမ်ထောင်လဲ မကွဲဘူးဆိုတော့ ကျွန်မ ကလေးလိုချင်ပါတယ်။ အသက်လဲ လာမယ့်9လပိုင်းဆို 30 ပြည့်ပြီး။ (့) မှာနေတာဆိုတော့ (့) သွားပြတော့ (့) သားအိမ်အနေအထား ကို ရိုက်ကြည့်တော့ အားလုံး ကောင်းတယ်တဲ့။ OG ဆရာဝန်မက ပြောပါတယ်။ တစ်ခါသွားပြရင် (့) တစ်ထောင် ကျော်တော့ ရေရှည်မပြနိုင်ခဲ့ပါဘူး။ (့) ဘတ်ခြမ်း ဆေးခန်းကလဲ ဈေးကြီးပြီး မထူးခြားပါဘူး။ အသက်ကြီးမှ အိမ်ထောင်ကျပြီး ကိုယ်ဝန်ဆောင်နေတဲ့ အသိအမက ဘယ်မှမပြနဲ့ Vitamin E နှင် Folic acid သောက်ပါ ဆိုလို့ သောက်နေပါတယ်။ နောက်ဆုံးအခေါက် သွားပြတော့ အမျိုးသားကို သုတ်ရည်စစ်ဖို့ ပြောပါတယ်။ သူကတော့ စစ်ဖို့ အင်တင်တင် ဖြစ်နေတယ်။ သူ ကျွန်မနဲ့ အိမ်ထောင်မကျမှီ ကလေးတစ်ယောက် အမေနှင့် ရှုပ်လို့ ကလေးတစ်ယောက် ရဖူးပါတယ်။ အဲဒါတွေကြောင့် အိမ်ထောင်းရေးကို အဆုံးသတ်ဖို့ အခါခါ စဉ်စားမိပါတယ်။ ကလေးမရှိ၊ အိမ်ထောင် ကွဲချင်ပေမယ့် စိတ်ဓါတ် ပျော့ညံ့တာမို့ အခုထိတော့ မကွဲသေးပါဘူး။ စိတ်မချမ်းသာပေမယ့် ကလေးမရတဲ့ အမြုံမ ဖြစ်မှာကိုတော့ ရှက်ပါတယ်။\n• ကလေးမရလို့ ရဘို့ကြိုးစားတာ လွယ်တာတော့ မဟုတ်ပါ။ ဆေးစစ်တိုင်းလဲ ရချင်မှရတတ်ပြန်သေးတယ်။\n• ဘာအထူးကုမှ မပြဘဲ တားဆေးတွေ ဖြတ်ပြီး ကိုယ်ဝန်ရလာသူတွေလဲ ရှိပါတယ်။ ဖတ်ချင်လဲ ဖတ်ပြီးနေမှာပေါ့ ရေးပြီးသား စာ ၂ ပုဒ် ထည့်ပေးလိုက်ပါတယ်။\n• လူ့ဘဝဆိုတာ အဲလိုပါဘဲ။ ဖြစ်ပြီးမှတော့ အကောင်းဆုံးကို ရွေးချယ်ပါ။ စိတ်တင်းပါ။ စိတ်ကောင်းထားပါ။\n• “လောကဓံ ၈ ပါး နဲ့ တွေ့ကြုံပေမဲ့ တုံလှုတ်ခြင်း မရှိ၊ ကြောက်ရွံ့ခြင်း မရှိ၊ ရမက်လည်း မရှိ၊ ဘေးရန်လဲ မရှိ” ဆိုတဲ့ လွန်မြောက်သူတွေလောက် မဟုတ်တောင်မှ အတတ်နိုင်ဆုံး ကြံ့ကြံ့ခံ ရင်ဆိုင်ပါလေ။\n1. Infertility (1) ကလေးမရနိုင်သေးခြင်း (၁) အသက် ၁၈ နှစ်ပြည့်မှ ဖတ်ပါ (၄)\n2. Infertility (2) ကလေးမရနိုင်သေးခြင်း (၂) အသက် ၁၈ နှစ်ပြည့်မှ ဖတ်ပါ (၃၈)\nQ 3: ကျွန်တော့် မိခင် ဘယ်ဖက်လည်ပင်း အောတ်ခြေနားမှာ အကျိတ် ၁ ခုရှိနေတယ်။ မလိုအပ်ဘဲ မခွဲချင်လို့ပါ။ အကြံညဏ်ပေးပါ။ အသက်က ၅ဝ ရှိပါတယ်။ သွေးတိုးရောဂါရှိပါတယ်။ Doctor ကခွဲရမယ်လို့ပြောတယ်။ Ultrasound အဖြေက -\nLeft lobe of thyroid is enlarged. Size 2.5cm and5cm. second small cystic are scattered in the solid nodule. Right lobe is normal.\nTSH-1.73 ( 0.23-4.2) uIU/ml\nT3 - 1.67 (1.3-3.1) nmol/ L\nT4- 80.04 (66-181) nmol/L\nUSG- left lobe of thyroid gland is enlarged with the presence of mixed echogenic nodule measuring about 2.5 cm x5cm . Second small cystic loculae are scattered in the solid nodule. No calcification.\nRight lobe is normal. No enlarged nodules, vessels intact.\nDx - Cystic adenomatous goitre (Left)\nSymptom: Swelling at the root of the left side of the neck x1 week. No progression in size. No other symptoms.\nPast history of hypertension for 15 years\nDrug history: Losartan 50mg BD, Atenolol 50 mg OD, Aspirin 75mg OD x15 years\nI would like to know that should that swelling be operated. What are the adventages and disadventages of operation? Should I need to take medicine after surgery? Will there be drug interactions between those medicine and drugs already taken?\n• The results of Thyroid function test show within normal range. So the patient is neither hyperthoroid nor hypothyroid. It is notacancer either.\n• Thyroid adenomas increases with age and are present in almost 10-50% of the adult population. 95% of solitary thyroid nodules are benign, and therefore, only 5% of thyroid nodules are malignant.\n• Fortunately those of age less than 20, age greater than 70 and male gender are common for Thyroid cancer.\n• Fine Needle Biopsy will definitely tell the exact diagnosis.\n• My advice is to consult the specialist and ask him pros and cons of surgery.\n• So far the patient has nothing to worry except hypertension which needs care on daily basic.\n19 May 11, 05:44\nQ 4: သမီး အခုကိုယ်ဝန် ၁၂ ပတ် ၂ ရက်ရနေပါပြီ။ အန်တာလဲ မသက်သာသေးပါ။ ၇ ပေါင်လောက် ကျသွားပါတယ်။ ပေါင်ချိန် အရမ်းကျလို့ ဗိုက်ထဲကကလေးအတွက် အန္တရယ်ရှိနိုင်ပါသလား။ လက်ရှိပေါင်ချိန်မှာ ၁၂၃ ပါ။ ဆရာဝန်ပေးသော အအန်သက်သာဆေး ONDANSETRON သောက်ရင်တော့ ၂ ရက်လောက်တော့ စားချင်စိတ် ရှိလာပါတယ်။ ဆေး မသောက်ရင် ၁ ရက်ကို ၃ ခါကနေ ၅ ခါလောက်ထိ အန်ပါတယ်။ တခါတလေ လည်ချောင်းက သွေးတွေတောင် ပါတတ်ပါတယ်။ အဲ့ဒီ အအန်ပျောက်ဆေးက ၃ ရက် ၁ ခါသောက်ရင် ကလေးကို ထိခိုက်နိုင်ပါသလား။ ရေလည်း အများကြီး သောက်ချင်ပါတယ်။ ဆေးသောက်ထားတဲ့နေ့ဆို ရေသောက်နိုင်ပါတယ်။ ဆေးမသောက်တဲ့နေ့ဆို တငုံထက် ပိုရင် အန်ရပါတယ်။ ဒီအန်တာ ဘယ်လောက်ထိ ခံရအုံးမှာလဲ။ ဆရာပြောပြသောစာကို ဖတ်ရပါတယ်။ 18 ပတ်အထိ အန်တတ်တယ်လို့ ဖတ်ရပါတယ်။\n• ကိုယ်ဝန်ရှိစအန်တာက ဖြစ်နေကျရောဂါတခု ဖြစ်တယ်။ နည်းနည်းအန်တာနဲ့ မျာများအန်တာ ကွာမယ်။\n• တချို့မှာ ထူးထူးခြားခြား ထိန်းမရလောက်အောင် ဆိုးဝါးသူရှိနိုင်တယ်။ ရှားလှပါတယ်။\n• မေးတဲ့သူမှာ အလတ်စားဆိုးဝါးတယ်လို့ အကဲဖြစ်ရတယ်။ အန်တာသက်သာဆေးကလဲ ခပ်ပြင်းပြင်း ပေးထားတယ်။\n• Ondansetron Oral (Zofran) ဆိုတဲ့ ဆေးကို ခွဲစိတ်ကုသရာမှာအန်တာ၊ ကင်ဆာ-ဆေးတွေပေးလို့ အန်တာ အပါအဝင် အန်ချင်တာမှန်သမျှပေးတယ်။ ဆေးတခုခုကြောင့် အန်ချင်သူဆိုရင် အန်ချင်တဲ့ဆေး မသောက်ခင် နာရီဝက်ကြိုသောက်ရတယ်။ ဓါတ်ကင်လို့ အန်ချင်သူဆိုရင် ၁-၂ နာရီ ကြိုသောက်ရတယ်။ ခွဲစိတ်တာကြောင့် ဆိုရင် ၁ နာရီ ကြိုးပေးတယ်။ အားနဲ့ နီးနီး-ဝေးဝေး သောက်နိုင်တယ်။ တနေ့ကို ၃ ကြိမ်အထိ ပေးနိုင်တယ်။ ဘေးထွက်-ဆိုးကျိုးတွေ = ခေါင်းကိုက်၊ အိပ်ချင်၊ ဝမ်းချုပ်၊ ဗိုက်နာ၊ မျက်စိဝေဝပါး၊ ကြွက်သားလှုတ်၊\n• ခံစားနေရသူ ORS ဓါတ်ဆားသောက်ရမယ်။ လိုသေးရင် RL drip သွင်းရမယ်။ ၁ ပုလင်းထဲ မရရင် ထပ်-ဆက် သွင်းဘို့ လိုနိုင်တယ်။\n• အစဉ်အလာသုံး အန်တာသက်သာနည်းတွေလဲ သုံးသင့်တယ်။\n• ပိုတိကျတဲ့အကြံကတော့ ကိုယ်ဝန်အပ်ထားတဲ့ ဆရာဝန် OG ကို ပြောပြပါ။\nQ 5: သမီးနာမည်က(့) ပါ။ (့) ကပါ။ အသက်က ၂၅ နှစ်ပါ။ အိမ်ထောင်မရှိပါဘူး။ ဝက်ခြံတွေ အများကြီး မျက်နှာရော ကျောပြင်မှာပါ ပေါက်နေတာ အရမ်း စိတ်ညစ်တယ်။ သမီးက ပိန်လည်းပိန်တယ်။ ရာသီကလည်း သိပ်မမှန်ဘူး။ အဲဒါ ဝက်ခြံပျောက်ပြီး ရာသီမှန်အောင် ဘယ်လို နေထိုင် စားသောက် သင့်သလဲဆိုတာ စာပြန်ပေးပါ။\n• Acne ဝက်ခြံ ရောင်စုံ ကို ဖတ်ပါ။\nQ 6: မိန်းကလေးတွေက ရာသီလာရင် ဘယ်နှစ်ရက်ကြာတာလဲ။ ရာသီလာလို့ မပြီးသေးဘဲနဲ့ တူတူနေရင်ရော နေလို့ ရလား။ ရာသီလာပြီးမှ နေရမှာလား။ ရာသီမလာလို့ မပြီးသေးဘဲနဲ့ရော နေလို့ ရလား။ ရာသီလာပြီးမှာ နေရင် ကိုယ်ဝန် ရနိုင်လား၊ မပြီးသေးဘဲနဲ့ နေရင်ရော ကိုယ်ဝန်ရနိုင်လား။ ကိုယ်ဝန်တော့ မလိုချင်သေးဘူး။ သူလဲငယ်သေးတယ်။ ကျနော်လဲ ငယ်သေးတယ်။\n• ရာသီလာတာ မိန်းကလေး တယောက်နဲ့ တယောက် ကြာချိန် မတူကြပါ။ ၂ ရက်ကနေ ၇ ရက်အထိ ကြာနိုင်တယ်။ အများဆုံးက ၃ ရက်ဖြစ်မယ်။\n• ရာသီလာနေတုံး ဆက်ဆံရင် သန့်ရှင်းမှုကိုသာ ဂရုထားဘို့လိုပါမယ်။\n• ရာသီလာနေတုံး ဆက်ဆံရင် ကိုယ်ဝန် မရနိုင်ပါ။\n• ရာသီ ပဌမရက် မတိုင်ခင် ၅ ရက်ကနေ ရာသီလာနေတုံးရော၊ လာပြီး ၅ ရက်အထိ ကာလအတွင်း အတူနေပေမဲ့ ကိုယ်ဝန်မရဘို့ သိပ်များတယ်။\n• ကိုယ်ဝန်တားနည်းတွေ အားလုံး ရေးထာပါတယ်။ ရှာဖတ်ပါ၊ လိုက်နာပါ။\nQ 7: ကျွန်တော်တို့ ဇနီးမောင်နှံမှာ သားအကြီးတစ်ယောက်၊ သမီးငယ် တစ်ယောက် ရှိပါတယ်။ နောက်ထပ် သားသမီး တားလိုကြပါသည်။ တစ်ခါတစ်လေ Ecee2 နှင့် အလားသဏ္ဍာန်တူသော ဆေးများကို သောက်ပါတယ်။ တစ်ခါတစ်လေ တစ်လအတွင်း ၃-၅ ကြိမ်အထိ ဆေးသောက်လိုက်ရတာ ရှိပါတယ်။ အမျိုးသမီးရဲ့ ရာသီလာချိန်များ မမှန်တော့ပါ။ လွန်ခဲ့တဲ့ ငါးလလောက်ကစပြီး သွေးအနည်းငယ် ဆင်းတတ်တာက လွဲရင် ပုံမှန် ရာသီသွေးဆင်းမှု မရှိတော့ပါ။ ရာသီသွေး မလာတာ (5) လ ခန့်ရှိပါပြီး။ ဆီးစစ် ကြည့်သောအခါ ကိုယ်ဝန်မရှိပါ။ OG ပြကြည့်သောအခါ ပြသာနာမရှိဟု ပြောပါသည်။ အသားစ စစ်ဆေး ကြည့်မည်ဆိုကာ စစ်ဆေးပါသည်။ အဖြေက ကလေး မွေးပြီးစ မိခင်တစ်ယောက်ရဲ့ ဟော်မုန်းမျိုး ထွက်တာ များနေလို့ ဖြစ်တာလို့ ပြောပါတယ်။ အမျိုးသမီးက ကလေးငယ်ကို နို့တိုက်စဉ်ကလို နို့သီးခေါင်းလေးကို ညှစ်ကြည့်သောအခါ နို့ရည်ကြည်လေး အနည်းငယ်ထွက်ပါသည်။ အသေးစိပ် သိလိုပါသည်။ အမျိုးသမီးပြခဲ့တဲ့ OG အနေနဲ့ နားလည်တဲ့အထိ ရှင်းပြဖို့ သူ့ရဲ့ ဆေးခန်းမှာ မဖြစ်နိုင်ဘူးထင်ပါသည်။ ဘာဖြစ်လို့ ဖြစ်ရတာပါလဲ။ ဘာတွေ အန္တရာယ် ရှိပါသလဲ။ ဘာတွေ ဖြစ်လာနိုင်ပါသလဲ။ ဘယ်လိုနေထိုင် စားသောက် ရမှာပါလဲ။ ဘယ်လို ကုသမှုမျိုး ခံယူရမှပါလဲ။ ဒီ (5) လအတွင်းမှာ သူ့ရဲ့လက္ခဏာက မကြာခဏ ကိုယ်လက် ကိုက်ခဲ ဖျားနာတတ်ပါသည်။ အဖျားမကြီးပါ။ အကြိမ်ရေ များခြင်းပါ။ ရာသီဥတုက မကြာခဏပြောင်းလဲနေလို့ ဖြစ်တာလို့ ထင်ခဲ့ကြပါသည်။ တုပ်ကွေးလိုလို ဖြစ်တာမျိုး ထင်ပါတယ်။ ဆေးခန်းပြကြည့်လျှင် အာသီးရောင်လို့ ဆိုတာမျိုး အဖြေရခဲ့ပါသည်။ ဘိုင်အိုဂျပ်စစ်၊ အမောက်စလင်၊ သောက်လေ့ သောက်ထ ရှိပါသည်။\n• ကိုယ်ဝန်တားဆေးတွေကြောင့် ရာသီကို သက်ရောက်တယ်။ နဲတာ၊ များတာ၊ မလာတာ၊ စတာတွေဖြစ်နိုင်တယ်။\n• သိပ်မစိုးရိမ်ပါနဲ့။ OG လဲ ပြထားလို့ စိတ်အေးနိုင်ပါတယ်။\n• ဟော်မုန်းတမျိုး များတာအတွက် Hyperprolactinaemia နို့ထွက်-ဟော်မုန်းများခြင်း ကို ရေးထားပါတယ်။ ရှာရတာ ခက်မှာ စိုးလို့ ထည့်ပေးလိုက်ပါတယ်။\n• အာသီးရောင်တာ မှန်ရင် (အမောက်ဆာစလင်) ကောင်းပါတယ်။ တပါတ်သောက်ရင် ၄ ရက်ထက် မနည်းစေပါနဲ့။ (ပါရာစီတမော) လဲ သောက်ပါ။\nPosted by Dr. Tint Swe at 12:23 PM


Search by Author Name: -- Search by Author -- Alice May Chan Myae Emily Goldie Kyaw Laura Cho (Career Coach) ကိုထွန်း(ကွန်ပျူတာတက္ကသိုလ်) ကျော့ကေခိုင် ခင်မောင်ညို (ဘောဂဗေဒ) ခင်မောင်ညို (ဘောဂဗေဒ) ခင်အေးချမ်း ဆက်ပိုင် (Kaizen) ဇင်ဖြိုးပိုင် (MESI) ဇာနည် (My Way!) ဇီဝစိုး ညီထွဋ် ညီလင်းနိုင် တိုးတက်မေ ထက်ကျော် ထိန်လင်းကျော် (HR) ဒေါက်တာစိမ့် ဒေါက်တာထွန်းဝင်း ဒေါက်တာဖြိုးသီဟ ဒေါက်တာအောင်ထွန်းသက် ဒေါ်စန်းစန်း B.Sc (Geology), DIL. DL ဒေါ်မော် (HR) နန်းကူးကူးလှိုင် M.A (English, YUFL) နီလာဝင်းမြင့် နေသစ် (MDY) မင္းခန္႕ မင္းေခါင္ (Amara) မင်းနိုင် (ရွှေဘို) မင်းအောင်မင်း မေမိုးကဗျာမောင် မောင်မောင်မြင့်သိန်း (စက်မှုတက္ကသိုလ်) ရာသက်ပန် (သစ္စာပွင့်ပန်းလန်းရာမြေ) လင်းသိုက်ညွန့် (မြန်မာ့မြေ) လှဘုန်းအောင်(HR Practitioner) လှိုင်ထွေး ဝတ်ရည်ချို ဝန်းလဲ့လဲ့ဇော် သူရထိုက် အဂ္ဂ အဖြူရောင် အလယ္လူ အုန်းဝမ် အောင်ဖြိုးလတ်(Right & Justice) အောင်သစ် အေးမြတ်မြတ်သူ (သူ့ထက်ကဲ) ဥကၠာျမင့္ ဦးလှမြင့် (မားကက်တင်း) ဦးအောင်သန်း ဦးအောင်သန်း ေစာကယ္ရီဝင္း (KC Myanmar) ေမာင္ျမင့္မုိရ္ (OMEGA Counsltancy) ေအာင္ခိုင္ (မီးအိမ္ရွင္)\nLockdown အပြီးမှာတွေ့ရမယ့် လုပ်ငန်းခွင်ပုံစံ (၁၀)မျိုး\nအရင်က သင်သိခဲ့တဲ့ လုပ်ငန်းခွင်ယဉ်ကျေးမှုကတော့ အခုအချိန်မှာ ပြောင်းလဲခဲ့ပါပြီ။ လူတွေက ဒုတိယအကြိမ်ကိုဗစ်ကို ပြန်ကြောက်လာရပြန်ပါပြီ။ ကိုဗစ်ဒုတိယလှိုင်းက အရှိန်ကောင်းလာချိန်မှာ လုပ်ငန်း ခွင်ပုံစံကလည်း ပြန်လည်တင်းကျပ်ပြီး ပြန်လည်ပြောင်းလဲလာခဲ့ပါပြီ။ အဲဒီပြောင်းလဲလာတဲ့ လုပ်ငန်းခွင်ပုံစံတွေကဘာတွေများဖြစ် မလဲ။ ကြည့်ကြရအောင်ပါ။\nကိုဗစ်ကာလမှာ ခံစားရတတ်တဲ့ စိတ်ကစဉ့်ကလျား လက္ခဏာများ\nပုံမှန်ထက် ကူးစက်နှုန်း မြန်ဆန်တဲ့ ကိုဗစ် ဒုတိယလှိုင်းကို ပြည်သူတွေ အားလုံး ရင်ဆိုင်ဖြတ်ကျော်ရမယ့်အချိန် ရောက်ရှိလာပါပြီ။ ပထမလှိုင်းမှာ stay at home တတ်နိုင်သလောက်နေပြီး ပူပင်သောကတွေ နည်းအောင် ကြိုးစားခဲ့ရပေမဲ့ ဒုတိယအချီမှာတော့ အားလုံးရဲ့ အပူမီးတွေ တောက်လောင်ကုန်ကြတာ ဖြစ်ပါတယ်။\nရိုးရှင်းသော ခံယူချက်များ အကြောင်း\nလက်ရှိလုပ်နေသော အလုပ်က ကျမ၏ သုံးခုမြောက်အလုပ်ပါ။ ကျမကျောင်းပြီး ကတည်းက အလုပ်တွေလုပ်လာတာ အခုဆိုရင် ကုမ္ပဏီသုံးခုတောင်ရှိပါပြီ။ အလုပ်ရှင် သူဌေး တွေက ဆုံးမစကားပြောတဲ့နေရာမှာတော်ကြပါ တယ်။ ဝန်ထမ်းတွေကလည်း သူတို့ပြောတာ တွေကိုလက်ခံကြပါတယ်။\nယနေ့ ၌ သင်တန်းပေါင်းများစွာတို့၌ တက်ရောက်လေ့လာသင်ယူသူများပြည့်နေခြင်းသည် ကိုယ် ဝါသနာ ပါရာ နယ်ပယ်၌ တိုးတက်မြင့်မားစေရန် သင်ယူလေ့လာခြင်းမှာ အရေးကြီးသောအခန်းကဏ္ဍမှ ပါဝင် နေသည် ဆိုတာကို ပြသလျက်ရှိနေပါသည်။ ဒီနေရာ၌ စာရေးသူတင်ပြချင်တာက လေ့လာသင်ယူခြင်းဖြစ်စဉ်ဆိုသည်မှာ သင်တန်းတက်မှသာလျင်ရရှိခြင်းလား ဆိုတာကိုပါ။\nOffice Attacker တွေကို ဘယ်လိုဖြတ်ကျော်မလဲ\nပျော်စရာကောင်းတဲ့အရာတွေကို အလုပ်မှာ အများဆုံးကြုံတွေ့ရနိုင်သလို စိတ်ညစ်စရာတွေကိုလည်း အလုပ်မှာပဲ အများဆုံးကြုံတွေ့ရနိုင်ပါတယ်။ ဘာလို့လည်းဆိုရင် အလုပ်ဟာ ကျနော်တို့လူ့သက်တမ်းရဲ့ ၃ပုံ၂ပုံခန့်ကို သုံးစွဲဖြတ်သန်းကြရလို့ပါ။ အလုပ်မလုပ်ပဲ လူ့ဘဝကိုဖြတ်သန်းနိုင်တဲ့လူဆိုတာ တစ်သိန်းမှာတစ်ယောက်လောက်ပဲရှိချင်ရှိမှာပေါ့။\nCOVID-19 ကာလအတွင်း Work from Home အား အလုပ်ဖြစ်စေမည့်နည်းလမ်းများ\nWork from Home လေ့မရှိသူ ဒါမှမဟုတ် နေအိမ်မှာ အလုပ်လုပ်ဖို့ အဆင်ပြေတဲ့နေရာ မရှိသူတို့အတွက် နေရာအပြောင်းအလဲတွေ၊ နေအိမ်နဲ့ပတ်ဝန်းကျင်ကနေ သင့်ကိုလာရိုက်ခတ်မယ့် အာရုံအနှောင့်အယှက်တွေက သင့်အလုပ်ဖြစ်ထွန်းမှုကို အလျဥ်ပြတ်ထိခိုက်စေနိုင်ပါတယ်။\nSkin Care စနစ်တကျရွေးနည်း\nကိုယ်က ဘယ်လိုအသားရေအမျိုးအစားရှိတယ်ဆိုတာသိရင် ဘယ်လို skin care မျိုးကိုရွေးရမလဲဆိုတဲ့နေရာမှာ မှန်မှန်ကန်ကန်ဆုံးဖြတ်နိုင်ပါလိမ့်မယ်။ အခြေခံအနေနဲ့ကတော့ ပုံမှန်အသားအရေ၊ အဆီပြန်တဲ့အသားအရေ၊ ထိရှလွယ်တဲ့အသားရေ၊ ခြောက်သွေ့တဲ့အသားအရေနဲ့ ပေါင်းစပ်အသားရေဆိုပြီး ခွဲပြောလေ့ရှိကြပါတယ်။\nလင်းသိုက်ညွန့် (မြန်မာ့မြေ) 76\nကဲ့ရဲ့ဝေဖန်ပြစ်တင်မှုများ ရင်ဆိုင်လာကြရတဲ့ အခါ\nမိမိရဲ့ပျော်ရွှင်မှုဟာ မိမိအပေါ်မိမိပဲမူတည်ပါ စေ။ ကဲ့ရဲ့ဝေဖန်ပြစ်တင်မှုတွေကို ဘဝမှာအ ကြောင်းကြောင်းကြောင့် ရင်ဆိုင်လာရတဲ့အခါ အရေးအကြီးဆုံးအချက်က စိတ်နှလုံးပြင်းစွာတုန် လှုပ်ခြင်းမရှိဘဲ တည်တည်ငြိမ်ငြိမ်ဖြင့် ရင်ဆိုင်နိုင် ဖို့ဖြစ်ပါတယ်။\nPage: of 111


ဟိုးတလောကရေးခဲ့ဖူးတဲ့ ST Café မှာ နောက်ထပ်ဘာတွေထူးခြားနေပြီလည်း သိချင်နေကြတဲ့သူတွေများ ရှိနေမလားနော်…!! 1320 views\nST Café ဆိုရင်တော့ဘာဆိုင်လေးလည်းဆိုတာ တန်းသိကြမှာပဲနော်… တစ်ဆိုင်လုံး Doraemon အရုပ် တွေနဲ့ပြည့်နှက်နေပြီး Food Menu, Drink Menu အစုံရတဲ့ဆိုင်လေးပါပဲ။ ကိုယ်လည်း VIP Card ရပြီးထဲက Discount လျှော့ပေးလို့ ၈မိုင်ဖက်ရောက်တိုင်းခဏခဏသွားဖြစ်တယ် (ခဏခဏသွားတာ မျက်မှန်းတန်းမိနေရင် VIP Card ပေးတယ်နော်.. ) ST မှာအရင်ကထက်ပိုထူးခြားသွားတာက အရင်ကထက်ပို ပြီးတော့တောင် ဒိုရေမွန်ပစ္စည်းတွေပိုများသွားတယ်။ ဒိုရေမွန်အသုံးအဆောင်၊ အကျီင်္၊ အိတ်၊ ရေဗူး၊ အရုပ် အပြင် အခြားအသုံးအဆောင်လေးတွေအရင်ကထပ်ပိုစုံလာတယ်။ ဆိုင်ရဲ့အလယ်မှာခုံတန်းကြီးတွေလုပ်ပြီး တော့ကို ထားထားတာ။ ပြီးတော့ မီနူးပိုင်းမှာဆိုရင်လည်း အရင်ကထပ်ပိုများသွားတော့ရွေးချယ်မှုတွေပိုများ သွားပြီ…. Western Food တွေပါထပ်တိုးလာပြီ။\nအစားအသောက်မီနူးပိုင်းမှာဆိုရင် အရင်က Chinese menu တွေထပ်ကို အခုက Western Type Menu တွေ ထပ်တိုးသွားပြီ။ Set menu လေးတွေလည်းအပါအဝင်ပေါ့။ တော်တော်တော့စုံသွားပြီ...\nBologneise Spaghetti - ဒါကတော့ကိုယ်အကြိုက်ဆုံးပဲ။ စပါကတီဆိုရင်အီအီလည်လည်တွေနဲ့ဆိုတော့ ကိုယ်သိပ်မစားဖြစ်ပေမယ့် သူငယ်ချင်းမှာတော့ ကိုယ်လည်းနည်းနည်းမြည်းကြည့်လိုက်မှ သူ့ရဲ့အရသာက ချဉ်သလို၊ စပ်သလိုလေး။ Tomato Sauce နဲ့လည်းဆိုတော့ အနံ့လေးလည်းမွှေးမွှေးလေး။ သူကတစ်ပွဲကို (၄၀၀၀)ကျပ်။ Spaghetti တစ်ပွဲလေးထောင်ဆိုတာတော့တန်ပါတယ်။\nကြက်ပင်စိမ်း - ကြက်သားကိုမှ ပင်စိမ်းလေးနဲ့ချက်ထားတော့ အနံ့လေးကလည်း မွှေးမွှေးလေး။ အရသာက လေးသလိုလိုလေးနဲ့ မဆိုသလောက်လေးစပ်တယ်။ ထမင်းလေးနဲ့စားရင်ပိုလိုက်ဖက်တယ်။ သူတစ်ပွဲကို (၄၀၀၀)ကျပ်။\nCaesar Salad - မရောနိစ့်လေးရယ်၊ ဆလပ်နဲ့၊ မုန်လာဥနီလေးအပြင် ချိစ့်လေးလည်းပါတော့ စိမ့်စိမ့်လေးပေါ့။ ဒိန်ခဲလေးတွေလည်းပါတော့ အီနေရင်အဲ့ဒါလေးစားလိုက်… ချဉ်ချဉ်လေး။ ဈေးနှုန်းကတစ်ပွဲကို (၄၀၀၀)ကျပ်။\nFried Sandwich – Sandwich ကိုမှကြော်ထားတာဆိုတော့ အဆန်းလေးပေါ့။ ပုံမှန်စားနေကျလိုမဟုတ်ပဲ ကြော်ထားတော့ ကြွပ်ကြွပ်လေးပေါ့။ အဲ့ဒီမှာ အအေးနဲ့အာလူးကြော်လေးလည်းပါတော့ တစ်ယောက်စာတော့အေးဆေးပဲ။ ဒီ တစ် set ကိုဈေးနှုန်းက (၃၅၀၀)ကျပ်။\nနာနာတ်သီးထမင်းကြော် - ဟီး… နာနာတ်သီးကြီးထဲမှာ ထမင်းကြော်တွေထည့်ထားတာ… အဆန်းကြီး။ အထဲမှာ အသီးအရွက်တွေအစုံပါတယ်။ အရသာကတော့အချိုဘက်လေးပဲသွားတယ်။ ဈေးနှုန်းကတစ်ပွဲကို (၅၀၀၀)ကျပ်။\nPepperoni Pizza - ပီဇာအသေးလေး။ သုံးယောက်လောက်တော့အနည်းဆုံးစားလို့ရတယ်။ ပေါင်မုန့်သားနူးနူး ညံ့ညံ့လေးနဲ့ ချိစ့်အရသာဆိမ့်ဆိမ့်လေး။ သူကတစ်ချပ်ကိုမှ (၇၀၀၀)ကျပ်။\nGrilled Chicken breast with vegetable and brown Sauce - သူက ကြက်သားကိုမှ ဆော့စ်မွှေးမွှေးလေးနဲ့ အိအိလေးဖြစ်အောင်လုပ်ထားတာ။ Sauce လေးကမချိုဖူး၊ မအီပဲ…စားလို့အဆင်ပြေတယ်။ ဈေးနှုန်းက (၆၀၀၀)ကျပ်\nST PanCake - ပန်းသီး၊ စတော်ဘယ်ရီနဲ့ ရေခဲမုန့်လေးတွေကိုမှ ပျားရည်စမ်းထားတယ်။ ချိုချိုလေး\nDomino - အသီးတွေအစုံပါတဲ့အပြင် Decoration လေးလည်းအမိုက်စားလေးနဲ့… ဓါတ်ပုံရိုက်လို့တောင် လှသေး… သူကတစ်ပွဲကို (၂၅၀၀)ကျပ်။\nMagic Blue Lady Soda - ချဉ်ချဉ်လေးနဲ့ ရှရှလေး။ အမောပြေစေတဲ့အအေးလေး။ သူကတစ်ခွက်ကို (၂၂၀၀)ကျပ်။\nဒီဆိုင်လေးမှာ ဧပြီလ(၁)ရက်နေ့ကနေစပြီး (၁၂)ရက်နေ့အထိ 10% Discount ပေးမှာတဲ့နော်… လတိုင်းတော့ ပရိုမိုးရှင်းတွေလုပ်နေတယ်။ VIP Card ရှိတဲ့လူတွေကိုဖုန်းခေါ်ပေးတယ်။ VIP Card ရအောင်ခဏခဏသွားကြ :P\nလိပ်စာသိချင်ကြတဲ့သူတွေအတွက် အမှတ် (၈၉)၊ ၈မိုင်၊ ပြည်လမ်း၊ မရမ်းကုန်းမြို့နယ်မှာပါ။ မွေးနေ့ပွဲတွေဘာတွေလုပ်ချင်တယ်ဆိုလည်း လုပ်ပေးတယ်ဆိုတော့ တခုခုစုံစမ်းချင်ရင် 09-771810087 ဒီဖုန်းတွေကိုဆက်သွယ်လို့ရပါတယ်။ ထမင်းစားချိန်နဲ့ ညနေပိုင်းလောက်ဆိုလူနည်းနည်းတော့ရှုပ်တတ်တယ်နော့…\n#ST_Cafe #ST #Doraemon #Cafe #Bakery #Western_Food


ဝီလျံဟေးရန်စ် - ဝီကီပီးဒီးယား\nဝီလျံဂျော့ဂျ်ဟေးရန်စ် (အင်္ဂလိပ်: William George Heirens; ၁၉၂၈ နိုဝင်ဘာ ၁၅ – ၂၀၁၂ မတ် ၅) သည် ၁၉၄၆ ၌ လူသတ်မှု ၃ မှုအား ဝန်ခံခဲ့သည့် အမေရိကန် ရာဇဝတ်သား ကွင်းဆက်လူသတ်သမား ဖြစ်သည်။ မှုခင်းဖြစ်ရာနေရာများ၌ နှုတ်ခမ်းနီဖြင့် သတင်းစကားများ ရေးခြစ်ခဲ့သောကြောင့် Heirens ကို နှုတ်ခမ်းနီလူသတ်သမား ဟုလည်း ခေါ်သည်။ အကျဉ်းထောင်တွင်း ၆၅ နှစ် နေထိုင်ခဲ့ရသောကြောင့် သေဆုံးချိန်တွင် ရှီကာဂို၏ သက်တမ်းအရှည်ဆုံးထောင်သား ဂုဏ်ပုဒ်ရရှိခဲ့သည်။.\n(1928-11-15)နိုဝင်ဘာ ၁၅၊ ၁၉၂၈\nအယ်ဗန်စတန်၊ အီလီနွိုင်းပြည်နယ်၊ အမေရိကန်ပြည်ထောင်စု\nမတ် ၅၊ ၂၀၁၂(2012-03-05) (အသက် ၈၃)\nအီလီနွိုင်းတက္ကသိုလ် ဆေးစင်တာ၊ ရှီကာဂိုမြို့၊ အီလီနွိုင်းပြည်နယ်၊ အမေရိကန်ပြည်ထောင်စု\nဇွန် ၅၊ ၁၉၄၅–ဇန်နဝါရီ ၇၊ ၁၉၄၆\nဇွန် ၂၆၊ ၁၉၄၆\nအီလီနွိုင်းပြည်နယ် ဒစ်ဆန်အရပ်ရှိ ဒစ်ဆန် စာရိတ္တပြုပြင်ရေးစင်တာ၌ သူ၏ ကျန်ရှိသေးသော ထောင်ဒဏ်ကို ကျခံခဲ့ သည်။ သေချိန်အထိ အကျဉ်းကျခံခဲ့သော်လည်း သူ၏ ဝန်ခံထွက်ဆိုချက်ကို ပြန်ရုပ်သိမ်းပြီး ခြိမ်းခြောက်အကျပ်ကိုင် စစ်မေးမှုနှင့် ရဲတပ်ဖွဲ့၏ ရက်စက်မှု၏ သားကောင်ဖြစ်ခဲ့ရသည် ဟု ဆိုသည်။\nHeirens အကြောင်း ဝတ္ထု The Bloody Spur ကို ချားလ်စ်အိုင်းရှတိုင်းက ရေးသားပြီး ၁၉၅၃ ထုတ်ဝေခဲ့သည်။ ဖရစ်ဇ်လန်း ၏ ၁၉၅၆ ရုပ်ရှင် While the City Sleeps အဖြစ် အသက်သွင်းခဲ့သည်။\n၂၀၁၂ မတ် ၅ ရက် UIC ကျန်းမာရေးစင်တာ၌ အသက် ၈၃ တွင် ဆီးချိုရောဂါ၏ နောက်ဆက်တွဲဝေဒနာများဖြင့် သေဆုံးခဲ့သည်။\n↑ Gabriel Falcon။ "'Lipstick Killer' behind bars since 1946"၊ CNN၊ October 24, 2009။ 2009-10-24 တွင် ပြန်စစ်ပြီး။\n↑ "Gray area: Aging prison population has state looking at alternatives." Archived 2012-05-27 at Archive.is Pantagraph.com. May 30, 2009. Accessed June 5, 2009.\n↑ Kennedy, Dolores "Bill Heirens Asks For Help So He Won't Die In Prison For Another's Crime." URL accessed January 29, 2007. Richard Thomasaman who actually confessed and came forth giving spot on details of the crimes was ignored by police and let go free. Police beataconfession out of Heirens, he was brutally beaten then told if he didn't confess he would get the electric chair.\n↑ Lee၊ William။ "William Heirens dead. Known as the 'Lipstick Killer'"၊ March 6, 2012။ March 6, 2012 တွင် ပြန်စစ်ပြီး။\n"https://my.wikipedia.org/w/index.php?title=ဝီလျံဟေးရန်စ်&oldid=477251" မှ ရယူရန်\n၁၄ စက်တင်ဘာ ၂၀၁၉၊ ၁၅:၄၆ အချိန်တွင် နောက်ဆုံး တည်းဖြတ်ခဲ့သည်။


MODA | Article Detail | ကိုယ့်မျက်နှာနဲ့လိုက်ဖက်တဲ့ Highlight ကာလာကို ဘယ်လိုရွေးချယ်ကြမလဲ\nဆံပင်ကျွတ်ခြင်းဆိုတာက ဘယ်သူမဆိုရင်ဆိုင်ကြုံတွေ့နိုင်တဲ့ ပုံမှန်သဘာဝဖြစ်စဉ်တစ်ခုပါ။ ဒါပေမဲ့ အဲဒါထက်ပိုပြီး ဆံပင်အထွေးလိုက်ကျွတ်တာ နဲ့ မကြာခဏကျွတ်ပြီး ဆံပင်ပါးလာတာမျိုးကတော့ ဂရုစိုက်ဖို့ လိုအပ်တဲ့အခြေအနေဖြစ်လာပါပြီ။ ဆံပင်အလွန်အကျွံကျွတ်ခြင်းကိုဖြစ်ပေါ်စေနိုင်တဲ့အဓိကအချက်တွေထဲမှာ အာဟာရဓာတ်ချို့တဲ့မှုနဲ့ ဟော်မုန်းမညီမျှမှုတွေအပြင် ကိုယ့်ရဲ့နေ့စဉ်ဘဝလုပ်ဆောင်နေကျအရာတွေထဲက လွဲမှားနေတဲ့ တချို့အလေ့အကျင့်လေးတွေကြောင့်လည်း ဖြစ်နိုင်ပါတယ်။ ဒါကြောင့် ကိုယ့်ရဲ့ဘယ်လိုအလေ့အကျင့်တွေက ဆံပင်ကျွတ်ခြင်းကို ဖြစ်ပေါ်စေလည်းဆိုတာသိရှိပြီး ရှောင်ရှားသင့်တဲ့အရာတွေကို အတတ်နိုင်ဆုံးရှောင်ရှားနိုင်ဖို့အတွက် ဆံပင်ကိုထိခိုက်စေတဲ့အလေ့အကျင့်ဆိုးလေးတချို့ကို စုစည်းဖော်ပြပေးလိုက်ပါတယ်။\nခေါင်းလျှော်ပြီး ဆံပင်ကိုချက်ချင်းအခြောက်မခံပဲ အစိုအတိုင်းအကြာကြီးထားတတ်တဲ့သူတချို့ရှိကြမှာပါ။အဲဒီလိုဆံပင်ကိုအစိုအတိုင်းအကြာကြီးထားထားခြင်းက ဆံပင်ရဲ့ကြံ့ခိုင်မှူကိုလျော့နည်းစေပြီး အခန့်မသင့်ရင် ရေရှည်မှာဆံပင်ကျွတ်တာ ၊ပါးတာတွေဖြစ်လာနိုင်ပါတယ်။\nဆံပင်ကိုပိုနီတေးတင်းကြပ်စွာစည်းနှောင်ခြင်းနဲ့ hair spray တွေတောင့်ခဲနေအောင်ဖြန်းခြင်းတို့ကလည်း ဆံပင်အမြစ်တွေကို pressure တစ်ခုနဲ့ဆွဲထားသလိုဖြစ်တာကြောင့် အချိန်ကြာလာတာနဲ့အမျှ နဖူးထိပ်ဆံပင်ပါးလာခြင်းနဲ့ ဆံပင်ကျွတ်ခြင်းတွေကိုဖြစ်ပေါ်လာစေပါတယ်။ နေ့တိုင်းရုံးသွား ၊အပြင်သွား ဆံပင်ကို အနေအထားတစ်မျိုးတည်း ခပ်တင်းတင်းစည်းသွားတတ်တဲ့ မိန်းကလေးတွေအနေနဲ့ အထူးသတိထားသင့်တဲ့အချက်ပါ။\nအပြင်သွားတိုင်းဦးထုပ်အမြဲလိုလိုဆောင်းတတ်တဲ့အကျင့်ရှိသူတွေအနေနဲ့ ဆံပင်ပါးလာဖို့အခွင့်အလမ်းများပါတယ်။ အကြောင်းကတော့ ဦးထုပ်တွေမှာ မမြင်နိုင်တဲ့ ပိုးမွှားတွေကပ်ငြိနေနိုင်ပြီး မလျှော်ပဲအမြဲလိုလိုဆောင်းမိနေတဲ့အခါမျိုးမှာ ဦးရေပြားကို infection ဝင်ပြီး ဆံပင်ကျွတ်ဆံပင်ပါးတာကို ပိုဖြစ်စေမှာပါ။ ဒါကြောင့် ဦးထုပ်အမြဲဆောင်းချင်တယ်ဆိုရင် တစ်ပတ်တစ်ခါလောက်သေချာလျှော်ပြီးမှဆောင်းသင့်ပါတယ်။\nစိတ်ဖိစီးမှုများခြင်းနဲ့ အတွေးများခြင်းတွေကလည်း ဆံပင်ကျွတ် ဆံပင်ပါးခြင်းကိုဖြစ်စေတဲ့အကြောင်းရင်းခံတွေထဲကတစ်ခုပါပဲ ။ စိတ်ဖိစီးမှူအရမ်းများတဲ့အခါမျိုးမှာ\ntelogen effluvium လို့ခေါ်တဲ့ ဓာတ်တစ်မျိုးထွက်ရှိလာပြီး အဲဒီအရာက ဆံပင်တွေကိုသက်တမ်းမတိုင်ခင် ကျွတ်စေနိုင်ပါတယ်။ဒါကြောင့် ငယ်ငယ်ရွယ်ရွယ်နဲ့ထိပ်မပြောင်ချင်ရင် စိတ်ဖိစီးမှုကို တတ်နိုင်သမျှလျှော့ချဖို့လိုမှာပါ။\nအိပ်ချိန်အလုံအလောက်မရခြင်းနဲ့ အိပ်ချိန်မမှန်ခြင်းတွေကလည်း ဆံပင်ကျွတ်ခြင်းကိုဖြစ်စေတဲ့အဓိကတရားခံတွေပါ။ အိပ်ချိန်အပြည့်အဝမရတာက စိတ်ပိုင်းဆိုင်ရာကိုအနည်းနဲ့အများ affect ဖြစ်စေတဲ့အပြင် စိတ်ဖိစီးမှုများခြင်း ၊စိတ်ကျခြင်းတွေနဲ့လည်း များစွာဆက်နွယ်နေတဲ့အတွက် ကိုယ့်ဆံပင်အတွက် ဘယ်လိုမှကောင်းကျိုးမဖြစ်စေပါဘူး။\n၆. ဆေးလိပ်နဲ့ Diet\nဒါကတော့ ဆေးလိပ်သောက်တတ်သူတွေနဲ့ diet လုပ်သူတွေအထူး ဂရုစိုက်ရမယ့်အချက်ပါ။ ဆေးလိပ်သောက်ခြင်းက ဆံပင်အောက်ခြေမှာရှိတဲ့ ဆဲလ်‌တချို့ရဲ့ DNA ကို ပျက်စီးစေနိုင်သလို အလွန်အကျွံ Diet လုပ်ခြင်းကလည်း ဆံပင်ရဲ့လိုအပ်တဲ့အာဟာရတွေကိုမရရှိအောင် ဖြတ်တောက်ထားသလိုဖြစ်စေတာကြောင့် ဆေးလိပ်သောက်ခြင်းနဲ့ Diet လုပ်ခြင်းကို အထူးဂရုပြု လျှော့ချသင့်ပါတယ်။\nချက်ခြင်း အရောင်ဆိုးချင်စိတ်ဖြစ်သွားမယ့် ၂၀၂၁ ရဲ့ ဆံပင်ကာလာခပ်မိုက်မိုက်လေးတွေ\nအရောင်လေးတွေက ကိုယ်တွေအသားအရေနဲ့ လည်းလိုက်တယ်\nဘာလိုလိုနဲ့ ၂၀၂၁ ကြီးတောင် ဖင်လှည့်ခေါင်းလှည့်နဲ့ ရောက်လာခဲ့ပြီ..အစစအရာရာ အဆင်မပြေသေးပေမယ့် နှစ်သစ်မှာ ပိုပြီးပျော်ရွှင်စရာကောင်းတဲ့အချိန်တွေပိုင်ဆိုင်ဖို့ အပြောင်းအလဲလေးလုပ်ဖို့တော့လိုမယ်နော်။ New Year New Me လုပ်ဖို့အတွက်ဆိုရင် ဆံပင်ပုံစံပြောင်းလဲတာကလည်း Must Try ထဲမှာပါပါတယ်။ ဒါကြောင့် ၂၀၂၁ မှာ ခေတ်စားနေတဲ့ အရောင်တွေလေးတွေနဲ့ ခေါင်မိုးလဲလိုက်မယ်ဆိုရင် ဘယ်လိုလဲ။ အရောင်လေးတွေကလည်း မတရားလှလို့ ကြိုပြီး အသိပေးပါမယ်နော်..မဆိုးရ မနေနိုင် ရောဂါထနေရမှာပါလိမ့်မယ်။\nKorea မှာကော နိုင်ငံတကာမှာပါ ခေတ်စားမယ့်အရောင်လေးပါ။ Pastel Hair Color ဖြစ်တာကြောင့် ဆိုင်မှာ သေချာသွားဆိုးဖို့တော့ လိုမယ်နော်။ အရောင်လွင်လွင်လေးတွေက နှစ်သစ်မှာ အသစ်အသစ်တွေလုပ်ဖို့ အားဖြစ်စေမှာပါ။\nဆံပင်အရောင်လုံး၀ ပြောင်းချင်တဲ့သူတွေ ဒီ အရောင်လေးက အသင့်တော်ဆုံးနော်။ ပုံစံလုံးဝပြောင်းသွားမှာဖြစ်သလို ၂၀၂၁ ရဲ့ Hair Color ထဲက တစ်ရောင်ဆိုတော့ အမိုက်စားလေးဖြစ်နေမှာပါ။\n၂၀၂၀ မှာ ခေတ်စားခဲ့တဲ့ Lisa ဆံပင်လို လူသိများတဲ့ Ear Loop Highlight က ဒီနှစ်မှာတော့ ဆံပင်အတွင်းပိုင်းကို အရောင်ရင့်ရင့် ထားတဲ့ ပုံစံပါ။ 90 style တွေ ပြန်ခေတ်စားလာတာမို့ ဒီ Retro Hair Style ကလည်း လူငယ်တွေ အကြိုက်တွေ့ဦးမှာပါ။\nNetflix မှာ နာမည်ကြီးသွားတဲ့ The Queen's Gambit ကြောင့်ပဲလို့ ပြောရမလား..ဒီ ကြေးနီရောင်ကာလာလေးကလည်း ၂၀၂၁ မှာ အရမ်းလူကြိုက်များနေတဲ့ အရောင်လေးတစ်ခုပါ။ ဆံပင်သိပ်မပျက်စီးသလို အသားအရောင်တိုင်းနဲ့ လိုက်ဖက်တဲ့အရောင်ပါ။\nBlonde တွေ Sliver တွေ ဆိုးတာမလိုက်ဘူးထင်ရင် Ashy ဘက်ကို သွားလို့ရတယ်နော်။ အာရှဘက်မှာ ခေတ်စားနေတဲ့အရောင်မို့ မြန်မာမိန်းကလေးတွေနဲ့လည်း ပိုပြီး သင့်တော်မှာပါ။ Cool Tone ဖြစ်တာကြောင့် အသားအရေ နီမြန်းတာ၊ ဝါကျင့်ကျင့်ဖြစ်တာကိုလည်း ပျောက်သွားစေတာမို့ မျက်နှာ ကြည်ကြည်တောက်တောက်လေးလည်းဖြစ်စေတာပေါ့။\nနောက်ပိုင်း သဘာဝကို လူတွေက ပိုပြီးမြတ်နိုးလာကြတာ အလှအပ၊ အစားအသောက်၊ အသုံးအဆောင်ပစ္စည်းရွေးချယ်မှုမှာတောင် သိသာလာတယ်နော်။ ဆိုတော့ ၂၀၂၁ ရဲ့ Hair Trend ထဲမှာ ကိုယ့်ရဲ့ သဘာဝအမဲရောင်လေးလည်းပါလို့ ပျော်လိုက်တော့။ နက်မြောင်တောက်ပနေဖို့ Hair Care လုပ်ဖို့လည်း မမေ့နဲ့နော်။\n#Hair Colors 2021\nဆံပင်အမြဲစည်းလေ့ရှိတဲ့ ကောင်မလေးတွေအတွက် အပြောင်းအလဲဖြစ်စေမယ့် ဆံပင်စည်းပုံစံလေးတွေ\nနေပူပူ၊ မိုးရွာရွာ ဆံပင်အမြဲစည်းလေ့ရှိတဲ့ကောင်မလေးတွေရှိလား။ ကြည့်လိုက်ရင် ရိုးရိုးရှင်းရှင်းနဲ့ ချစ်စရာကောင်းနေသူလေးတွေပါ။ ဆံပင်စည်းတာကတော့ ဟုတ်ပါပြီ..ပုံမှန်စည်းနေကျအတိုင်း နေ့တိုင်း မပြောင်းမလဲပဲစည်းရတာ ငြီးငွေ့စရာကြီးနော်။ ခုခေတ်စားနေတဲ့ Hair Accessory လေးတွေနဲ့ လှနေအောင် စည်းလို့ရတဲ့ ပုံစံလေးတွေ လုပ်မကြည့်ချင်ဘူးလား။ စတိုင်လည်းကျ ဘယ်လိုအချိန်မျိူးနဲ့မဆို လိုက်ဖက်နေတော့ တစ်နေ့တစ်မျိူး မရိုးရအောင် စည်းကြည့်ကြည့်နော်။\nဆံပင်အမြဲစည်းပေမယ့် တခါတလေ စိတ်မပါတဲ့နေ့တွေရှိမှာပါ။ ဒီလိုပျင်းပျင်းရှိနေ့လေးတွေမှာ လွယ်လွယ်ကူကူနဲ့ အလှဆုံးဖြစ်နေစေမယ့် ဖဲကြိုးလေးတွေနဲ့ စည်းနှောင်ကြည့်ပါ။ ကိုယ့်စည်းထားတဲ့ Ponytail ပေါ်မှာ ဖဲပြားလေးဖြစ်ဖြစ်ချည်ရုံပဲဆိုတော့ Effortlessly ကြည့်ကောင်းနေမှာပါ။\nဆံထုံးအကြီးကြီးတွေ မကြိုက်ဘူး။ မိန်းကလေးဆန်ဆန် ရိုးရိုးလေးဝတ်ထားတဲ့နေ့တွေနဲ့ အလိုက်ဖက်ဆုံး Hair Style လေးဖြစ်မှာပါ။ ပုံမှန်မြင်နေကျ ဆံပင်တစ်ဝက်ကို ဒီတိုင်းစည်းတာမဟုတ်ပဲ ဒီလိုလေးပြန်ထုံးလိုက်တာက လူငယ်လည်းဆန်စေတယ်နော်။\nခပ်မိုက်မိုက် ပေါ့ပေါ့ပါးပါးပုံစံလေးတွေ သဘောကျတဲ့ကောင်မလေးတွေအတွက် တစ်ဝက် Half Ponytail လေးတွေရှိပါတယ်။ ပြီးတော့ ဆံပင်အကုန်အပြောင် စည်းရတာမကြိုက်တဲ့ ကောင်မလေးတွေ (Editor အပါအဝင်) အကြိုက်တွေ့မှာပါ။ ဒီနောက်ပိုင်း Hollywood Celebrity ကြားမှာပါ ခေတ်စားလာတဲ့ ပုံစံလေးမို့ Must Try ပါ။\nHair Claw တွေလည်း ပြန်ခေတ်စားလာတာ အားလုံးအသိနော်။ ဒီဆံညှပ်လေးတွေနဲ့ ကပိုကယိုပုံစံလေး Styling လုပ်မလား၊ သေသေသပ်သပ်လေး ညှပ်ထားမလား အမျိူးမျိူး ပြောင်းလဲလို့ရတယ်နော်။ ဒီတိုင်းဆံပင်ကြီးစည်းတာ ပျင်းစရာကောင်းတာမို့ ချစ်စရာကောင်းတဲ့ ဆံညှပ်လေးတစ်ခုတော့ ဝယ်ထားလိုက်တော့။\nScrunchie လေးတွေ ပြန်ခေတ်စားလာတာတော့ ဆံပင်စည်းဖို့အတွက် နောက်ထပ် Idea တစ်ခုရတာပေါ့။ လျော့တိလျော့ရဲ ဆံထုံးလေးတွေကို ပိုအထာကျသွားအောင် ဒီလို Scrunchie ခပ်ကြီးကြီးနဲ့ အလှဆင်ကြည့်ပါ။ အထာပိုကျသွားစေမှာ မယုံမရှိနဲ့။\nသိပ်အလုပ်ရှုပ်မခံချင်တဲ့ မိန်းကလေးတို့ ညှပ်သင့်တဲ့ ၂၀၂၁ မှာခေတ်စားလာမယ့် Short Hairstyle တွေ\nအလုပ်လည်းမရှုပ်၊ Style လည်းကျ\nမိန်းကလေးတွေရဲ့ သဘာဝကလည်း နားလည်ရတော့ခက်တယ်။ Hairstyle ကိုလည်းလန်းလန်းလေးဖြစ်ချင်တယ်။ အဲ့လိုဖြစ်ဖို့ အချိန်ပေးပြီးပြင်ဆင်ရမယ်ဆိုရင်လည်း မပြင်ဆင်ချင်ကြဘူး။ အလုပ်ရှုပ်မခံချင်ကြဘူး။ အိပ်ယာနိုးလာတာနဲ့ လှနေတဲ့ မျက်နှာ၊ ဆံပင်မျိုး (I woke up like this) မျိုးဖြစ်ချင်ကြတယ်။ အဲ့လို ဆံပင်ကိုသိပ်အချိန်မပေးပဲ လှနေချင်တယ်ဆိုရင်တော့ ဆံပင်အတိုထားဖို့ပဲ အကြံပေးချင်ပါတယ်။ ဆံပင်တိုလေးတွေက ပေါ့ပေါ့ပါးပါးရှိတယ်၊ ခေါင်းလျှော်ဖို့၊ ပုံသွင်းဖို့ သိပ်အများကြီးအားထုတ်စရာမလိုပဲ Style ကျနေစေတယ်။ ဒါပေမယ့်ကိုယ့်မျက်နှာကျနဲ့ လိုက်ဖက်တဲ့ ဆံပင်တိုဖြစ်ဖို့တော့ လိုတာပေါ့။ လာမယ့် ၂၀၂၁ နှစ်သစ်မှာ Hairstyle အသစ်လေးတွေနဲ့ လန်းချင်တယ်ဆိုရင် အောက်မှာပြထားတဲ့ 2021 Trendy Short Hairstyle လေးတွေကိုတော့ ညှပ်ကြည့်သင့်တယ်နော်။\nPixie Cut ထက်ပို Sexy ကျပြီးပို Hot တဲ့ Hairstyle ရှိဦးမှာလား။ ထိန်းသိမ်းရလည်း အလွယ်ကူဆုံးဖြစ်ပြီး ကိုယ့် မျက်နှာကိုလည်းအများကြားမှာထင်းနေစေမှာပါ။ Pixie Cut ကအရမ်းမျက်နှာကြီးသူတွေ၊ ဝိုင်းတဲ့သူတွေနဲ့တော့ သိပ်မလိုက်ဖက်ပါဘူး။ ဒါပေမယ့် ကိုယ့်ကိုယ်ကိုယ် Confident ရှိတယ်ဆိုရင် တကယ်ထားကြည့်သင့်တဲ့ Hairstyle ပါ။\nဆံပင်အရှည်မထားချင်ဘူး။ အရမ်းလည်းတိုအောင်မညှပ်ပစ်ရက်ဘူး ဆိုသူတွေအတွက် ဂုတ်လောက်အရှည်နဲ့ Lob Hairstyle လေးတွေကအဆင်အပြေဆုံးဖြစ်မှာပါ။ သူ့ကို Long-Bob လို့လည်းတစ်ချို့ကခေါ်ကြတယ်။ Shoulder-Length ဖြစ်တာမို့ ဆံပင်စည်းလို့လည်းရသလို ကြိုက်သလိုလည်း ပုံသွင်းရလွယ်တဲ့ Hairstyle လေးပါ။\nဆံပင်ဂုတ်ဝဲလို့လည်းခေါ်ကြတဲ့ Bob Hairstyle တွေအများကြီးရှိတဲ့ထဲကမှ Blunt Cut ဆိုတာက Bob ကို Step တွေ၊ အဖျားကိုချွန်တာမျိုး မဟုတ်ပဲ ဆံပင်အဖျားကို ရှေ့နောက်တညီတည်းတုံးတိ ညှပ်တဲ့ပုံစံမျိုးပါ။ ရိုးရှင်းတယ်ထင်ရပေမယ့် ထားတတ်ရင် အရမ်းအထာကျတဲ့ Hairstyle ပါ။ အဝတ်အစားတိုင်းနဲ့ အဆင်ပြေပြီး ဆံပင်ထူတဲ့သူတွေနဲ့ဆိုပိုလိုက်ပါတယ်။\n1960 လောက်က Hollywood မင်းသမီးတွေရဲ့ Favourite ဖြစ်တဲ့ ဂုတ်အဖျားလန်လန်လေးနဲ့ Omega Hairstyle လေးကို Ariana Grande “Positions” Music Video မှာအပြင် Fashion Runway တွေမှာလည်းပြန်တွေ့လာရပြီနော်။ မိန်းကလေးဆန်ဆန် ချစ်စရာကောင်းပြီး အထူးတလည်ကြီးပြင်ဆင်နေစရာမလိုပါဘူး။ ဘာလို့လဲဆိုတော့ ဂုတ်လောက်ဆံပင်တွေကအဲ့အရှည်လောက်ဆို ဂုတ်ထောက်ပြီးသူ့အလိုလိုလန်နေပြီလေ။\nဒီ ဆံပင်လေးကတော့ စပေါ်တည်းက အချိန်တွေဘယ်လောက်ကြာကြာ၊ ဘယ်လောက်ပြောင်းပြောင်း မိန်းကလေးတွေ အကြိုက်ဆုံး Hairstyle List ထဲမှာရှိနေဦးမှာသေချာပါတယ်။ ထိန်းသိမ်းရသက်သာတယ်၊ Fashionable ဖြစ်တယ်၊ မျက်နှာကိုလည်း ပိုပြီးငယ်ရွယ်သွားစေတယ်။ တစ်ချို့ကဒီဆံပင်ကို အသက်ကြီးတဲ့သူတွေနဲ့မလိုက်ဘူးပြောတယ်။ အဲ့ဒါဆို Vogue Magazine ကြီးရဲ့ Former Chief-Editor “Anna Wintour” ဒီဆံပင်လေးနဲ့ဘယ်လောက်မိုက်နေလဲပဲကြည့်လိုက်တော့နော်။\n1980's ရဲ့ Disco နေ့ရက်တွေကိုတစ်ခါပြန်သွားကြည့်ရအောင်။ Punk Hair လို့လည်းလူသိများကြတဲ့ Mullet Hairstyle ကိုအဲ့အချိန်အခါက အမျိုးသားအမျိုးသမီးမရွေး နှစ်ခြိုက်ကြတဲ Hairstyle ပါ။ ဒီ Style ကို ၂၀၂၁ မှာပြန်ညှပ်လာကြတယ်။ ဂေါ်တယ်ဆိုတာထက်ကိုဂေါ်တာမို့ Baddie ဆန်ဆန် Edgy ဖြစ်တဲ့ မိန်းကလေးတွေကိုသာညှပ်ကြည့်ဖို့ Recommend လုပ်ချင်ပါတယ်။\nGrace of Twiggy\nတစ်ခေတ်တစ်ခါက နာမည်ကျော်မော်ဒယ်/မင်းသမီး Twiggy ရဲ့ Iconic ဆံပင်အတိုလေးဖြစ်တဲ့ Pixie Bob လေးကလည်း အတိုညှပ်ချင်နေပေမယ့် Pixie လောက်လည်း ယောင်္ကျားမဆန်ချင်တဲ့ မိန်းကလေးတွေညှပ်ဖို့ သင့်တော်တဲ့ ဆံပင်ပုံစံလေးပါ။ Twiggy Hairstyle အတိုလေးက Bob လိုလည်းမရှည် Pixie လိုလည်းအရမ်းမတိုပဲ လုံးလုံးဖောင်းဖောင်းလေးနဲ့ချစ်စရာကောင်းပါတယ်။ Oval Shape မျက်နှာ၊ Heart Shape မျက်နှာရှိပြီး ဘေးခွဲထားတတ်တဲ့သူတွေနဲ့ဆို ဒီ Hairstyle လေးက Perfect ပဲနော်။\n#2021 Trendy Short Hairstyles\nဆံပင်အမြဲ တသသနဲ့ မထိန်းသိမ်းချင်တဲ့ ကောင်မလေးနဲ့ အလိုက်ဖက်ဆုံး Hair Color တွေ\nဆံပင်သိပ်မပျက်စီးစေမယ့် ထိန်းသိမ်းရလွယ်ကူတဲ့ Hair Color လေးတွေ\nဆံပင်ဆိုးတာက ကြည့်လို့တာကောင်းနေတာ နောက်ကနေ လိုက်ပြီးထိန်းသိမ်းရတာ မလွယ်ပါဘူး။ ကိုယ့်ရဲ့ မူလဆံပင်ကို Chemical တွေနဲ့ အရောင်ပြောင်းလဲရတာဖြစ်တဲ့အတွက် အရောင်ဆိုးထားတဲ့ ဆံပင်တွေက ပုံမှန် ဆံပင်ထိန်းသိမ်းနေကြပုံစံနဲ့ အဆင်မပြေပါဘူး။ ဒါပေမယ့် ဆံပင်သိပ်မပျက်စီးစေမယ့် ထိန်းသိမ်းရလွယ်ကူတဲ့ Hair Color လေးတွေ ရှိနေပါတယ်။ ဆံပင်အမဲတွေ ပြန်ထွက်လာလာ၊ အရောင်ပျယ်သွားရင်တောင် ကြည့်ကောင်းနေမှာမို့ တကူးတကကြီး ဆံပင်ကို သမနေချင်တဲ့ ကောင်မလေးတွေ အကြိုက်တွေ့မှာပါ။\nChocolate Brown က မျက်နှာကိုလင်းသွားစေသလို ကရိကထမများစေမယ့်အရောင်ပါ။ ဆံပင်စစချင်းဆိုးမယ့် မိန်းကလေးတွေနဲ့လည်း သင့်တော်ပြီး နဂိုလ်ဆံပင်အရောင်နဲ့လည်း သိပ်မကွာတာမို့ အရောင် ငြိမ်ငြိမ်လေးဆိုးချင်ရင် Must Try ပါ။\nDip Dye ဆိုတဲ့အတိုင်း ထိပ်ကနေစဆိုးတာ မဟုတ်ပဲ ဆံပင်အဖျားလေးတွေကိုသာ အရောင်တင်တာဖြစ်တဲ့အတွက် ဆံပင်ကို အဆိုးဆုံး ဒီတိုင်းတောင်ပစ်ထားလို့ရပါတယ်။ ဆံပင်အရင်းကို ထိဖို့ အဝေးကြီးဖြစ်လို့ ပျက်စီးမှာ မစိုးရိမ်ရတဲ့အပြင် ညှပ်ချလိုက်လည်း No Problem ပဲနော်။\n3. Peekaboo Hightlight\nဒီနောက်ပိုင်း မိန်းကလေးတွေကြားမှာ ခေတ်စားနေသလို Blackpink က Lisa ဆိုးထားတဲ့ပုံစံလေးပါ။ ဆံပင်စည်းလိုက်၊ သပ်လိုက်မှ မြင်ရတဲ့ Hair Style မို့ ဆံပင်ပုံစံ အရမ်းကြီး ပြောင်းစရာမလိုပါဘူး။ ပြီးတော့ Highlight က အများဆုံးမှ နှစ်ရောင်လောက်ဆိုတော့ မကြိုက်ရင် အမဲပြန်ဆိုးလို့လည်း ရတာပေါ့။\n4. Brown Highlights\nကိုယ့် မူလဆံပင်အမဲမှာ ဒီလို အညိုရောင် Highlight ဖျော့ဖျော့လေးတွေ ဖောက်လို့ရပါတယ်။ ဆံပင်ပိုထူပြီး အရောင်စိုနေသလိုဖြစ်စေတဲ့အတွက် ဆံပင်သိပ်ဂရုမစိုက်တတ်တဲ့ကောင်မလေးတွေနဲ့ ကွက်တိပါ။ ညိုညိုစိုစိုကောင်မလေးတွေနဲ့ ပိုပြီးလိုက်ဖက်ကြည့်ကောင်းနေမယ့်အရောင်ပါ။\nတစ်ခေါင်းလုံး Blonde လုပ်ချုလိုက်ဖို့ Confident မရှိသေးဘူးဆိုရင် Bronde လေးကို အရင် Try လို့ရပါတယ်။ အညိုနဲ့ ရွှေရောင်မကျတကျလေးဆိုတော့ မြန်မာမိန်းကလေးတွေနဲ့ လိုက်ဖက်သလို ဆိုးဆေးသိပ်မထိတာမို့ ဆံပင်လည်း ထင်သလောက် မပျက်စီးတော့ဘူးပေါ့။\nဘိုဆန်ဆန်အရောင်လေးနော်။ ဆံပင်ဆိုးထားတာ သိသာချင်ပြီး အမြဲထိန်းသိမ်းတာမျိူးလည်း မလုပ်ချင်ရင် ဒါမျိူးလေးက အဆင်ပြေမှာပါ။\n#Low Maintenance Hair Color\nမိန်းမတို့ဘုန်း ဆံထုံးဆိုတဲ့ဆိုရိုးစကားအတိုင်း မိန်းကလေးအများစုဟာ ဆံပင်အရှည်ထားရတာကိုနှစ်သက်ကြသလို မိန်းကလေးတွေနဲ့ဆံပင်အရှည်ဆိုတာ ခွဲထားလို့မရတဲ့ စံနှုန်းတစ်ခုလိုသဘောထားသတ်မှတ်ခဲ့ကြပါတယ်။ ဒါပေမဲ့ ခေတ်ကာလပြောင်းလဲလာတာနဲ့အမျှ မိန်းကလေးတွေဟာ ဆံပင်အရှည်ကိုဆက်ပြီးမြတ်မြတ်နိုးနိုးထားကြတဲ့သူတွေလည်းရှိသလို ခေတ်ရေစီးအရရော ရာသီဥတုနဲ့ လိုက်လျောညီထွေရှိဖို့ပါ ဦးစားပေးစဉ်းစားလာကြတဲ့အခါမှာတချို့က ဆံပင်ခပ်တိုတိုကပ်ကပ်လေးတွေညှပ်လာတာတွေ့မြင်ရပါတယ်။ ဆံပင်အတိုဟာဖက်ရှင်ရှူထောင့်ကကြည့်ရင်လည်း ခေတ်ဆန်ပြီးအမြင်တစ်မျိုးဆန်းသလို ကျန်းမာရေးရှူထောင့်ကကြည့်ရင်လည်း အများကြီးကောင်းကျိုးပေးနိုင်တာတွေ့ရပါတယ်။ ဒါကြောင့် မိန်းကလေးတွေအနေနဲ့ ဆံပင်အရှည်ထားတာနဲ့လည်း လိုက်ဖက်တင့်တယ်သလို ဆံပင်အတိုကပ်ကပ်လေးတွေညှပ်ဖို့ဆန္ဒရှိတယ်ဆိုရင်လည်း ရှက်မနေ တွေးပူမနေကြပဲ ရဲရဲဝံ့ဝံ့ညှပ်သင့်တယ်ဆိုတဲ့အကြောင်းကို အောက်ကအချက်လေးတွေနဲ့ သက်သေပြလိုက်ပါရစေ။\nဆံပင်အတိုသမားတွေရဲ့ အကောင်းဆုံးအားသာချက်ကတော့ ဆံသားထိန်းသိမ်းရလွယ်ကူခြင်းပါ။ ဆံပင်ရှည်တဲ့သူတွေအနေနဲ့ ဆံပင်ရှူပ်တာ ၊ ငြိတာ ၊ ဆံသားနှစ်ခွဖြစ်တာတွေနဲ့ ထိန်းသိမ်းရ တော်တော်လေးကိုခက်ခဲပေမယ့် ဆံပင်အတိုသမားတွေမှာတော့ ဒီဒုက္ခတွေကမရှိသလောက်နီးပါးပါပဲ။\nလေ့လာတွေ့ရှိချက်တွေအရ ဆံပင်အတိုသမားတွေအနေနဲ့ ဆံပင်ရှည်သူတွေထက်စာရင် ဗောက်ထဖို့အခွင့်အလမ်း ပိုပြီးနည်းပါးတယ်လို့ဆိုပါတယ်။အကြောင်းကတော့ ဗောက်ထခြင်းကိုဖြစ်ပေါ်စေတတ်တဲ့ ဦးရေပြားခြောက်သွေ့ခြင်းမဖြစ်စေဖို့အတွက် ဦးခေါင်းရဲ့ အရေပြားအောက်ကနေ အဆီတွေကို ပုံမှန်ထုတ်ပေးလေ့ရှိပါတယ်။ဆံပင်တိုသူတွေအတွက် လုံလောက်တဲ့ အဆီကိုထုတ်ပေးဖို့ မခဲယဉ်းပေမယ့် ဆံပင်ရှည်သူတွေအတွက်တော့ ဦးရေပြားက အဆီကို လုံလောက်အောင် ထုတ်ပေးနိုင်ခြင်းမရှိတော့တာကြောင့် ဦးရေပြား ခြောက်သွေ့ဗောက်ထခြင်းမျိုးနဲ့ ရင်ဆိုင်ရပါတော့တယ်။\nအိပ်ရာကနိုးရင် ခေါင်းအုံးပေါ်မှာ ဆံပင်တွေအထွေးလိုက်ကျွတ်နေတာမြင်ရတာနဲ့ ခေါင်းဖြီးတိုင်း၊ခေါင်းလျှော်တိုင်း ဆံပင်တွေကျွတ်ပြီးပါလာတာမျိုးတွေက လူကို တော်တော်လေးစိတ်အနှောင့်အယှက်ဖြစ်စေတဲ့အရာတွေပါ။ တချို့ဆို အစားအသောက်တွေထဲမှာပါ ဆံပင်တွေကျွတ်ပြီး ပါလာတတ်တဲ့ ဒုက္ခမျိုးနဲ့လည်းရင်ဆိုင်ရပါသေးတယ်။ ဆံပင်တိုတဲ့သူတွေမှာတော့ အဲဒီဒုက္ခတွေ တော်တော်လေးကို နည်းပါးတယ်လို့ဆိုနိုင်ပါတယ်။ ဘိုကေပုံစံမျိုး ညှပ်ထားတဲ့သူတွေဆိုရင်တော့ ဒီဒုက္ခက လုံးဝကိုမရှိသလောက်ပါပဲ။\nရာသီဥတုပူတဲ့အခါမှာ ခံရအခက်ဆုံးက ဆံပင်ရှည်တဲ့သူတွေပါ။ နေပူပူအောက်မှာ သွားလာရတဲ့အခါ ၊ အစားအသောက်ခပ်ပူပူကိုစားတဲ့အခါမျိုးတွေမှာ ဆံပင်ရှည်သူတွေအနေနဲ့ လည်ဂုတ်တစ်ဝိုက်ချွေးတွေထွက်ပြီး အနေရခက်တာမျိုး ၊စိတ်အိုက်တာမျိုးနဲ့ ခဏခဏကြုံရတတ်ပါတယ်။ ဆံထုံးထုံးထားတဲ့အချိန် ၊ဆံပင်စည်းထားတဲ့အချိန်ဆိုရင်သိပ်မသိသာပေမယ့် ဆံပင်အတိုသမားတွေမှာရတတ်တဲ့ ပေါ့ပါးလွတ်လပ်ခြင်းမျိုးတော့ခံစားရမှာမဟုတ်ပါဘူး။\nကိစ္စတစ်ခုခု အကြောင်းတစ်ခုခုပေါ်လို့ အရေးတကြီးသွားရတော့မယ်ဆိုရင်လည်း ဆံပင်အတိုသမားတွေက တစ်ပန်းသာပြန်ပါတယ်။ ဆံပင်အရှည်သမားတွေ ခေါင်းလျှော်ပြီး ခေါင်းခြောက်အောင် Dryer တွေမှုတ် ၊ ပုံသွင်းနေရတဲ့ ကြာချိန်တွေထက် ဆံပင်အတိုသမားတွေက ပိုပြီး မြန်မြန်ဆန်ဆန်ပြီးနိုင်ပါတယ်။ ဆံပင်အရမ်းတိုအောင်ညှပ်ထားတဲ့သူတွေဆိုရင် ပုံတောင် ထူးထူးထွေထွေသွင်းစရာမလိုပဲ အဝတ်အစားလဲပြီးထသွားလိုက်ရုံပါပဲ။\n#Long Hair Problem\nသင့်မျက်နှာကျနဲ့ လိုက်ပြီး ရွေးချယ်သင့်တဲ့ ရှေ့ဆံမြိတ်ပုံစံ\nဘယ်ဆံပင်ပုံစံက ကိုယ်နဲ့ အလိုက်ဖက်ဆုံးဖြစ်မလဲ\nဆံပင်ဆိုတာက လူတစ်ယောက်ရဲ့ ဒုတိယစာမျက်နှာဆိုသလိုပဲ ကိုယ်ထားမယ့် ဆံပင်ပုံစံ က ကိုယ်နဲ့ လိုက်၊ မလိုက် သိပ်ကိုအရေးကြီးပါတယ်။ မျက်နှာကျနဲ့ လိုက်ပြီး ဆံပင်ပုံစံအမျိူးမျိူးရှိလို့ ရှေ့ဆံပင်ညှပ်မယ်ဆိုရင်လည်း ဒီအချက်တွေ ထည့်စဉ်းစားဖို့တော့ လိုမယ်နော်။ အခွင့်အရေးနှစ်ခေါက်ပြန်မရတဲ့အထဲမှာ ရှေ့ဆံပင်ညှပ်တာလည်း တစ်ခုအပါအဝင်ဆိုတာ လက်ခံကြတယ်ဟုတ်။ ဆိုတော့ ကိုယ်မျက်နှာကျ လေးထောင့်လား ၊ အဝိုင်းလားပေါ်မူတည်ပြီး ရှေ့ဆံပင်လှလှလေးတွေ ညှပ်ဖို့ ဘယ်ဆံပင်ပုံစံက ကိုယ်နဲ့ အလိုက်ဖက်ဆုံးဖြစ်မလဲဆိုတာ ကြည့်လိုက်ရအောင်နော်။\nရှေ့ဆံပင်တွေက မျက်နှာကို လုံးဝန်းစေတဲ့အပြင် ပိုဖောင်းသွားသယောင်ဖြစ်စေလို့ မျက်နှာဝိုင်းတဲ့သူတွေက Hair Bang ထားမယ်ဆို သတိထားရမှာပါ။ Curved Shape ပုံစံ Side Bang တွေက ပါးပါးချွန်ချွန် Wispy Bang တွေထက် ပိုပြီးလိုက်ဖက်မှာပါ။ နောက်ပိုင်း ခေတ်စားလာတဲ့ အတိဆံပင် ညှပ်မယ်ဆိုလည်း Blunt Baby Bang ပုံစံလေးတွေ ညှပ်လို့ရပါတယ်နော်။\nလေးထောင့်ကျတဲ့ မျက်နှာပိုင်ရှင်တွေက ရှေ့ဆံပင်ညှပ်တော့မယ်ဆိုရင် မျက်ခုံးရဲ့ အောက်နားလေးထိ အရှည်ရှိဖို့လိုပါတယ်။ ဒီမျက်နှာကျတွေနဲ့ အလိုက်ဖက်ဆုံးက Long, Layered Bangs နဲ့ Curtain Bangs တွေပါ။ မျက်နှာ Shape ကို ပျော့ပျောင်းသွားစေပြီး မျက်နှာကို အချိူးကျအောင် ပြုလုပ်ပေးနိုင်တဲ့အတွက်ကြောင့်ပါ။\nကပ်ကြေးနဲ့ Professional ကျကျ သေချာလေး ညှပ်ထားတဲ့ Chopped Hair တွေက Heart Face လေးတွေနဲ့ လိုက်ဖက်နေတတ်ပါတယ်။ အပေါ်ပိုင်းကျယ်ပြီး အောက်ပိုင်းသေးသွယ်သွားတဲ့ မျက်နှာပိုင်ရှင်တွေဖြစ်လို့ မေးစေ့နေရာကို အာရုံလွဲဖို့ လိုပါတယ်။ ဘေးဘက်ရှည်ပြီး အလည်မှာ တိုသွားတဲ့ Crescent Bang တွေက အကောင်းဆုံးပါ။\nဒီမျက်နှာပိုင်ရှင်တွေက ကံအကောင်းဆုံးသူတွေပါ။ ဆံပင်ပုံစံတော်တော်များများ ပြောင်းလဲလို့ရသလို လိုက်ဖက်ကြည့်ကောင်းနေတတ်ပါတယ်။ စူပါမော်ဒယ်တွေ အညှပ်များတဲ့ Blunt Bang Hair Style က Oval သမားတွေအတွက်ပါ။ သူက Layer တွေမပါပဲ နုဖူးပေါ်မှာ တိတိဖြောင့်ဖြောင့်ကြီး ကျနေတာမို့ မျက်နှာကျလှတဲ့ Oval တွေနဲ့ လှနေတတ်ပါတယ်။\n#Face Shape and Hair Style\nဆံပင်ဖြောင့်စက်တစ်ခုတည်းရှိရုံနဲ့ ပုံဖော်နိုင်မယ့် Hair Style အမျိူးမျိူး\nဆံပင်လေးတွေ ဖြောင့်စင်းချင်လို့ ဆံပင်ဖြောင့်စက်ကို ဝယ်ထားတာမှန်ပေမယ့် ပိုပြီးတန်သွားအောင် သုံးလို့ရတဲ့နည်းလမ်းတွေရှိပါတယ်။ ဆံပင်ပုံပြောင်းဖို့ ကောက်စက်တွေ၊ အခြား Tool တွေ ထက်ဝယ်စရာမလိုလောက်အောင် အသုံးတည့်တာမို့ Pro ဆန်ဆန် ဆံပင်ဖြောင့်စက်ကို သုံးကြည့်ကြမယ်… အပြင်တွေထွက်လို့မရသေးခင် အိမ်မှာပဲ အရင်ဆုံး စိတ်ကြိုက် ပုံဖော်ကြည့်ရအောင်နော်။\nBed Hair Curl\nကောက်သားများတာမကြိုက်ဘူး၊ ဒါပေမယ့် ဖြောင့်စင်းနေတဲ့ ဆံပင်လည်း မလိုချင်ဘူးဆိုရင်တော့ ပေါ့ပေါးပါးပါး ဒီလိုပုံစံ စမ်းကြည့်နော်။How to: ဆံပင်ကို အရင်းကနေ Twist လုပ်ပြီး ဖြောင့်စက်နဲ့ အပူပေးပါ။ ဆံပင်အဖျားရောက်ဖို့ တစ်လက်မ၊ နှစ်လက်မလောက်ပဲ လိုတော့ရင် ရပ်လိုက်ပါ။ တစ်ခေါင်းလုံးပုံသွင်းပြီးရင်တော့ Hair Brush နဲ့ ဖြီးချလိုက်ပါ။ Efforlessly လှနေတဲ့ အထာကျကျ Hair Style ကိုရမှာပါနော်။\nကိုးရီးယားစတိုင် ရှေ့ဆံမြိတ်လှလှလေးကို ဖြောင့်စက်လေးနဲ့ ပုံသွင်းလို့ရတယ်နော်။ ဖြောင့်စက်အကြီးတွေထက် Mini Hair Straightener လေးတွေက ရှေ့ဆံပင်လေးတွေကို ပုံသွင်းလို့ ပိုကောင်းပါတယ်။\nHow to: ရှှေ့ဆံပင်ကို Section သုံးခုခွဲပါ။ အလည် Section ကို Korea Style Bang လေးဖြစ်အောင် အတွင်းကို ကွေးပြီး အပူပေးပါ။ ဘေးမှာ ကျန်ခဲ့တဲ့ Section နှစ်ခုကိုတော့ အပြင်ဘက် Direction အတိုင်း အပူပေးပါ။\nရုံးတွေ၊ Interview တွေသွားရင် Ponytail သပ်သပ်ရပ်ရပ်စည်းသွားတာက First Impression နဲ့တင် အမှတ်ပြည့်ရနေမှာပါ။ ရိုးရိုး Ponytail ထက် Fashion ကျကျ Ponytail လေးက လူငယ်တွေနဲ့ ပိုလိုက်ဖက်တယ်နော်။\nHow to: Pony စည်းပြီး နောက်မှာ ချန်ခဲ့တဲ့ ဆံပင်တွေကို ဆံပင်ကျနေတဲ့ ဆန့်ကျင်ဘက် 180 Degree လှည့်ပြီး ဖြောင့်စက်ဆွဲပါ။\nဆံပင်ပါးတဲ့ ပျိူမေတွေ အုံထူတဲ့ပုံစံကို ဆံပင်ဖြောင့်စက်လေးနဲ့ ဒီလိုလုပ်လို့ရသေးတယ်။\nHow to: တစ်ခေါင်းလုံးက ဆံပင်ကို Section နှစ်ခုခွဲပါ။ အပေါ်ပိုင်းကို ဖြောင့်စက်နဲ့ အနည်းငယ် ကောက်သားပေါ်ရုံ အပူပေးပြီး ဖွပါ။ နောက်မှ အောက် Section ကိုဒီလိုပုံစံပဲ ပြန်ပုံသွင်းပါ။\nGlam Hair Look\nဆိုင်က လုပ်ပေးတဲ့ Hair Look ကို အိမ်မှာ ကိုယ်တိုင်လုပ်လို့ရတယ်နော်။ လိုအပ်မှာက ဆံပင်ဖြောင့်စက် တစ်ခုတည်းပဲ။\nဒါကတော့ အရှင်းဆုံးဖြစ်မှာပါ။ ဖြာလန်ကျဲတဲ့ဆံပင်တွေ၊ ကောက်သားများနေတဲ့ ဆံပင်ကို သေသေသပ်သပ်ဖြစ်အောင် ဖြောင့်စက်ဆွဲလိုက်တာပါ။\n#Hair Styling with Hair Straightener\nရှေ့ဆံပင်မညှပ်ခင် ပြန်ပြီး စဉ်းစားသင့်တဲ့အချက်များ\nမိန်းကလေးတွေနဲ့ ရှေ့ဆံပင်ဆိုတာ မဟာရန်သူတွေပါ။ ဆံပင်ကို တစ်ခုခု မလုပ်ရရင် မနေနိုင်တဲ့ အကျင့်နဲ့ ရှေ့ဆံပင်နဲ့ တွေ့တဲ့အချိန်မှာ တကယ့် အမှားအကြီးကြီးကို ဖန်တီးမိတာပါပဲ။ သူများတွေညှပ်တာတွေ့လို့ ကိုယ်နဲ့ လိုက်မလား ညှပ်ကြည့်တာကနေ စလိုက်တာပဲနော်။ ညှပ်ပြီးတိုင်း စိတ်ညစ်ရတာလည်း အမှတ်မရှိ ဒီဆံပင်ကိုပဲ သွားသွားကလိနေတာ။ ကဲ အခုကော ရှေ့ဆံပင်ညှပ်ဖို့ သေချာပြီလား...ဇဝေဇဝါ မသေမချာဖြစ်နေရင်တော့ ဒီ Article လေးကို အရင်ဆုံးဖတ်ဖို့တော့ လိုမယ်နော်။\nမနက်တိုင်း အချိန်အကုန်မခံချင်ဘူးဆိုရင်တော့ ရှှေ့ဆံပင်ညှပ်တာက လုံးဝနိုးနိုးနိုးပါ။ ကိုးရီးယားစတိုင် See Through Bang တွေဆိုတာက ရုပ်ရှင်တွေထဲမှာသာလှနေတာ၊ ပုံသွင်းရတာ တော်တော်ကို အချိန်ကုန်ပါတယ်။ နုဖူးပေါ်မှာ ဝဲ၀ဲကုပ်ကုပ်လေးကျနေဖို့ဆိုတာ မနက်ဒီတိုင်း ထလာပြီး ဆံပင်ဖြီးရုံနဲ့ မရပါဘူး။ Roller တွေ၊ Hair Spray တွေနဲ့ Blow Dry အကူအညီတွေယူရတာမို့ ရှေ့ဆံပင်ညှပ်ဖို့ သေချာပြီလား။\nBang တွေက မျက်နှာရဲ့ သုံးပုံတစ်ပုံကို နေရာယူလိုက်တာဖြစ်တာကြောင့် ကိုယ်က မျက်နှာတိုတယ်ဆိုရင် ပြန်စဉ်းစားသင့်ပါတယ်။ မဟုတ်ရင် မျက်နှာအရွယ်အစားကို ပိုပြီး ကျူံလိုက်သလိုဖြစ်တာကြောင့် မျက်နှာတိုတိုလေးပုံစံ ဖြစ်စေမှာပါ။\nကိုယ်တိုင်ရှေ့ဆံပင်ကို ညှပ်ပြီဆိုတာနဲ့ စိတ်တိုင်းကျတဲ့ အရှည်ပမာဏ မရောက်မချင်း ညှပ်ရင်း လက်လွန်သွားတဲ့ ကိစ္စတွေကို ခဏခဏကြားဖူးမှာပါ။ ရှေ့ဆံပင်ညှပ်တာ ဘာခက်လို့လဲဆိုတဲ့အန္တရာယ်များတဲ့ မေးခွန်းနဲ့ စိန်မခေါ်လိုက်ပါနဲ့။ ကပ်ကြေးကို ကောက်ကိုင်လိုက်ပြီဆိုကတည်းက လုံးဝနောက်ပြန်ဆုတ်လို့ ရမှာ မဟုတ်တော့ပါဘူး။\nသူများတွေကလည်း လိုက်တယ်ပြောတယ်၊ ကိုယ်ကလည်း စိတ်ဆုံးဖြတ်ပြီး ညှပ်လိုက်ပါပြီ။ ဒီဆံပင်တွေက ပြန်မရှည်လာတော့ဘူးလား။ အပေါ်က ပြောခဲ့သလို ကိုယ်တိုင်ညှပ်ဖို့ကလည်း အန္တရာယ်များတော့ Hair Salon ကို သွားကို သွားရမှာပါ။ ညှပ်ခါစလို ဆံပင်အနေအထား အမြဲရနေဖို့ သုံးပတ်ခြား တစ်ခါ ဒါမှမဟုတ် ဆံပင်အရှည်မြန်တဲ့သူဆို နှစ်ပတ်ခြား တစ်ခါ ဆံပင်ညှပ်ဆိုင်သွားရတာနဲ့ ပိုက်ပိုက်ကတော့ အခြေအနေဟန်မှာ မဟုတ်ပါဘူး။\nမျက်နှာပေါ်မှာ ဝက်ခြံပေါက်ဖို့ အားအပေးဆုံးက ဆံပင်တွေပါ။ Front Bang တွေက မျက်နှာမှာ အချိန်တိုင်းလိုလို ရှိနေမှာဆိုတော့ ဝက်ခြံတွေကို ကြိုဆိုနေသလိုပါပဲ။ အထူးသဖြင့် နဖူးနားမှာ ဝက်ခြံတွေများနေမယ့် အဖြစ်ကိုတွေးကြည့်ပါ။\nကိုယ်က ဆံပင်ပြောင်းရတာ မကြိုက်ဘူး၊ ပုံစံတစ်ခုကို စွဲစွဲမြဲမြဲထားတယ်ဆိုရင်တော့ ဒီအချက်က ကိစ္စမရှိလောက်ပါဘူး။ ဆံပင်ပုံစံအမျိုးမျိုး ပြောင်းတတ်တဲ့သူ၊ ပြောင်းချင်တဲ့သူဆိုရင်တော့ ပြန်စဉ်းစားဖို့ လိုပါမယ်။ ရှေ့ဆံပင်ဆိုတာက ညှပ်လိုက်ရင်တာ ခဏ၊ ပြန်ရှည်လာဖို့ တော်တော်လေးကို စောင့်ရပါတယ်။ ပြန်ရှည်လာဆိုတာနဲ့ ပုံမကျတဲ့အပြင် ထိန်းသိမ်းရခက်တာမို့ I Hate My Hair ဆိုတာ ခဏခဏ ပြောမိမှာပါ။\n#Home Hair Cut


အမေ: March 2010\nအဖေ.. သားကိုချစ်လား... အမေ...\nဘယ် အလင်းနဲ့များ ဝင်းပနေပါလိမ့်....\nKo Wunna Ko\nPosted by moehlaing nya at 8:37 AM0comments\nမေမေ့ကို လွမ်းတဲ့ အလွမ်းတွေနဲ့ အိပ်ယာဝင်ပြီး\nမေမေ့ကို လွမ်းတဲ့ အလွမ်းတွေနဲ့ မျက်နှာသစ်တတ်ခဲ့တာတော့\nဒါပေမယ့် မေမေသိအောင် မပြောဖြစ်ခဲ့ဘူးထင်ပါရဲ့။\nအလုပ်တွေ အရမ်းများနေလို့ပါမေမေလို့ မပြောတော့ပါဘူး...\nမေမေ့ကိုလွမ်းဖို့အတွက်တော့ လုံလောက်တဲ့ အချိန်တွေရှိပါသေးတယ်မေမေ။\nလွမ်းတာထက်ပိုတဲ့ တမ်းတနေမိတဲ့အချိန်တွေလဲ ရှိသေးတယ်မေမေ..\nသမီးအတွက် အခက်အခဲတွေ ရှိနေခဲ့သလို\nမမြင်ရတဲ့ အန္တရာယ်တွေလဲ ရှိနေသေးတယ်မေမေ..\nဒါတွေကိုလဲ မေမေ့ကို မပြောဖြစ်ခဲ့ဘူးထင်ပါရဲ့...\nမေမေ့ကို သနပ်ခါးသွေးပေးခဲ့တဲ့အချိန်တွေကို အရမ်းလွမ်းတယ်...\nထမင်းဗူးမထည့်မိအောင် ကြိုးစားနေခဲ့တဲ့အချိန်တွေလဲ ရှိခဲ့ဘူးတယ်မေမေ..\nမေမေနေကောင်းလားလို့ မေးဖို့ ဆွံ့အနေတဲ့ သမီးကို\nသမီးနေကောင်းလား လို့မေးဖို့ မပျက်ကွက်ခဲ့တဲ့ မေမေ့ကို\nမကြာခဏချူချာလွန်းတဲ့ သမီးအတွက် မေမေစိတ်ပူနေမှာစိုးလို့ပါ..\nဒါတွေကိုလဲ မေမေ့ကို မပြောဖြစ်ခဲ့ဘူးမေမေ...\nတကယ်ဆို သတိရတဲ့စိတ်တွေနဲ့ ပူလောင်နေပေမယ့်...\nချစ်တဲ့သူတွေကို အရမ်းလွမ်းတယ်လို့ ပြောမထွက်ခဲ့ပြန်ဘူး မေမေရေ..\nဒါကိုလဲ မေမေသိအောင်မပြောဖြစ်ခဲ့ဘူး ထင်ပါရဲ့ မေမေ..\nမေမေ့နားမှာ နေခွင့်ရခဲ့တဲ့ အချိန်တွေမှာ\nစာနာစိတ်နဲ့ နားလည်ပေးခဲ့တဲ့ မေမေ့ကို အရမ်းချစ်ခဲ့ဘူးတယ်..\nမေမေနေကောင်းလားလို့ မေးတတ်တဲ့သမီးကို ထပ်ပြီးနားလည်ပေးနေတတ်တဲ့\nဒါကိုလဲ မေမေသိအောင် မပြောပြဖြစ်ခဲ့ဘူးလေ...\nတကယ်လို့ မေ့မေ့သမီးက မာနကြီးခဲ့တယ်ဆိုရင်လဲ\nဒါကိုလဲ မေမေသိအောင် မပြောပြဖြစ်ခဲ့ဘူးနော်..\nဆိုးလွန်းတဲ့ သမီးတစ်ယောက်ကို အမြဲတမ်းလဲနားလည်ပေးပါ မေမေ..\nလွတ်လပ်မှုတစ်ခုကို ပိုပြီး မက်မောနေတတ်တာကိုလဲ\nတကယ်ဆို မေမေ့ကို မပြောဖြစ်ခဲ့တဲ့အကြောင်းရင်းကလဲ\nပြီးတော့ မေ့မေ့ကို ချမပြရက်တဲ့ ဝေဒနာဆိုးတွေကို မေမေသိမှာစိုးလို့ပါမေမေရယ်...\n( အမရာ ရေးတာတွေ့လို့ ရေးဖြစ်သွားတယ် ကျေးဇူးပါ အမရာ)\n(International Mother Day အမှတ်တရ)\nPosted by moehlaing nya at 4:15 AM 1 comments\n(ကောင်းကင်များ၏ အတ္ထုပ္ပတ္တိ ၂၀၁၀)\nPosted by moehlaing nya at 4:57 AM0comments\nသားပြန်လာမယ့် အချိန်ကို မျှော်နေတဲ့\nဆိုးမိုက် ပေ တေ\nဘယ်လိုပဲ လေလွင့်ခဲ့တဲ့ သားသမီးဖြစ်ပါစေ\nအိမ်ရှေ့ လမ်းကို မျှော်ငေးနေဆဲပါ…။\n၂၀၀၈ အောက်တိုဘာ ရတီမဂ္ဂဇင်း\nPosted by moehlaing nya at 9:47 PM3comments\nနွေ ၁၉ခု၊ မိုး ၁၉ခု၊ ဆောင်း ၁၉ခု\nအနီးကပ် ပြုစု ယုယခဲ့တဲ့ အမေ\nသူကသာ နွေ အဖြစ်ခံမယ်\nသားကို အိုအေစစ် ဖြစ်စေချင်ခဲ့တဲ့ အမေ\nအမေ ၁၉ နှစ်လုံးလုံး ထွန်ယက်စိုက်ပျိုး\nမှိုင်းညို့ ဆိုင်းရီ မျက်ဝန်းနီတွေမှာ\nသား အပေါ်မှာ လွှမ်းခြုံပေးတဲ့ အမေ\nသူ့သား တိမ်ညွှန့်တွေ တက်စားမယ့် အချိန်ကိုမျှော်\nPosted by moehlaing nya at 12:09 AM0comments\nကြယ်တာရာတွေ စူးစူးဝါးဝါးငုံ့ကြည့်နေတဲ့ ကဝေည\nညဉ့်ငှက်တွေက ကမ္ဘာအပေါ်ယံမှာ လူးလာပျံသန်း\nလရောင်ကို တောင်ပံနဲ့ တဖြန်းဖြန်းရိုက်ကြတယ်…။\nသောကကင်းဝေးတဲ့ ငြိမ်းချမ်းရေး “နယ်”ပါ\nအဆင့်တွေက ၁ မှ ၁၀၀ မရေရာ…။\nကျွန်တော်ဟာ တေလေကုန်းမှာ ကဗျာဆရာဖြစ်လာတယ်..။\n၂။ တစ်တောလုံးကိုလည်းကြည့်တစ်ပင်ချင်းလည်းကြည့် ” တဲ့\nPosted by moehlaing nya at 9:23 PM0comments\n(၁၉၉၄)ခုနှစ် ဖေဖော်ဝါရီလ ဂျာမဏီနိုင်ငံမြောက်ပိုင်းမှာရှိတဲ့ Koblenzမြို့လေးက ရေခဲတွေနဲ့ ဖုံးလွှမ်းထားဆဲဖြစ်တယ်။ မြို့လေးမှာရှိတဲ့ မိဘမဲ့ကျောင်းက Rhineမြစ်ဘေးမှာ တည်ရှိတာကြောင့် မြင့်မားတဲ့ကျောင်းဆောင်ကို အဝေးကနေ ထီးထီးလှမ်းမြင်နေရတယ်။\nအဲဒီနေ့မနက်က အသက်(၅ဝ)ရှိပြီဖြစ်တဲ့ စစ္စတာထရီယာတစ်ယောက် ကိစ္စတစ်ခုနဲ့ အပြင်ထွက်ဖို့စီစဉ်ခဲ့တယ်။ ကျောင်းတံခါးဝအရောက်မှာ ရုတ်တရက်ကလေးငိုသံကို သူကြားလိုက်မိတယ်။ အသံကြားရာဖက်ကို သူလှည့်ကြည့်တော့ တံခါးဝနဲ့မလှမ်းမကမ်း ခြုံပုတ်တစ်ခုမှာ ရွှေရောင်ဆံပင်နဲ့ ကလေးငယ်တစ်ယောက်ကို တွေ့လိုက်တယ်။ စစ္စတာက ကလေးကို ကျောင်းထဲခေါ်ယူမွေးစားပြီး Derbyလို့ အမည်ပေးခဲ့တယ်။\n(၇)နှစ်ဆိုတဲ့အချိန်က မျက်စိတစ်မှိတ်အတွင်းမှာ ဖြတ်သန်းခဲ့တယ်။ Derbyတစ်ယောက် မိဘမဲ့ကျောင်းကနေ ကျန်းကျန်းမာမာ ကြီးပြင်းလာခဲ့တယ်။ Derbyဟာ စိတ်သဘောထားကောင်းပေမယ့် စိတ်ကျ နွမ်းလျတတ်တဲ့အကျင့်ရှိတယ်။\nနေသာတဲ့နေ့တွေမှာ စစ္စတာတွေက ကလေးတွေခေါ်ပြီး တောအုပ်အလွန် မြစ်ဘေးကမြက်ခင်းပြင်ဆီ သွားရောက် ဆော့ကစားတတ်ကြတယ်။ တောအုပ်မနီးမဝေးမှာရှိတဲ့ ရွာလူတွေက မိဘမဲ့ကလေးတွေကို လက်ညှိုးထိုးပြီး သူတို့ကလေးကို "အဲဒီကလေးတွေက မိဘအစွန့်ပစ်ခံထားရတဲ့ ကလေးတွေ... နင်တို့လည်း မလိမ္မာရင် မိဘမဲ့ကျောင်းကို ပို့ပစ်မယ်" လို့ ပြောတတ်ကြတယ်။\nအဲဒီလိုစကားကြားတိုင်း Derby အရမ်းဝမ်းနည်းမိတယ်။ စိတ်ထိခိုက်လွန်းပြီး စစ္စတာကို "စစ္စတာ... ကျွန်တော့်မိဘတွေက ဘာဖြစ်လို့ ကျွန်တော့်ကို မလိုချင်တာလဲ? ကျွန်တော်ကို သူတို့မချစ်လို့လား?"လို့ မေးတယ်။ ဒယ်ဘီရဲ့အသံထဲမှာ သူ့အသက်နဲ့မလိုက်တဲ့ ရှုပ်ထွေးမှုတွေပါနေခဲ့တယ်။ သူ့အမေးကို စစ္စတာက တအံ့တသြနဲ့ "ဘာဖြစ်လို့ ဒီလိုတွေးရသလဲ?"လို့ဆိုတယ်။\n"ကျွန်တော်တို့က မိဘတွေစွန့်ပစ်ထားတဲ့ ကလေးတွေလို့ လူတွေပြောကြတယ်" ဝမ်းနည်းကြေကွဲတဲ့အသံနဲ့ ဒယ်ဘီဆိုတယ်။\n"သားရဲ့မေမေကို စစ္စတာမတွေ့ဖူးပေမယ့် သားကို သူချစ်တယ်ဆိုတာ စစ္စတာယုံတယ်။ လောကကြီးမှာ ကိုယ့်သားသမီးကို မချစ်တဲ့မိခင်ဆိုတာ မရှိဘူး။ သားမေမေ သားကိုစွန့်ပစ်ခဲ့ရတာက သူ့မှာအခက်အခဲရှိလို့၊ အကူအညီမဲ့ခဲ့လို့ဖြစ်မယ်"\nစစ္စတာရဲ့နှစ်သိမ့်စကားကို ဒယ်ဘီဘာမှပြန်မပြောခဲ့တော့ဘူး။ အဲဒီကစ ဒယ်ဘီ ပိုကြီးပြင်းခဲ့တယ်လို ထင်ရတယ်။ သူဟာ ပြတင်းပေါက်မှာ အမြဲရပ်နေပြီး Rhineမြစ်ဘက်ကို ငေးမောကြည့်နေတတ်တယ်။ အမေကိုလွမ်းဆွတ်တဲ့ ဒယ်ဘီရဲ့အလွမ်းတွေက မြစ်ရေတွေနဲ့အတူ စီးမျောသွားခဲ့တယ်။\n(၂ဝဝ၃)ခုနှစ် မိခင်များနေ့ .... မိခင်များနေ့ရဲ့ နွေးထွေးကြည်နူးစရာမြင်ကွင်းတွေက အမေကို ပိုမျှော်လင့်တောင့်တစေအောင် ဒယ်ဘီရဲ့စိတ်ကို ထိုးဆွခဲ့တယ်။ တီဗီလိုင်းတိုင်းမှာ မိခင်များနေ့ကို ဂုဏ်ပြုတဲ့အစီအစဉ်တွေ ထုတ်လွှင့်ခဲ့တယ်။ အစီအစဉ်မှာ အမေအတွက် သားသမီးတွေရဲ့ တုန့်ပြန်မှုကို ဖော်ညွှန်းပြသခဲ့တယ်။ (၆)နှစ်အရွယ် ကလေးတစ်ယောက်က ချွေးတလုံးလုံးနဲ့ အမေကိုမြက်ရိတ်ကူခဲ့တယ်။ အမေက ဘေးကနေပြီး သားကို မျက်ရည်အဝဲသားနဲ့ ကြည့်နေခဲ့တဲ့ ရိုက်ကွက်တွေဖြစ်တယ်။ ဒါကို ဒယ်ဘီကြည့်ပြီး "ကျွန်တော်လည်း မိဘတွေကို ကူညီချင်လိုက်တာ သူတို့ဘယ်မှာလဲ?" လို့ စစ္စတာကိုမေးခဲ့တယ်။\nဒယ်ဘီရဲ့အမေးကို စစ္စတာပြန်မဖြေနိုင်ခဲ့ဘူး။ နှစ်တွေကြာခဲ့သည့်တိုင် ဒယ်ဘီမိဘရဲ့သတင်းအစအန ဘာမှမရခဲ့ဘူး။ ဝမ်းနည်းအားငယ်စိတ်နဲ့ လမ်းမပေါ် ဒယ်ဘီပြေးထွက်ခဲ့မိတယ်။ လမ်းမပေါ်မှာ အမေတွေကအများကြီး ဒါပေမယ့် ဒယ်ဘီအတွက် အမေတစ်ယောက်တောင် မပါခဲ့ပါဘူး။ လမ်းသွားလမ်းလာတွေကို ကြည့်ပြီး ဒယ်ဘီ ချုံးပွဲချငိုခဲ့မိတယ်။\nလအတန်ငယ်အကြာမှာ အသက်(၉)နှစ်ရှိပြီဖြစ်တဲ့ ဒယ်ဘီတစ်ယောက် မိဘမဲ့ကျောင်းကခွါပြီး ကျောင်းနဲ့မနီးမဝေးက မူလတန်းကျောင်းမှာ ကျောင်းသွားတက်ခဲ့တယ်။ တစ်ခါက အတန်းချိန်တစ်ချိန်မှာ ဆရာမက သူတို့ကို ပုံပြင်တစ်ပုဒ်ပြောပြခဲ့တယ်။\n"ဟိုးရှေးရှေးတုန်းက တိုင်းပြည်တစ်ပြည်မှာ ဘုရင်ကြီးတစ်ပါးရှိခဲ့တယ်။ ဘုရင်ကြီးက Go (ချက်ထိုး)ကစားတာကို အရမ်းနှစ်သက်ခဲ့ပြီး ကစားနည်းထီထွင်ခဲ့သူကို ဆုကြေးတွေချီးမြှင့်ဖို့ ဆုံးဖြတ်လိုက်တယ်။ ထီထွင်ခဲ့သူက သူ့ကို ဆန်စေ့အနည်းငယ်ချီးမြှင့်ဖို့ ဘုရင်ထံတောင်းဆိုခဲ့တယ်။ အဲဒီလူက ဆန်စေ့တွေကို ချက်ပျဉ်ပထမအကွက်မှာ တစ်စေ့တင်လိုက်တယ်။ အဲဒီနောက် ဒုတိယအကွက်မှာ ဆန်နှစ်စေ့၊ တတိယအကွက်မှာ နှစ်ဆတိုးပြီး ဆန်စေ့လေးစေ့တင်ခဲ့တယ်။ အဲဒီလို ဆတိုးပြီး ချက်ပျဉ်တစ်ခုလုံးကို ဆန်အပြည့်တင်လိုက်တယ်။ နောက်ဆုံးမှာ ဆန်အစေ့ပေါင်းစွာရခဲ့တယ်။ အဲဒီဆန်စေ့ပေါင်းတွေက ကမ္ဘာဆန်စေ့ပေါင်းရဲ့ ၁ဝဆဖြစ်ခဲ့တယ်။ အဲဒီအဆပေါင်းတွေကို သူချီးမြှင့်ခံခဲ့ရတယ်"\nဆရာမပြောတဲ့ပုံပြင်ကို နားထောင်ပြီး ဒယ်ဘီရဲ့မျက်လုံးတွေ အရောင်လက်သွားခဲ့တယ်။ တကယ်လို့ လူတစ်ယောက်ကို သူကူညီပြီး အဲဒီလူကို နောက်ထပ်လူ(၁ဝ)ယောက် ထပ်ကူညီခိုင်းမယ်။ ဒီလိုနည်းနဲ့ မေတ္တာတွေကို လက်ဆင့်ကမ်းပြီး တစ်နေ့မှာ ကိုယ့်မိဘပါ အကူအညီခံရမယ်လို့ ဒယ်ဘီတွေးမိတယ်။ အဲဒီနောက် လူတစ်ယောက်ကိုကူညီပြီးတိုင်း ကျေးဇူးတင်စကားပြောခံရချိန်မှာ ဒယ်ဘီက "တစ်ခြားလူ(၁ဝ)ယောက်ကို ခင်ဗျားကူညီတာဟာ ကျွန်တော့်ကို ကျေးဇူးတင်ရာရောက်တယ်"လို့ ဆိုခဲ့တယ်။\nအကူအညီခံရသူတွေက ဒယ်ဘီရဲ့စိတ်ရင်းစေတနာကို ခံစားခဲ့ရသလို ဒယ်ဘီရဲ့ဒီလိုနည်းနဲ့ ဖြန့်ဝေလက်ဆင့်ကမ်းတဲ့မေတ္တာတွေက သူတို့ရင်ကို ရိုက်ခတ်ခဲ့တယ်။ ဒယ်ဘီရဲ့နည်းအတိုင်း လူ(၁ဝ)ယောက်ကိုကူညီပြီး အကူအညီခံရသူတိုင်းကို နောက်ထပ်လူ(၁ဝ)ယောက်စီ ထပ်ကူညီဖို့ သူတို့တောင်းဆိုခဲ့တယ်။ အဲဒီလိုနဲ့ မေတ္တာစက်ဝိုင်းတစ်ခုက မြို့လေးရဲ့နေရာအနှံ့မှာ ပြန့်နှံ့ခဲ့တယ်။\nဂျာမဏီက နာမည်ကြီး အစီအစဉ်တင်ဆက်သူ Rickကို ကူညီခဲ့မိမယ်လို့ ဒယ်ဘီ လုံးဝထင်မထားခဲ့မိဘူး။\nRickက အသက်(၅ဝ)အရွယ်ရှိတဲ့ ဂျာမဏီတီဗီလိုင်းက အစီအစဉ်တင်ဆက်သူဖြစ်တယ်။ သူ့ရဲ့ပြည့်ဝတဲ့ စင်ပေါ်အတွေ့အကြုံ၊ ဟာသဥာဏ်ကြောင့် ဂျာမန်တို့နှစ်သက်တဲ့ တင်ဆက်သူတစ်ဦးဖြစ်ခဲ့တယ်။ သူဟာနာမည်ကြီးသူတွေရဲ့ အပြင်ပန်းဟန်ဆောင်မှု၊ ကွယ်ဝှက်မှုတွေကို ထုတ်ဖော်ပြီး သူ့အစီအစဉ်မှာ တင်ဆက်ခဲ့တယ်။ လူတွေရဲ့သရုပ်အမှန်ကို မြင်ပေါင်းများခဲ့လို့ပဲလား! တီဗီလိုင်းတွေရဲ့ အပြိုင်အဆိုင်နဲ့ စိတ်ဖိအားကြောင့်လား! (၂ဝဝ၃)ခုနှစ်မှာ Rickတစ်ယောက် စိတ်ကျရောဂါခံစားခဲ့ရပြီး အလုပ်မှ ခဏရပ်နားခဲ့ရတယ်။ အောက်တိုဘာလမှာ Rickဟာ ခွင့်တစ်နှစ်ယူပြီး ကိုယ်လက်လန်းဆန်း ပြန်ကျန်းမာလာအောင် ခရီးထွက်ဖို့ စီစဉ်ခဲ့တယ်။\nအဲဒီနောက် Rickတစ်ယောက် ဒယ်ဘီနေတဲ့မြို့လေးကို ရောက်လာခဲ့တယ်။ လှပတဲ့ Rhineမြစ်အလှက သူ့ကို ညှိ့ငင်ဖမ်းစားထားခဲ့တယ်။ တစ်ညနေစောင်းမှာ မြစ်ကမ်းတစ်လျှောက် Rick လမ်းလျှောက်ထွက်ခဲ့တယ်။ တစ်နေရာအရောက်မှာ ရုတ်တရက် နှလုံးရောဂါဖောက်ပြီး အိတ်ထဲက ဆေးမထုတ်နိုင်ခင်မှာ မြက်ခင်းပြင်ပေါ် သူလဲကျသွားခဲ့တယ်။ အဲဒီအချိန်မှာ မြစ်ကမ်းနဖူးပေါ် ငါးမျှားနေတဲ့ဒယ်ဘီက မူးလဲသွားတဲ့ Rickကိုမြင်ပြီး ဆေးရုံကိုဖုန်းဆက် အချိန်မီကယ်တင်နိုင်ခဲ့တယ်။\nရောဂါသက်သာလာတဲ့ Rickက သူ့ကိုကယ်ခဲ့တဲ့ ဒယ်ဘီလက်ကို ကိုင်ပြီး ကျေးဇူးတင်စကားပြောတယ်။\n"လူလေး... မင်းကို ဘယ်လိုကျေးဇူးဆပ်ရမှန်း မသိဘူးကွာ။ တကယ်လို့ မင်းငွေလိုရင် မင်းကိုငါ ငွေတွေအများကြီးပေးနိုင်တယ်"\nRickအပြောကို ဒယ်ဘီခေါင်းခါပြီး "တကယ်လို့ အကူအညီလိုအပ်တဲ့ လူ(၁ဝ)ယောက်ကို အန်ကယ်ကူညီနိုင်ရင် ကျွန်တော့်ကိုကျေးဇူးဆပ်ရာ ရောက်ပါတယ်" လို့ ပြောခဲ့တယ်။\n"မင်းတကယ် ဘာမှမလိုဘူးလား?" Rick အမေးကို ဒယ်ဘီပြုံးပြီး ခေါင်းခါပြလိုက်ပြန်တယ်။\nထူးဆန်းတဲ့ဒယ်ဘီကြောင့် Rick အံ့သြသွားခဲ့တယ်။ အဲဒီမြို့ကမခွါခင် ဒယ်ဘီကိုကားနဲ့ ကျောင်းအထိလိုက်ပို့ပြီး အဆက်အသွယ်ကို သူချန်ခဲ့တယ်။ Rickထွက်ခွါခါနီး ဒယ်ဘီက "လူ(၁ဝ)ယောက်ကို တတ်နိုင်သလောက် ကူညီဖို့ မမေ့ပါနဲ့နော်" လို့ ထပ်မှာပြန်တယ်။ Rickတစ်ယောက် ဒယ်ဘီကို သေချာကြည့်နေခဲ့တယ်။ ဒယ်ဘီရဲ့ စိတ်ရင်းစေတနာတွေက သူ့ဆီကူးစက်လာခဲ့တာကြောင့် ဒယ်ဘီကို သူတလေးတစား ခေါင်းညိတ်ပြခဲ့တယ်။\nဒီကာလအတောအတွင်းမှာ Rickဟာ သူ့ဘဝမျှော်လင့်ချက်ကို ပြန်တွေ့ခဲ့တယ်။ ဒယ်ဘီကြောင့် သူ့ဘဝပိုလှပခဲ့တယ်။ ပေးခဲ့တဲ့ဂတိအတိုင်း လူ(၁ဝ)ယောက်ကို စေတနာရှိရှိ သူကူညီခဲ့တယ်။ လူတွေကိုကူညီပြီးတိုင်း သူ့စိတ်တွေ လန်းဆန်းတက်ကြွလာတယ်လို့ သူခံစားမိတယ်။ အထူးသဖြင့် လူတွေဆီကနေ "ကျေးဇူးတင်ပါတယ်" ဆိုတဲ့ စကားတစ်ခွန်းကြားရချိန်မှာ သူ့ဘဝ ပိုတန်ဖိုးကိုရှိလာတယ်လို့ သူခံစားမိခဲ့တယ်။ နှစ်ဝက်လောက်ကျန်သေးတဲ့ သူ့ခွင့်ရက်တွေကို ဖျက်သိမ်းပြီး သူအလုပ်ပြန်ဝင်ခဲ့တယ်။ လုပ်ဖော်ကိုင်ဖက်တွေက လူတွေကိုကူညီရင်း ပျော်ရွှင်နေတဲ့ ပြောင်းလဲလာခဲ့တဲ့ Rickကိုကြည့်ပြီး အံ့သြခဲ့ကြတယ်။\nလူတွေကိုပေးလိုက်တဲ့ အကူအညီ(၁ဝ)ခုက Rickကို ထူးဆန်းမှုတွေနဲ့ ပြောင်းလဲစေခဲ့တယ်။ သူရဲ့စိတ်ကျရောဂါလည်း တဖြေးဖြေး ပျောက်ကင်းလာခဲ့တယ်။ (၂ဝဝ၃)ခုနှစ် ဒီဇင်ဘာ(၁)ရက်နေ့ညမှာ Rickရဲ့ အစီအစဉ်ကိုစလွှင့်ခဲ့တယ်။ Rickတစ်ယောက် ကင်မရာရှေ့မှာရပ်ပြီး တစ်နိုင်ငံလုံးကို သူကြုံတွေ့ခဲ့တာတွေ ပြောပြနေခဲ့တယ်။\n"အရင်တုန်းက တခြားလူတွေရဲ့အကြောင်းကို ကျွန်တော်အများကြီးပြောခဲ့တယ်။ ဒီညမှာတော့ ကျွန်တော့်အကြောင်းကို ကျွန်တော်ပြောပါမယ်....... "\nRickဟာ မျက်ရည်အဝဲသားနဲ့ သူလုပ်ခဲ့တဲ့ လုပ်ရပ်ကောင်း(၁ဝ)ခုကို နာရီဝက်အတွင်းမှာ ပြောခဲ့တယ်။ နောက်ဆုံးမှာ Rickဟာ ဆို့နင့်တဲ့အသံနဲ့ "ဒါတွေဟာ တကယ်ဆိုတာ မယုံတဲ့လူတွေလည်းရှိကြမယ်။ ဒါပေမယ့် ကိုယ့်မေတ္တာ၊ စေတနာတွေကို တစ်ဘက်သားအတွက် ပေးဆပ်လိုက်ချိန်မှာ ရလာတဲ့အပျော်တွေက ကျွန်တော်တစ်ကိုယ်လုံးထဲ လှည့်ပတ်စီးဆင်းစေခဲ့တယ်။ လူဆယ်ယောက်ကို ကူညီတာနဲ့ သင့်ဘဝက ထူးဆန်းအံ့သြမှုတွေနဲ့ တစ်မျိုးတစ်ဖုံ ပြောင်းလဲလာနိုင်ပါတယ်" လို့ပြောခဲ့တယ်။\nဒီလိုနဲ့ Rickရဲ့အစီအစဉ်က ဂျာမဏီတစ်နိုင်ငံလုံးကို ပြန့်နှံ့သွားခဲ့ပြီး လူတွေရဲ့စိတ်ကို ကိုင်လှုပ်နိုင်ခဲ့တယ်။ လူတချို့က Rickဆီဖုန်းဆက်ပြီး လူဆယ်ယောက်ကိုကူညီပြီး လုပ်ရပ်ကောင်းဆယ်ခုကို သူတို့လုပ်ဖို့ သဘောတူကြောင်း ပြောခဲ့တယ်။ တချို့က သူ့အစီအစဉ်မှာ ဒယ်ဘီကိုခေါ်ခဲ့ဖို့ တောင်းဆိုကြတယ်။ စိတ်စေတနာကောင်းတဲ့ ဒယ်ဘီကို သူတို့တွေ့ချင်ခဲ့ကြတယ်။\n(၂ဝဝ၄)ခုနှစ် ဇန်နဝါရီလမှာ ဒယ်ဘီကို Rickရဲ့ အစီအစဉ်မှာ ဖိတ်ခေါ်ခဲ့တယ်။ ပရိသတ်တွေက ဒယ်ဘီကို တအံ့တသြနဲ့ "မင်းမှာ ဘာဖြစ်လို့ အဲဒီလိုအတွေးတွေရှိခဲ့တာလဲ"လို့ မေးတော့ ဒယ်ဘီက မျက်နှာနီလေးနဲ့ နုတ်ခမ်းကိုတစ်ချက်ကိုက်ပြီး သူ့အတွေးတွေကို ပြောပြခဲ့တယ်။ ကလေးငယ်တစ်ဦးမှာ မိခင်ကိုချစ်တဲ့စိတ်တွေ ဒီလောက်နက်နဲလိမ့်မယ်လို့ လူတွေမထင်ခဲ့ကြဘူး။ တချို့လူကြီးပိုင်းအရွယ်တွေက တစ်နေ့ကုန်တစ်နေ့ခမ်း အလုပ်တွေရှုပ်ပြီး ကိုယ့်မိခင်ကို မေ့ထားတတ်ကြတယ်။ ဒယ်ဘီရဲ့အတွေးတွေက လူတွေရဲ့အနူးညံ့ဆုံး၊ အပျော့ပျောင်းဆုံး စိတ်တစ်နေရာကို ကိုင်လှုပ်နိုင်ခဲ့လို့ ပရိသတ်အများရဲ့မျက်လုံးမှာ မျက်ရည်တွေ ဝေသီခဲ့ရတယ်။\nRickက ပိန်လှီလှတဲ့ ဒယ်ဘီရဲ့ခန္ဓာကိုယ်ကို တင်းတင်းပွေ့ဖက်ပြီး "မင်းအမေတော့ မင်းကိုအရမ်းချစ်မှာပဲ၊ မင်းအမေကို မင်းတစ်နေ့တွေ့မှာပါ" လို့ အားပေးစကားဆိုခဲ့တယ်။\nဂျာမဏီနိုင်ငံတစ်ခုလုံးကို "လုပ်ရပ်ကောင်း(၁ဝ)ခု"ဆိုတဲ့လှိုင်းတစ်ခု ရိုက်ခတ်သွားခဲ့တယ်။ အရင်က ခက်ထန်တဲ့လူတချို့ရဲ့ မျက်နှာပေါ်မှာတောင် နွေးထွေးတဲ့အပြုံးတွေ တွေ့မြင်ကြပြီဖြစ်တယ်။ လူတွေက သူတို့ကူညီခဲ့တဲ့လူတွေမှာ ဒယ်ဘီမိခင်ပါဝင်ဖို့ မျှော်လင့်ခဲ့ကြတယ်။\nဒယ်ဘီရဲ့ရုပ်ပုံနဲ့အသံကို ဂျာမဏီနိုင်ငံရဲ့ လမ်းတိုင်းမှာတွေ့မြင်ရတယ်။ ဒယ်ဘီရဲ့ပုံပြင်ကို လူတိုင်းပြောစမှတ်ပြုခဲ့ကြတယ်။ တီဗီလိုင်းတွေကလည်း ဒယ်ဘီမိခင်ရှာပုံတော်မှာ ကူညီခဲ့ကြတယ်။ ဒါပေမယ့် ဒယ်ဘီမိခင်က လူထင်ထွက်မပြခဲ့ပါဘူး။\n(၂ဝဝ၄)ခုနှစ် ဖေဖော်ဝါရီလမှာ စိတ်ရင်းစေတနာကောင်းတဲ့ ဒယ်ဘီအပေါ် အကြောင်းမလှတဲ့ ကံတရားတစ်ခုကျရောက်ခဲ့တယ်။ ဒယ်ဘီနေတဲ့ကျောင်းက ကျောင်းသားအများဟာ ဆင်းရဲတဲ့မိသားစု၊ ပတ်ဝန်းကျင်က ကြီးပြင်းလာသူတွေဖြစ်တယ်။ တချို့ကလေးတွေဟာ ငယ်ငယ်လေးကတည်းက ဒုစရိုက်အဖွဲ့တွေထဲ ပါဝင်ခဲ့သူတွေဖြစ်တယ်။ ဒယ်ဘီကိုလူသိများလာပြီးနောက် ဒယ်ဘီမှာ ငွေကြေးတွေရှိလာနိုင်တယ်လို့ ထင်ပြီး ဒယ်ဘီကို သူတို့ရဲ့ပစ်မှတ်အဖြစ်ထားခဲ့တယ်။\n(၂ဝဝ၄)ခုနှစ် ဖေဖော်ဝါရီလ(၁၆)ရက်နေ့ ညနေကျောင်းဆင်းချိန် အပြန်လမ်းမှာ ဒယ်ဘီကို ကျောင်းသားဆိုးတချို့ ဝိုင်းလုယှက်ခဲ့ကြတယ်။ ဒယ်ဘီကိုယ်ပေါ်မှာ သူတို့လိုချင်တဲ့ ငွေကိုမတွေ့တော့ ဒေါသကြီးတဲ့ လူငယ်တွေက ဒယ်ဘီကို ဓားနဲ့ထိုးခဲ့ကြတယ်။\nဒယ်ဘီရဲ့ဗိုက်နဲ့ နှလုံးအိမ်မှာ ဓားထိုးတွင်းခံရပြီး အကြီးအကျယ်ဒဏ်ရာရခဲ့တယ်။ သွေးအိုင်ထဲမှာ ၂နာရီကျော် လဲလျောင်းနေခဲ့ရတဲ့ ဒယ်ဘီကို ကင်းလှည့်ယာဉ်တွေ့မှ ဆေးရုံကိုပို့ခဲ့ရတယ်။ မေ့မြောနေတဲ့ ဒယ်ဘီဆီကနေ "မေမေ... မေမေ..."ဆိုတဲ့ ညည်းသံကို လူတွေကြားခဲ့ရတယ်။\nတီဗီလိုင်းတွေက ဒယ်ဘီရဲ့အခြေအနေကို ၂၄နာရီလုံး ထုတ်လွှင့်ခဲ့တယ်။ ဒယ်ဘီကို ဂရုစိုက်စိုးရိမ်ကြသူတွေက ဒယ်ဘီကျန်းမာဖို့ ဆုတောင်းကြတယ်။ တက္ကသိုလ်ကျောင်းသားတွေစုပြီး အလက်ဆန္ဒားရင်ပြင်မှာ လက်ချင်းချိတ်ပြီး အသဲပုံပြုလုပ်ခဲ့ကြတယ်။ သူတို့ရဲ့ပါးစပ်မှာလည်း "မေမေ... မေမေ..." လို့ ရွတ်အော်ခဲ့ကြတယ်။ သူတို့ရဲ့ရွတ်အော်သံကိုကြားတဲ့ လူတွေက မျက်ရည်အဝဲသားနဲ့ ဒီ"အသဲပုံ" ထဲပါဝင်လာကြတယ်။ နောက်ဆုံးမှာ လူတွေတဖြေးဖြေး များပြားလာခဲ့ပြီး အသဲပုံလည်း တဖြေးဖြေးကြီးမားလာခဲ့တယ်။\nလူတွေကို ပိုထိခိုက်ဝမ်းနည်းစေခဲ့တာက ဒယ်ဘီဓားထိုးခံရပြီး နာရီပိုင်းနောက်မှာ အမျိုးသမီးရာပေါင်းများစွာက တီဗီလိုင်းဆီ ဖုန်းဆက်ပြီး သူတို့ဟာ ဒယ်ဘီရဲ့မိခင်အဖြစ် သရုပ်ဆောင်ဖို့ သဘောတူကြောင်းပြောခဲ့တယ်။ Rita က Munichတက္ကသိုလ်က ကျောင်းဆရာမတစ်ဦးဖြစ်တယ်။ ရီတာက ဆို့ဆို့နင့်နင့်နဲ့ "ဒယ်ဘီဆိုတဲ့ လူလိမ္မာလေးရဲ့ မိခင်လုပ်ရမှာ ကျွန်မကိုယ်ကျွန်မ ဂုဏ်ယူမိပါတယ်"လို့ဆိုတယ်။\nအသက်(၃၅)နှစ်ရှိတဲ့ Talinaက ဖုန်းအကြိမ်ကြိမ်ဆက်ပြီး "ကျွန်မက မိခင်မဲ့ကလေးတစ်ဦးပါ။ အမေရဲ့မေတ္တာကို ငယ်ငယ်လေးကတည်းက ကျွန်မတောင့်တခဲ့ပါတယ်။ ဒါကြောင့် ဒယ်ဘီရဲ့ခံစားချက်ကို ကျွန်မနားလည်နိုင်ပါတယ်" လို့ဆိုခဲ့တယ်။\nKoblenzမြို့က Judyဆိုတဲ့ အမျိုးသမီးက လွန်ခဲ့တဲ့နှစ်တွေမှာ သူ့သားလေးပျောက်ဆုံးခဲ့ရပြီး သားလေးကိုရှာဖွေနေဆဲသူက "ကျွန်မသားလေးသာ ဒယ်ဘီလိုမျိုး အမေကိုလွမ်းဆွတ်နေခဲ့ရင် ကျွန်မအရမ်းပျော်မိမှာပဲ၊ ဒယ်ဘီရဲ့မိခင်ဖြစ်ဖို့ ကျွန်မမျှော်လင့်ပါတယ်။ ဒယ်ဘီကို မိခင်မေတ္တာအစစ်အမှန်နဲ့ ကျွန်မတစ်သက်လုံးချစ်ပါ့မယ်" လို့ဆိုတယ်။\nထောင်သောင်းမကတဲ့ ဖုန်းတွေမှာ မိခင်အများက သူတို့ရဲ့စစ်မှန်တဲ့အတွင်းစိတ်နဲ့ "ဒယ်ဘီရဲ့မိခင်"လုပ်နိုင်ဖို့ တောင်းဆိုခဲ့ကြတယ်။ ဒါပေမယ့် ဒယ်ဘီမှာ မိခင်တစ်ဦးပဲရှိနိုင်ခဲ့တာကြောင့် အမျိုးသမီးတစ်ဦးကိုပဲရွေးပြီး ဒယ်ဘီရဲ့မိခင်အဖြစ် ဒယ်ဘီကိုပြုစုစောင့်ရှောက်စေခဲ့တယ်။ အရေးကြီးဆုံးအချိန်ဖြစ်တာကြောင့် လူအများစိစစ်ဆွေးနွေးပြီးနောက် ဒယ်ဘီနဲ့တစ်မြို့ထဲနေတဲ့ Judyကို ဒယ်ဘီရဲ့မိခင်အဖြစ် သဘောတူလိုက်ကြတယ်။\n(၂ဝဝ၄)ခုနှစ် ဖေဖော်ဝါရီလ(၁၇)ရက်နေ့မနက်ပိုင်းမှာ မေ့မြောနေရာက ဒယ်ဘီနိုးလာခဲ့တယ်။ မျက်လုံးကိုဖွင့်လိုက်တာနဲ့ Lily ပန်းတစ်စည်းကိုင်ထားတဲ့ Judyကို ကုတင်ဘေးမှာ ရပ်နေတာတွေ့လိုက်တယ်။ Judyက ဒယ်ဘီရဲ့လက်ကိုကိုင်ပြီး "ဒယ်ဘီ... မေမေ.. မေမေဒီမှာပါ" လို့ဆိုတယ်။ နေရောင်ခြည်ကို တွေ့သလိုမျိုး ဒယ်ဘီမျက်လုံးတွေ အရောင်လက်လာခဲ့တယ်။ အံ့သြသွားတဲ့ပုံစံနဲ့ "တကယ်ပဲ ကျွန်တော်ရဲ့အမေလားဟင်!" လို့မေးတယ်။\nမျက်ရည်စက်လက်နဲ့ Judyခေါင်းညိတ်ပြလိုက်တယ်။ အခန်းထဲမှာရှိတဲ့လူတွေကလည်း ဒယ်ဘီကို ဟုတ်မှန်ကြောင်း အပြုံးနဲ့ခေါင်းညိတ်ပြကြတယ်။ မျက်ရည်စီးကြောင်းနှစ်ကြောင်းက ဒယ်ဘီပါးပြင်ပေါ် စီးကျလာခဲ့တယ်။\n"မေမေ... သားရှာနေတာကြာလှပြီမေမေ.. သားကို ထပ်ခွဲမသွားပါနဲ့နော် မေမေ.. ထပ်ခွဲမသွားပါနဲ့တော့"\n"စိတ်ချပါသားရယ်.. သားကို မေမေ ဘယ်တော့မှ ခွဲမသွားတော့ပါဘူး"\nJudy ခေါင်းညိတ်ပြရင်း ရှိုက်ကြီးတငင်နဲ့ပြောတယ်။ ဒယ်ဘီရဲ့ဖြူရော်နေတဲ့မျက်နှာမှာ အပြုံးတွေ ဖူးပွင့်သွားခဲ့တယ်။ စကားတွေအများကြီး သူထပ်ပြောချင်ပေမယ့် သူမှာပြောဖို့ အင်အားမရှိခဲ့ဘူး။\nအဲဒီနေ့က ဒယ်ဘီရဲ့ လူ့ဘဝနောက်ဆုံးနေ့ဖြစ်တယ်။ Judyရဲ့လက်ကို လွတ်ထွက်သွားမှာစိုးတဲ့အလား သူတင်းတင်းဆုပ်ကိုင်ထားမိတယ်။ အမေ့မျက်နှာကိုကြည့်ဖို့ သူမျက်လုံးတွေ တစ်ချက်မှမမှိတ်ခဲ့ဘူး။ အခန်းထဲမှာရှိတဲ့ လူတွေရဲ့ပါးပြင်မှာ မျက်ရည်တွေ မခြောက်ခမ်းခဲ့ဘူး။\n(၂ဝဝ၄)ခုနှစ် ဖေဖော်ဝါရီလ ၁၈ရက်နေ့ မနက်၂နာရီမှာ ဒယ်ဘီတစ်ယောက် မျက်လုံးစုံမှိတ်ပြီး လူ့ဘဝထဲကနေ ထာဝရထွက်ခွါသွားခဲ့ပါတယ်။ ဒါပေမယ့် Judy လက်ကို သူတင်းတင်းဆုပ်ကိုင်ထားဆဲပါပဲ.....\nPosted by moehlaing nya at 11:25 PM0comments


မိုဘိုင်းဖုန်းကာစီနိုအပိုဆု | Elite မိုဘိုင်း |ကာစီနိုအပိုဆု |\nနေအိမ် » မိုဘိုင်းဖုန်းကာစီနိုအပိုဆု | Elite မိုဘိုင်း |ကာစီနိုအပိုဆု\nအွန်လိုင်းကာစီနိုလောင်းကစားရုံများအသုံးပြုမှုဤသည်နေ့ရက်ကာလသည်အလွန်ပျံ့နှံ့နေတဲ့ဖြစ်လာသည်, နှင့်ကစားသမားများအားလုံးလိုအပ်ချက်များကိုဖြည့်ဆည်းနိုင်မယ့်ဝက်ဘ်ဆိုက်ရှေးခယျြဖို့အရေးကြီးတယ်က. တဦးတည်းထိုကဲ့သို့သောဝက်ဘ်ဆိုက်၏နာမတျောမှ Coronation ကာစီနိုသည်. အဆိုပါမှ Coronation ကာစီနိုကိုအများဆုံးယုံကြည်စိတ်ချရသောဖြစ်ခြင်းနှင့်အတူ၎င်း၏ဖောက်သည်ပြည့်စုံထောက်ခံမှုကမ်းလှမ်း, ဘေးကင်းလုံခြုံအကာအကွယ်ဝက်ဘ်ဆိုက်. ဒါဟာကစားတဲ့မှ Blackjack အထိအမျိုးမျိုးသောဂိမ်းကမ်းလှမ်းနှင့်က၎င်း၏ဖောက်သည်သို့မဟုတ်ကစားသမားတွေကိုထောက်ပံ့ပေးကြောင်းအကောင်းဆုံးဝန်ဆောင်မှု၏တကျနှငျ့အတူရှိ၏ မိုဘိုင်းဖုန်းကာစီနိုအပိုဆု ဆုလာဘ်. အောက်မှာဖော်ပြထားတဲ့အတိုင်းဤဆုလာဘ်နည်းလမ်းနှစ်ခုအတွက်ကစားသမားအားပေးပြီးမှဖြစ်ပါတယ်.\nဟလို, ထိုစာမျက်နှာအောက်တွင်စိတ်လှုပ်ရှားဖွယ်စားပွဲတင်အတွက်ကျွန်တော်တို့ရဲ့ထိပ်တန်းမိုဘိုင်းဖုန်းကာစီနိုအပိုဆုထဲက Check သို့မဟုတ်ဖုန်းနံပါတ် slot နှင့်ကာစီနိုရီးရဲလ်ငွေ Down အကြောင်းကိုဖတ်ရန်မှ Continue.\nအောက်တွင်ဆွေးနွေးနေတာကို Mobile Phone ကိုကာစီနိုအပိုဆုဆုကြေးနှစ်ဦးအမျိုးအစားများ\nမှတ်ပုံတင်ရန်နှင့် The အပ်နှံအပိုဆုဆုလာဘ်များရရှိနိုင်ပါရန်အပ်နှံထားပါ\n၏ပထမဦးဆုံး မိုဘိုင်းဖုန်းကာစီနိုအပိုဆု အမှ Coronation ကာစီနိုကကမ်းလှမ်းဆုလာဘ်သူတို့အွန်လိုင်းလောင်းကစားရုံပူးပေါင်းလုပ်သကဲ့သို့အွန်လိုင်းပိုက်ဆံပူးတွဲသစ် client ကိုတစ်ဦးစမတ်ထုံးစံ၌အကျိုးကိုပေးသောအတွက် Deposit အကျိုးသည်. ဒီဆုလာဘ်ကိုဂိမ်းအပေါ်အာမခံဖို့ဒင်္ဂါးပြား၏အခမဲ့ထပ်ကိုဝယ်ခြင်းငှါအသုံးပြုသွားမည်နိုင်. ဒါဟာသင်သင့်ငွေသားအသုံးချဖို့သောအတွေးမပါဘဲစားပွဲမှာအခမဲ့ဂိမ်းထဲမှာပျော်မွေ့ရန်ကူညီပေးသည်.\nဂိမ်းအချို့ကျည်ကစားနေကြသည်ပြီးနောက်ကနေဒီဆုလာဘ်ကိုထိရောက်စွာထုတ်ယူနိုင်ပါသည်စည်းကမ်းချက်များနှင့်အခွအေနမြေားတှငျဖျောပွထားထားတဲ့. အဆိုပါမှ Coronation ကာစီနိုပူးပေါင်းအစားအွန်လိုင်းကလပ်ပူးပေါင်းများအတွက် client ကိုလစာအောင်များအတွက် client ကိုငွေသားပေးသည်.\nအမှ Coronation ကာစီနိုကကမ်းလှမ်းမိုဘိုင်းဖုန်းကာစီနိုအပိုဆုဆုလာဘ်အွန်လိုင်းလောင်းကစားပူးတွဲအစစ်အမှန်ဂိမ်းကစားခြင်းရှေ့တော်၌ထိုအသစ်သော client ကိုကစားရန်အကျိုးကိုအဖြစ်အခမဲ့လှည့်ခြင်းများတစ်တိုင်းတာပေးသောအတွက်အခမဲ့လှည့်ခြင်းများဖြစ်ပါသည်၏ဒုတိယ. အရှင် client ကိုပိုကောင်းဂိမ်းနားမလည်ခြင်းနှင့်ဂိမ်းကစားခြင်းအတွက်ပိုပြီးယုံကြည်မှုရထိုအတောအတွင်းအပေါင်းတို့၌သူသို့မဟုတ်သူမ၏မေးခွန်းများကိုရှင်းလင်းနိုင်. အမှ Coronation ကာစီနို၏ဆုလာဘ်စည်းကမ်းချက်များနှင့်အခွအေနမြေားတှငျဖျောပွထားသည့်ကစားနေကြသည်ဂိမ်း၏ကျည်တစ်အချို့သောအရေအတွက်ပြီးနောက်ထိရောက်စွာထုတ်ယူနိုင်ပါသည်. အဆိုပါကစားသမားသို့မဟုတ် client များတစ်ဦးအကျိုးဖြစ်ထွန်းသောရလဒ်ရရှိရန်ဤအားသာချက်ယူဖို့ဘယ်လိုသိအပ်.\nအခုတော့ Join & ထိုအတူဦးဝင်းအခမဲ့ Chips မိုဘိုင်းဖုန်းကာစီနိုအပိုဆု ဆုလာဘ်! ဆိုင်းအပ် & ညာဘက်အခုတော့ Play ..!


သွက်သွက်လမ်းလျှောက်လေ အသက်ရှည်လေတဲ့ ... | Dr Myanmar | Myanmar Medical Website\nသွက်သွက်လမ်းလျှောက်လေ အသက်ရှည်လေတဲ့ ...\nမြန်မြန် ထက်ထက် သွက်သွက်ကလေး လျှောက်တာက သင့်ကို နှလုံးရောဂါနဲ့ သေဆုံးနိုင်ခြေကို လျော့နည်းစေပါသတဲ့။ အသက်ရလာလေ လူတွေဟာ ဆီးချို၊ သွေးတိုးနဲ့ ကင်ဆာရောဂါတွေ နှလုံးသွေးကြောကျဉ်းရောဂါတွေ ရရှိလာဖို့ အန္တရာယ်များလာလေပါပဲ။ ကံကောင်းတာ အသက် ၆၀ ကျော် လမ်းမြန်မြန်လျှောက်တတ်သူတွေ ဘိုးဘွားတွေဟာ နှလုံးရောဂါရနိုင်ခြေ နည်းသွားပြီး အသက်ရှည်ရှည် နေကြပါသတဲ့။\nအင်္ဂလန်နိုင်ငံက ပြုလုပ်တဲ့ သုတေသနတစ်ခုအရ လမ်းမြန်မြန်လျှောက်သူတွေဟာ နောက်လာမယ့် ၁၅ နှစ်အတွင်း နှလုံးသွေးကြောပိတ်ပြီး သေဆုံးနိုင်စွမ်းကို ၂၀ ရာခိုင်နှုန်းထိ လျော့နည်းစေပါတယ်တဲ့။\n၁၉၉၄ ကနေ ၂၀၀၈ အထိ လုပ်ခဲ့တဲ့ သုတေသနတွေအရ ငါးနှစ်အတွင်း သေဆုံးဖို့ အလားအလာ အလွန်နည်းသွားတာကို တွေ့ခဲ့ရပါတယ်။\nမြန်မြန်လျှောက်တယ်ဆိုတာ တစ်နာရီကို ၇ ကီလိုမီတာနှုန်းထိ လျှောက်တာပါ။ လျှောက်နေကျထက် နည်းနည်း ပိုသွက်လိုက်ရင်ကို လုံလောက်ပါပြီ။\nသွက်သွက်နဲ့ ၂၅ မိနစ်ခန့် လျှောက်လိုက်တာဟာ နှေးနှေးနဲ့ တစ်နာရီ လျှောက်တာထက် သာလွန်ထိရောက် ကောင်းမွန်ပါတယ်။\n● ဆင်မယဉ်သာ လျှောက်မလား?\n● သမင်လေးတွေလို သွက်သွက်လျှောက်ကြမလား?\nသွက်သွက်လျှောက်တဲ့အခါ နည်းနည်းလေး မောလာပြီး အသက်ရှူမြန်လာတာ၊ ချွေးလေးစို့လာတာလေး ရှိမယ်ဆိုရင် အကျိုးရလဒ် စရှိလာပါပြီ။\nပျင်းတွဲတွဲ လေးကန်ကန်လျှောက်မယ်၊ စိတ်မပါလက်မပါနဲ့ လျှောက်မယ်၊ လျှောက်ရင်း စိတ်မောစရာတွေ တွေးနေမိမယ်။ ဒီလိုလျှောက်မယ့်အစား ခပ်သွက်သွက် အားမာန်အပြည့်နဲ့ ရှုခင်းလေးကြည့် လေတစ်ဝရှုရင်း စိတ်အေးလက်အေး လျှောက်ကြည့်တာက အင်မတန် ထူးကဲတဲ့ အရသာနဲ့ အသက်ရှည်ခြင်းကို ပေးစွမ်းနိုင်နေမှာပါ။\nဟားဗတ်တက္ကသိုလ်က ပြုလုပ်တဲ့ နောက်ထပ် သုတေသနတစ်ခုမှာတော့ အသက်ရှည် ကျန်းမာစေမယ့် ထိပ်တန်း အမူအကျင့်ငါးခုကို တင်ပြထားပါတယ်။ ဒီအမူအကျင့်ငါးခုဟာ တကယ်တော့ လူတိုင်းလုပ်နိုင်တဲ့ ရိုးရှင်းတဲ့အရာလေးတွေသာ ဖြစ်ပါတယ်။\n● နေ့စဉ် နာရီဝက် လမ်းလျှောက်မယ်\n● အနီရောင်အသားတွေ၊ သကြားနဲ့ အချိုကဲတာတွေ မစားတာတွေ ပါဝင်ပါတယ်။\nတစ်ရက်ကို နာရီဝက် လမ်းလျှောက်တဲ့အခါ နည်းနည်းလေး အာရုံစိုက်ပြီး ခပ်သွက်သွက်လေး ချွေးလေးစို့သွားအောင် လျှောက်ကြည့်လိုက်ရင်း လူ့ဘဝသက်တမ်းကို တိုးမြှင့်ကြရအောင်။\n၁၉.၄.၂၀၁၉ | ကျန်းမာရေး ဆိုင်ရာဗဟုသုတများ\nနည်းနည်းလောက် လမ်းလျှောက်လိုက်တာနဲ့ အသက်ရှူမ၀သလိုဖြစ်ပြီး မောပန်းတတ်ပါသလား?\nညဘက်တွေမှာ အသက်ရှူမ၀သလိုဖြစ်ပြီး နိုးလာလို့ ပြတင်းပေါက်ဘေးနားသွား လေရှူနေရတတ်ပါသလား?\nအသက်ရှူမဝတာက ဖြစ်လေ့ဖြစ်ထရှိတဲ့ လက္ခဏာတစ်ခုဖြစ်ပြီး နောက်ခံအကြောင်းအရင်း အေ...\nယနေ့ခေတ်မှာ မကူးစက်တတ်တဲ့ ရောဂါတွေဖြစ်တဲ့ သွေးတိုး၊ ဆီးချို စတာတွေက အရမ်း အဖြစ်များလာပါတယ်။ သွေးတိုးတယ်ဆိုတာက ဆားများတဲ့ အစားအစာတွေ စားတာအပါအဝင် ကျန်းမာရေးနဲ့ မညီတဲ့ စားသုံးမှုပုံစံတွေနဲ့ လေ့ကျင့်ခန်း မလုပ်၊ လှုပ်ရှားမှု...


စိတ်ကူးတေးသီ: အရက်နဲ့လူ ဘယ်သူမှားသလဲ\nမနေ့ကဘီဘီစီမှာ အရက်အကြောင်းဆွေးနွေးခန်းလေးနားထောင်လိုက်ရတယ်။ အရက်မကောင်းကြောင်းပြောချင်တာလား။ အရက်နဲ့ပတ်သက်ပြီး မှန်မှန်ကန်ကန် ချဉ်းကပ်စေချင်တာလား။ အရက်ကိုအကျယ်ဖွင့်ချင်တာလား။ သူတို့ရည်ရွယ်ချက်ကမကွဲတော့ သူတို့ဆွေးနွေးခန်းကလည်း သိပ်လှုပ်မလာဘူးလို့ထင်တယ်။ အခုရေဒီယိုသမားတွေက လူတွေကို ဖုန်းထိုးပြီးလျောက်မေးတယ်။ အီးမေးလ်ကနေ စာတွေ၊ စကားတွေခေါ်တယ်။ ပြီးတော့ အဲဒါတွေစုပြီး တင်ပြချက်လေးလုပ်လိုက်တယ်။ ကိုယ်တိုင်ရှာဖွေစုဆောင်းတာ၊ လေ့လာသုံးသပ်တာတွေက မပါသလောက်ပဲ။ မီဒီယာအပေါ် ကိုယ်ကပဲနားလည်မှုလွဲတာလား မပြောတတ်ဘူးလေ။\nပြောချင်တာက အရက်အကြောင်းပါ။ သူတို့ဆီတက်မပြောဖြစ်လို့ ကိုယ်ဘလော့မှာပဲ ကိုယ်လွတ်လွတ်လပ်လပ် ရေးတင်လိုက်တော့တယ်။ ပြောရရင်အရက်နဲ့ကိုယ်နဲ့က အရင်းကြီးတွေ။ အဖေကအရက်ဆိုင်မန်နေဂျာ။ မဆလခေတ်ကတော့ ရေကပိုက်ဆံရတဲ့သူဆိုပါတော့။ ကိုယ်ကလည်း ငယ်ကတည်းက ပုလင်းကျန်စစ်ပြီး မုန့်ဘိုးရှာလာခဲ့တာ။ ဒါပေမယ့် အဖေကအရက်ကြိုက်တတ်သူတော့မဟုတ်ဘူး။ အဖေကအသားဖြူတော့ အရက်သောက်ပြီးရင် တကိုယ်လုံးနီတက်လာတာ။ အရက်မူးမှ ရှာဖြစ်တဲ့အပျော်မျိုးတော့ အဖေကကြိုက်တယ်။ ကိုယ်ကလည်းအဖေတူပဲ။ ကိုယ့်ဘ၀မှာ အရက်ကိုအတော်သောက်ဖြစ်ခဲ့တဲ့ကာလတွေရှိခဲ့တယ်။ အတော်သောက်တဲ့သူငယ်ချင်းတွေကလည်း တကယ့်အရင်းတွေကိုး။ အခုတော့ အရက်သောက်ဖို့ရာ အဆင်မပြေတဲ့နေရာကိုရောက်နေတော့ အရက်ကပြတ်နေပြန်ရော။ ဆေးစစ်တော့ ကိုယ့်အသဲကကြီးနေတယ် ယူဆရလို့ ဖြစ်နိုင်ရင် အရက်မသောက်ပါနဲ့တဲ့။ သောက်ချင်စိတ်ကလည်းမရှိပါဘူး။ ဒီမှာက အရက်ဈေးကြီးတယ်။ သောက်ဖေါ်သောက်ဖက်တွေမရှိဘူး။ မူးရင်လည်း ဟိုသွားဒီသွားလုပ်ဖို့မလွယ်ဘူး။ ဈေးကြီးလည်း အရက်ကိုကြိုက်တတ်သူဆိုရင်တော့ သောက်ဖြစ်မှာပါ။ တကယ်က ကိုယ်ကအဖေ့လိုပဲ အရက်ကိုကြိုက်တာမဟုတ်ဘူး။\nအရက်သမားအမှားတထောင်တဲ့။ လူကိုဖျက်အရက်တဲ့။ ဘုရားလက်ထက်ကတည်းကမှန်ခဲ့တဲ့ အမှန်တရားပဲ။ အရက်ကတော့ ဘုရားမပေါ်ခင်ကတည်းက ပေါ်ခဲ့တာ။ သာသနာနှစ် ၂၅၀၀ ကျော်ခဲ့ပေမယ့်လည်း အရက်ကခေတ်စားနေတုန်းပဲ။\nအရက်သောက်ပြီးမှ မှားရဲတဲ့သူတွေကိုပြောခဲ့ဘူးတယ်။ ခင်ဗျားတို့က အရက်ကိုနာမည်ဖျက်နေတဲ့သူတွေပဲလို့။ ငယ်ငယ်က ပန်းဆိုးတန်းကုန်တိုက်ပေါ်မှာ အရက်ရောင်းတဲ့ကောင်တာနောက်က စာချိုးလေးတခုကို သဘောကျခဲ့ဘူးတယ်။ လူကိုဖျက် အရက်ဟုဆိုသော်လည်း၊ သူဖျက်တိုင်းသာ ပျက်ရပါမူ၊ ဘယ်မှာလူကောင်းရှိမည်နည်း တဲ့။\nကိုယ့်ကိုယ်ကိုယ် အတွေးအခေါ်အသစ်တွေထုတ်လုပ်နေတယ်လို့ ယုံကြည်နေတုန်းက သူငယ်ချင်းတချို.ကို အရက်နဲ့ပတ်သက်ပြီးခပ်တည်တည်ပြောခဲ့ဘူးတာ တခုရှိတယ်။ ကိုယ်တို့ယောကျာင်္းတွေဟာ အရက်နဲ့ပတ်သက်ရင် အစွန်းနှစ်ပါးကိုရှောင်ရမယ်။ တခုက အရက်ကို မသောက်ရမနေနိုင် စွဲစွဲလန်းလန်းနဲ့ အရက်ရဲ့ကျေးကျွန်ဖြစ်တဲ့အထိ သောက်တာ။ နောက်တခုက အရက်ကိုမကောင်းမှုတခုလို ဝေယျာမဏိ ဝေးဝေးကရှောင်ကျဉ်ပါ၏လုပ်တာ လို့။ တကယ်က အရက်ကိုကိုယ့်ရဲ့ဖျော်ဖြေရေးတန်ဆာပလာတခုလို နိုင်နိုင်နင်းနင်းအသုံးချသောက်သုံးနိုင်ရမယ်။ ဒါပေမယ့် ကိုယ်တိုင်လည်း လူမသိသူမသိတဲ့အထိမူးသွားလို့ ရေချိုးခန်းထဲ လှဲအိပ်ခဲ့ဘူးတာတွေ ရှိခဲ့ဘူးတာပါပဲ။\nသိပ်ချစ်တဲ့သူငယ်ချင်းတယောက်ကတော့ မူးသွားရင် သူဘာမှမသိတော့ဘူးလို့ ပြောခဲ့ဘူးပါတယ်။ တကယ်လည်း သူမူးသွားရင် သူမလုပ်ရဲတဲ့အမှား ဘာမှမရှိတော့ဘူး။ အကုန်လုပ်ရဲပါတယ်။ လုပ်ပါတယ်။ သူ့အကြောင်းသိသူမို့ ဘာမှစောဒကမတက်ခဲ့ဘူးပေမယ့် မူးလို့မသိဘူးဆိုတာဟုတ်မလားဟယ်။ ချီးကျွေးကြည့်ပါလားဆိုတဲ့ အဖွားစကားကို သတိရပြီး ပြုံးခဲ့မိတယ်။\nဒီစာကိုမရေးခင် ဂျီးနပ်စ်တဘူး ဒီနေ့သောက်ဖြစ်တယ်။ တဘူးထဲဆိုတော့ အီလည်လည်ပေါ့လေ။ အခုအရက်အကြောင်းရေးတော့လည်း အီလည်လည်ဖြစ်နေပြန်ရော။\nတခုတော့ သေချာတာပြောမယ်။ အီလည်လည်ဖြစ်ရုံလောက်တော့ အရက်ကိုမသောက်ကြလေနဲ့။ သိပ်နှမြောဖို့ကောင်းတယ်။ အရမ်းမူးပြီးလည်း တခါတည်းမှောက်မသွားစေနဲ့။ သိပ်နှမြောဖို့ကောင်းတယ်။\nPosted by wai lin Tun at 12:24 AM Labels: အတွေးမှတ်စု\nအစွန်း ၂ဘက်နဲ့ လူကိုဖျက် အရက်ဟုဆိုသော်လည်း၊ သူဖျက်တိုင်းသာ ပျက်ရပါမူ၊ ဘယ်မှာလူကောင်းရှိမည်နည်း တဲ့ ဆိုတာတွေ ဖတ်ပြီး ကြိုက်လွန်းလို့ ပြုံးလိုက်မိတယ် ။\nကိုဝေလင်းဘလော့ကို အေးအေးဆေးဆေး အစအဆုံး ပြန်ဖတ်ရင်းနဲ. ရင်ထဲမှာ ကလိကလိဖြစ်လာလို. ရေးမိတာပါဗျာ့၊ မကောင်းတဲ့အရက်တွေကို မသောက်နဲ.ဗျာ။ ကောင်းတဲ့အရက်တွေကိုပဲ သောက်၊


အခန်း(၅) ပြည်တွင်းငြိမ်းချမ်းရေးဆွေးနွေးပွဲ - Myanmar Political Research Organization\nHome » history-3 » အခန်း(၅) ပြည်တွင်းငြိမ်းချမ်းရေးဆွေးနွေးပွဲ\nပြည်တွင်းငြိမ်းချမ်းရေးဆွေးနွေးပွဲ ပျက်ပြားပြီးနောက်ပိုင်း သောင်းကျန်းသူအဖွဲ့အစည်းများ၏ အခြေအနေ\nလင်းထင်နှင့် ကရင်တပ်မဟာ(၅) တောခိုခြင်း\nကရင်သောင်းကျန်းသူ တပ်မဟာ(၅) တပ်မင်း ဖြစ်သူ လင်းထင်(ခေါ်)ငန်းနက်သည် ပြည်တွင်း ငြိမ်းချမ်းရေးဆွေးနွေးပွဲတွင် စောဟန်တာသာမွှေး၏ ကေအာရ်စီ(ခေါ်) ကရင်တော်လှန်ရေးကောင်စီနှင့် ပူးပေါင်းရန် တပ်မဟာ(၅)တစ်ခုလုံး ၁၉၆၄ ခုနှစ်၊ ဧပြီလတွင် လက်နက်ချခဲ့ကြောင်း တင်ပြပြီးပေပြီ။ လင်းထင်အား အစိုးရက ရန်ကုန်ကုန်းမြင့်သာယာတွင် အခြေချပေးပြီး လစဉ်ငွေကျပ် ၅ဝဝ ထောက်ပံ့ခဲ့သည်။ လင်းထင်သည် မယ်ဗမာဟောင်း နော်လွီဇာနှင့် လက်ထပ်ခဲ့သည်။\nတပ်မတော် အရှေ့တောင် တိုင်းစစ်ဌာနချုပ်က ကျိုက်ထိုနယ်မြေရှိ ကေအာရ်စီတပ်များ၏ စားဝတ် နေရေးအတွက် လစဉ်ထောက်ပံ့ကြေးငွေများ ထုတ်ပေး လျက်ရှိရာ လင်းထင်သည် ယင်းငွေများအနက်မှ ကျပ် ငွေ ၂ဝဝဝဝ(နှစ်သောင်း)ကို ခေါင်းပုံဖြတ် အလွဲသုံးစား ပြုလုပ်ခဲ့သည်။ ထို့အပြင် လင်းထင်သည် ယင်း၏ လူယုံတပည့်များအား သမဝါယမဆိုင်များကို ဓားပြ တိုက် လုယက်စေခြင်း၊ ငြိမ်းချမ်းရေးရန်ပုံငွေဟု အမည်ခံကာ ကျေးရွာများတွင် ငွေကောက်ခံခြင်း စသည်တို့ကို ပြုလုပ်ခဲ့သည်။\nလင်းထင်၏မရိုးမသားလုပ်ရပ်များကို စစ်ဆေးရန် အတွက် တပ်မတော်မှ သက်ဆိုင်ရာတာဝန်ရှိသူများက သထုံမြို့ရှိ လင်းထင်၏နေအိမ်သို့ သွားရောက်ခေါ်ယူ ကြရာ လင်းထင်က စတင်ပစ်ခတ်ခဲ့သည်။ တာဝန်ရှိသူ များလည်း မလွှဲမရှောင်သာ ပြန်လည်ပစ်ခတ်ကြရ လေရာ လင်းထင်သေဆုံးခဲ့ရသည်။ လင်းထင်သေဆုံး သောအခါ လင်းထင်လက်ရှိပေါင်းသင်းနေသူ နော်လွီဇာဘင်ဆင်၏ လှုံ့ဆော်စည်းရုံးမှုကြောင့် တပ်မဟာ(၅)တစ်ခုလုံးသည် လေးကေ၊ မြစ်ကြိုးဒေသ များသို့ ပြန်လည်တောခိုကြတော့သည်။ နော်လွီဇာ ဘင်ဆင်က ထွန်းမြင့်ကို တပ်မဟာမှူးအဖြစ်ခန့်အပ် ခဲ့သည်။၁ (၁။ ကာကွယ်ရေးဝန်ကြီးဌာနမှ စာရွက်စာတမ်းများ။)\nအေကာရ်စီနှင့် တပ်မဟာ(၅)တစ်ခုလုံးလက်နက် ချခဲ့သဖြင့် အထူးသဖြင့် သထုံခရိုင်နယ်မြေ (စစ်တောင်း မြစ်နှင့် သံလွင်မြစ်အကြား ကမ်းရိုးတန်းဒေသ)သည် များစွားငြိမ်းချမ်းသွားခဲ့ရသည်။ လင်းထင် သည် ၁၉၄၈ ခုနှစ်မှစ၍ သထုံခရိုင်အတွင်းတွင် လှုပ်ရှားကြီးစိုးခဲ့ သူဖြစ်သည်။ ရက်စက်ကြမ်းကြုတ်ပြီး စစ်ရေးဝါဒီတစ်ဦး ဖြစ်သော လင်းထင်သည် သထုံခရိုင်အတွင်းတွင် အဖျက်လုပ်ငန်းများဆောင်ရွက်ရာ၌ နာမည်ကြီးခဲ့ သည်။ စစ်တောင်း၊ မုတ္တမ မီးရထားလမ်းကိုလည်း မကြာခဏ မိုင်းခွဲခြင်း၊ လုယက်ခြင်းတို့ကို ပြုလုပ်ခဲ့သူ ဖြစ်သည်။ လင်းထင်သည် လက်နက်ချရာမှ မရိုးမသား ဖောက်ပြန်သောကြောင့် သေဆုံးခဲ့ရသည်။ တပ်မဟာ (၅)ပြန်လည် တောခိုသောအခါ သထုံခရိုင်ရှိ ပြည်သူ များမှာ စိတ်မချမ်းမသာဖြစ်ကြရသည်။ သို့သော် မီးရထားလမ်း၊ ကားလမ်းတစ်လျှောက် အခြေအနေမှာ လင်းထင်ရှိစဉ်ကကဲ့သို့ အခြေအနေဆိုးရွားခြင်းမရှိ တော့ပေ။\nပြည်တွင်းငြိမ်းချမ်းရေးဆွေးနွေးပွဲတွင် ကေအင်န်ယူပါတီမှ ခွဲထွက်လာသော ကေအာရ်စီသည် တော်လှန်ရေး ကောင်စီနှင့် သဘောတူညီမှုရရှိကာ လက်နက်ချအပ်ခဲ့သည်။ မန်းဘဇံခေါင်းဆောင်သည့် ကေအင်န်ယူပါတီမှာမူ ဆက်လက်၍လက်နက်စွဲကိုင် သောင်းကျန်းခဲ့သည်။ ကေအင်န်ယူပါတီသည် ဗမာပြည် ကွန်မြူနစ်ပါတီ၏သြဇာလွှမ်းမိုးမှုကိုခံယူပြီး တဖြည်းဖြည်း လက်အောက်ခံနောက်မြီးဆွဲပါတီဘဝ သို့ ရောက်ရှိလာရာ လူမျိုးရေးဝါဒီများသည် မန်းဘဇံ၏ ခေါင်းဆောင်မှုကို ဝေဖန်လာခဲ့ကြသည်။\n၁၉၆၅ ခုနှစ်၊ စက်တင်ဘာလ ၉ ရက်တွင် ကေအင်န်ယူပါတီသည် လူမျိုးစုတော်လှန်ရေး အင်အား စုများ၏ ညီလာခံတစ်ရပ်ကို ဦးဆောင်ကျင်းပခဲ့သည်။ ယင်းညီလာခံသို့ ကေအင်န်ယူပီ၊ ကရင်နီ အမျိုးသား တိုးတက်ရေးပါတီနှင့် ရှမ်းပြည်စစ်ကောင်စီတို့ တက် ရောက်ခဲ့ကြသည်။ ယင်းညီလာခံမှ လုပ်ငန်းစဉ် ရှစ်ချက် ကိုချမှတ်ခဲ့သော်လည်း အကောင်အထည်ဖော်နိုင်ခြင်း မရှိခဲ့ပေ။\n၁၉၆၆ ခုနှစ်၊ ဇန်နဝါရီလ ၁ ရက်တွင် ဗိုလ်မြ ဦးဆောင်သော အင်အားစုများသည် ကေအင်န်ယူပီ ၏ ရှေ့ဆောင်မှုအောက်မှ အတိအလင်း ခွဲထွက်လိုက် တော့သည်။ ထို့နောက် ၁၉၆၆ ခုနှစ်၊ ဧပြီလ ၁၂ ရက် တွင် ကရင်အမျိုးသားလွတ်မြောက်ရေးကောင်စီ (K.N.L.C)*(K. N. L.C Karen National Liberation Council). ကို ထီးဖဒိုက (ကြူအိပ်ခ်ျ- ဝ၂၅ဝ၉၈)တွင် စတင် ဖွဲ့စည်းလိုက်သည်။ ကေအင်န် အယ်လ်စီ အဖြစ် ခွဲထွက်ရခြင်းကိုလည်း အောက်ပါ အတိုင်း ကြေညာခဲ့သည်။၁ (၁။ကာကွယ်ရေးဝန်ကြီးဌာနမှ စာရွက်စာတမ်းများ။)\n''ကေအင်န်ယူပါတီ၏ ရှေ့ဆောင်မှုသည် ကရင်တစ်မျိုးသားလုံးနှင့် ကရင်တော်လှန်ရေး အဖြစ် ရှိနေခဲ့ပြီး အခြေအနေနှင့် ကိုက်ညီစွာ ရှေ့ဆောင်နိုင်ခြင်းရှိသော်လည်း ဝဲစွန်းယိမ်း နေ၍ ယင်းရှေ့ဆောင်မှုကာလအတွင်း ကျွန်ုပ် တို့သည် ကရင်တစ်မျိုးသားလုံးနှင့် ကရင် တော်လှန်ရေးအဖြစ် ရှိနေသည့် အခြေအနေ နှင့် ကိုက်ညီစွာ ရှေ့ဆောင်ပေးနိုင်ရန် ၁၉၆၅ ခုနှစ်၊ ဧပြီလ၌ လဲဒီတွင်ပြုလုပ်ခဲ့သော ကေအာရ်စီအရေးပေါ် အစည်းအဝေးတွင် တင်ပြခဲ့ပြီး ဖြစ်သည်။ ယင်းတင်ပြချက်အပေါ် ဝဲယာစွန်း၏ ရှေ့ဆောင်မှုများကို ရှေ့ဆက်၍ လုံးဝလုပ်ဆောင်ခြင်းမပြုလုပ်ရန် သဘောတူ ဆုံးဖြတ်ခဲ့ပြီးဖြစ်သည်။ ထို့အပြင် လမ်းစဉ်နှင့် ရှေ့ဆောင်မှုကို ကရင်တစ်မျိုးသားလုံးနှင့် ကရင်တော်လှန်ရေး၏ အခြေအနေနှင့် ကိုက်ညီစွာ ပြန်လည်သုံးသပ်ရန် အာဏာပိုင် သည့် အမျိုးသားညီလာခံကို အမြန်ဆုံး ခေါ်ယူကျင်းပရန်ကိုလည်း သဘောတူ ဆုံးဖြတ်ခဲ့သည်။ ထိုသို့ သဘောတူ ဆုံးဖြတ် ခဲ့သော်လည်း ကေအင်န်ယူပီသည် အလေး မထားဘဲ လျစ်လျူရှုခဲ့သဖြင့် ခွဲထွက်ရခဲ့ခြင်း ဖြစ်သည်။\nကေအင်န်အယ်လ်စီနှင့် ကေအင်န်ယူပါတီတို့ သည် ပြန်လည်ညီညွတ်ရေး ရရှိရန်အတွက် ၁၉၆၆ ခုနှစ်၊ ဧပြီလ ၁၂ ရက်တွင် ခေးပု၌တွေ့ဆုံ၍ ညှိနှိုင်း ဆွေးနွေးကြသေးသော်လည်း သဘောတူညီမှု မရရှိခဲ့ ကြပေ။ ဗိုလ်မြ ခွဲထွက်ပြီးနောက် ကေအင်န်ယူပါတီ အတွင်း ကွန်မြူနစ်လိုလားသူ၊ မလိုလားသူများ ထပ်မံ ၍ ပဋိပက္ခဖြစ်ပွားကြပြန်သည်။ ပဲခူးရိုးမနှင့်မြစ်ဝ ကျွန်းပေါ်ဒေသအတွင်းရှိ ကေအင်န်ယူပါတီ အင်အား စုများမှာ ဗမာပြည်ကွန်မြူနစ်ပါတီ၏ ဝါးမျိုခြင်းကို ခံနေကြရသည်။ ကွန်မြူနစ်မလိုလားသူအချို့သည် စစ်တောင်းမြစ်ကို ကူးပြီးနောက် အရှေ့ကော်သူးလေရှိ ဗိုလ်မြအုပ်စုနှင့်သွားရောက်ပူးပေါင်းကြသည်။ ဗိုလ်မြ အုပ်စုသည် နိုင်ငံရေးဝါဒကို အဓိကမထားဘဲ စစ်ရေး နှင့်လူမျိုးရေးကိုသာ အဓိကထား သောင်းကျန်းလျက် ရှိနေပေသည်။\nကေအင်န်ယူပါတီမှဗိုလ်မြ၏ ကေအင်န် အယ်လ်စီခေါ် ကရင်အမျိုးသားလွတ်မြောက်ရေး ကောင်စီခွဲထွက်ပြီး နောက်ပိုင်းတွင် ကေအင်န်ယူပါတီ သည် ဗမာပြည်ကွန်မြူနစ်ပါတီနှင့်ပိုမိုပူးပေါင်း၍ လှုပ်ရှားလာသည်။ အထူးသဖြင့် ပဲခူးရိုးမနှင့်မြစ်ဝ ကျွန်းပေါ်ဒေသတွင် ပိုမိုပူးပေါင်းခဲ့သည်။ ကေအင်န်ယူ ပါတီအတွင်း၌လည်း ပဋိပက္ခများပိုမို ပေါ်ပေါက်လာ သည်။ ဗိုလ်မြ၏ကွန်မြူနစ်ဆန့်ကျင်ရေးအုပ်စု ခွဲထွက် သွားပြီးဖြစ်သော်လည်း ပါတီတွင်းတွင် ဗမာပြည် ကွန်မြူနစ်ပါတီ၏ လက်ဝါးကြီးအုပ် ခေါင်းဆောင်မှုကို မနှစ်မြို့သူများပေါ်လာကြသည်။\n၁၉၆၇ ခုနှစ်၊ ဇူလိုင်လတွင် ကေအင်န်ယူပါတီ ဗဟိုကော်မတီအစည်းအဝေးပွဲကို ကျင်းပရာ ပါတီ၏ လမ်းညွှန်မှုသဘောတရားအဖြစ် မာ့ခ်စ်လီနင်ဝါဒကို သာမက ဗမာပြည်ကွန်မြူနစ်ပါတီက မာ့ခ်စ်လီနင်ဝါဒ အသစ်အဖြစ် လက်ခံကျင့်သုံးနေသော မော်စီတုံး အတွေးအခေါ်ကိုပါ ချမှတ်ခဲ့သည်။\nပါတီ၏လမ်းညွှန်သဘောတရားနှင့်ပတ်သက်ပြီး ၁၉၆၇ ခုနှစ်၊ အောက်တိုဘာလ ၂ဝ ရက်တွင် ကျော်မြသန်း၊ စောမြမောင်၊ စောမြရင်၊ ကျင်ဖေ၊ အော်လ်ဒွင်တို့ ခေါင်းဆောင်သောအဖွဲ့က တစ်ဖက်၊ မန်းဘဇံ၊ ဗိုလ်သန်းအောင်၊ ဗိုလ်မောင်မောင်၊ ဗိုလ်တင်ဦးတို့ခေါင်းဆောင်သောအဖွဲ့ကတစ်ဖက် အကြီး အကျယ် သဘောထားကွဲလွဲကြလေတော့သည်။ ကေအင်န်ယူပီဥက္ကဋ္ဌ မန်းဘဇံသည် ဗိုလ်မြ၏ကေအင်န် အယ်လ်စီနှင့် သွားရောက်ပူးပေါင်းရန် ခွဲထွက်ခဲ့ကြ သည်။ မန်းဘဇံနှင့်အတူ ကေအင်န်ယူပါတီ ဗဟို ကော်မတီဝင်များဖြစ်ကြသည့် မောင်မောင်၊ ဖဒိုဘသင်၊ စံလင်း၊ ဘောယူဖော၊ တာမလာဘော၊ သန်းအောင်၊ ဖဒိုဂေဒွဘွားနှင့်စံသိန်းတို့ လိုက်ပါသွားခဲ့ကြသည်။\nကေအင်န်ယူပါတီသည် ပြည်တွင်းငြိမ်းချမ်းရေး ဆွေးနွေးပွဲတွင် ကေအာရ်စီခွဲထွက်၍ အလင်းဝင်ခြင်း၊ ဗိုလ်မြ၏ကေအင်န်အယ်လ်စီခွဲထွက်ခြင်း၊ မန်းဘဇံ ထပ်မံခွဲထွက်ခြင်းတို့ကြောင့် အင်အားချည့်နဲ့သွားမှုကို အဖတ်ဆယ်ရန်အတွက် ၁၉၆၇ ခုနှစ်၊ ဒီဇင်ဘာလ ၇ ရက်တွင် လူမျိုးစုညီလာခံကို လက်ခံကျင်းပခဲ့ရသည်။ ယင်းညီလာခံတွင် ကရင်နီအမျိုးသားတိုးတက်ရေးပါတီ၊ ကယန်းပြည်သစ်ပါတီ၊*(*ကယန်းပြည်သစ်ပါတီအကြောင်း သီးခြားတင်ပြပါမည်။) မွန်ပြည်သစ်ပါတီ ရှမ်းပြည် ကောင်စီ၊ ရှမ်းအမျိုးသားလွတ်မြောက်ရေး တပ်မတော် နှင့် ပအိုဝ့်ပြည်သူ့လွတ်မြောက်ရေးအဖွဲ့ချုပ်တို့ တက် ရောက်ခဲ့ကြသည်။ အစည်းအဝေးဆုံးဖြတ်ချက်များမှာ အောက်ပါအတိုင်းဖြစ်သည်-၁(၁။ကာကွယ်ရေးဝန်ကြီးဌာနမှ စာရွက်စာတမ်းများ။)\n(က) တိုင်းရင်းသားလူမျိုးစုတိုင်း တန်းတူရေးနှင့် ကိုယ်ပိုင်ပြဋ္ဌာန်းခွင့် အပြည့်အဝရရှိရေး၊ တရားမျှတသော အကျယ်အဝန်းရှိသည့် အမျိုးသားကိုယ်ပိုင်ပြဋ္ဌာန်းခွင့်ရှိသော ပြည်နယ်များ တည်ဆောက်ရေး၊ မူအားဖြင့် အမျိုးသားကိုယ်ပိုင်ပြဋ္ဌာန်းခွင့်၊ တိုင်းပြည် များနှင့် တန်းတူရေးအပေါ် အခြေခံ၍ စုစည်းသော ဖက်ဒရယ်ပြည်ထောင်စု သမ္မတနိုင်ငံကို ဖွဲ့စည်းတည်ဆောက်ရေး။\n(ခ) တိုင်းရင်းသားများအား ကျယ်ပြန့်သော ဒီမိုကရေစီအခွင့်အရေးကို အာမခံ၍ အမျိုးသား ဒီမိုကရေစီအစိုးရဖွဲ့စည်းရေး။\n(ဂ) တောင်သူလယ်သမားများ၏ အကျိုးစီးပွား နှင့်ကိုက်ညီသော မြေယာစနစ်သို့ ပြုပြင် ပြောင်းလဲရေး။\n(ဃ) အမှီအခိုကင်းသော လူနေမှုစနစ်နှင့် မြင့်မားတိုးတက်သော အမျိုးသားစီးပွား ရေးသို့ တည်ဆောက်ရေး။\n(င) အမျိုးသားစက်မှုလုပ်ငန်း ထူထောင်ရေးနှင့် တိုးတက်ဖွံ့ဖြိုးစေရန်။\n(စ) တိုင်းသူပြည်သားများ၏ နေထိုင်မှုအဆင့် အတန်း မြှင့်တင်ရေး။\n(ဆ) နယ်ချဲ့ကျူးကျော်မှုအန္တရာယ်ကို ကာကွယ် ၍ လွတ်လပ်ရေးကို ထိန်းသိမ်းရေး အတွက် အမျိုးသားတပ်မတော်ကို ခိုင်မာ စွာ တည်ဆောက်ရေး။\n(ဇ) တိုင်းသူပြည်သားတို့၏ လွတ်လပ်စွာ ယုံကြည်ကိုးကွယ်ဟောပြောစည်းရုံးခွင့်နှင့် ဘာသာတိုင်း တန်းတူမှုရှိရေး။\n(ဈ) အပြန်အလှန် အကျိုးတူညီမှုများအပေါ် မိတ်ဆွေနိုင်ငံများနှင့် စီးပွားရေးနှင့် ယဉ်ကျေးမှုအရ ပူးပေါင်းဆောင်ရွက်ရေး။\n(ည) လွတ်လပ်ငြိမ်းချမ်းသော နိုင်ငံခြားရေးဝါဒ ကို ကျင့်သုံးရေး။\nကေအင်န်ယူပါတီသည် မိမိ၏အင်အားချည့်နဲ့ ယိမ်းယိုင်မှုကို အဖတ်ဆယ်နိုင်ရန် အခြားလူမျိုးစု သောင်းကျန်းသူများနှင့် တွေ့ဆုံစည်းဝေးခဲ့သော်လည်း အစည်းအဝေးတက်ရောက်သူများမှာ အယူအဆ အမျိုးမျိုးကွဲပြားနေခဲ့ကြသည်။ အစည်းအဝေး ဆုံးဖြတ်ချက်အချို့မှာလည်း ဗမာပြည်ကွန်မြူနစ်ပါတီနှင့် ကေအင်န်ယူပါတီ တို့ နှစ်ဦးသဘောတူကျင့်သုံးနေသော လမ်းစဉ်များနှင့် ဆန့်ကျင်နေခဲ့သည်။ ကွန်မြူနစ်ဝါဒ အရ ဖက်ဒရယ်ပြည်ထောင်စုဖွဲ့စည်းရန်မှာ လက်တွေ့နှင့်များစွာ အလှမ်းကွာဝေးခဲ့ရသည်။ ထို့ကြောင့်လည်း ကေအင်န်ယူပါတီက ကြီးမှူးကျင်းပသော လူမျိုးစု ညီလာခံ(လူမျိုးစုကွန်ဖရင့်)သည် အစည်းအဝေး ဆုံးဖြတ်ချက် များကိုဆုံးဖြတ်ခဲ့သော်လည်း လက်တွေ့တွင် တက်ရောက်သော အဖွဲ့အစည်းများသည် ပူးပေါင်း ဆောင်ရွက် နိုင်ခြင်းမရှိခဲ့ပေ။\nကေအင်န်ယူပါတီသည် အခြားလူမျိုးစုအဖွဲ့ အစည်းများနှင့် ပူးပေါင်းရန်ကြံစည်သည်သာမကဘဲ ဗိုလ်မြ၏ကေအင်န်အယ်လ်စီကိုလည်း စည်းရုံးရန် ကြိုးစားခဲ့သည်။ ၁၉၆၇ ခုနှစ်၊ ဒီဇင်ဘာလ ၂ဝ ရက် တွင် တစ်ဖက်လျှင် ကိုယ်စားလှယ်ငါးဦးစီပါဝင်သော ကေအင်န်ယူပီနှင့် ကေအင်န်အယ်လ်စီတို့သည် ထော်ပလေးမုတွင် ထပ်မံ၍ တွေ့ဆုံဆွေးနွေးခဲ့ကြသည်။ ယင်းဆွေးနွေးပွဲတွင် ကရင်အမျိုးသားညီလာခံ ခေါ်ယူ ရေးကို သဘောတူဆုံးဖြတ်ခဲ့သော်လည်း ကေအင်န်ယူပီ က ပျက်ကွက်ခဲ့သောကြောင့် အကောင်အထည်မဖော် နိုင်ခဲ့ပေ။\nမန်းဘဇံနှင့်အဖွဲ့သည် ၁၉၆၈ ခုနှစ်၊ ဇွန်လ ၁ ရက်တွင် ဗိုလ်မြ၏ကေအင်န်အယ်လ်စီနှင့်ဆိုဒိုပလော ၌ အတိအလင်းပူးပေါင်းမိခဲ့ကြသည်။ ၁၉၆၈ ခုနှစ်၊ ဇွန်လ ၂၁ ရက်တွင် ဗိုလ်မြဦးစီး၍ ထိသောခီး၌ အစည်းအဝေးတစ်ရပ်ကျင်းပခဲ့သည်။ ယင်းအစည်း အဝေးတွင် မန်းဘဇံနှင့်ဗိုလ်မြသည် (K.N.U.F)၁ Karen National United Front. ခေါ်ကရင်အမျိုးသားတပ်ဦးဖွဲ့စည်းရန် သဘောတူညီခဲ့ ကြသည်။ ဗိုလ်မြက အခြေအနေအရမလိုအပ်တော့သဖြင့် ကေအင်န်အယ်လ်စီကို ဖျက်သိမ်းလိုက်သည်။ ကေအင်န်ယူတပ်ဦး ဖွဲ့စည်းနေစဉ် ကြားဖြတ်ဗဟိုဦးစီး အဖွဲ့ကို ထိုနေ့မှာပင် ဖွဲ့စည်းခဲ့သည်။\nကြားဖြတ်ဗဟိုဦးစီးအဖွဲ့အား ဥက္ကဋ္ဌ၊ အတွင်းရေး မှူး၊ စည်းရုံးရေးတာဝန်ခံနှင့် တွဲဖက်တာဝန်ခံ၊ အုပ်ချုပ် ရေးတာဝန်ခံ၊ မဟာမိတ်ဆက်သွယ်ရေးတာဝန်ခံ စသဖြင့် အဖွဲ့ဝင် ၁ဝ ဦးဖြင့် ဖွဲ့စည်းခဲ့ခြင်းဖြစ်သည်။ ကြားဖြတ်ဗဟိုဦးစီးအဖွဲ့၏လုပ်ငန်းရပ်များအားအောက်ပါအတိုင်း သတ်မှတ်ခဲ့သည်-၂(၂။ ကာကွယ်ရေးဝန်ကြီးဌာနမှ စာရွက်စာတမ်းများ။)\n(က) ကေအင်န်ယူမှ ဆောင်ရွက်ရမည့် လုပ်ငန်း စဉ်များကို ရေးဆွဲချမှတ်ရန်။\n(ခ) လုပ်ငန်းဆိုင်ရာဆုံးဖြတ်ချက်များကို အောက်ခြေအဖွဲ့အစည်းများသို့ ညွှန်ကြား ရန်၊ အကောင်အထည်ဖော် လုပ်ကိုင်စေ ရန်။\n(ဂ) ဦးစီးအဖွဲ့ဝင်များနှင့် ကေဒါများကို ပညာ ပေးရန်။\n(ဃ) ကေအင်န်ယူတပ်ဦးအဖွဲ့များကို ဖွဲ့စည်း ပေးရန်။\n(င) ကြေညာချက်များကို ထုတ်ပြန်ရန်။\n(စ) မဟာမိတ်များ၊ နိုင်ငံခြားများနှင့် ဆက်သွယ် မှုပြုလုပ်ရန်။\n(ဆ) ဦးစီးအဖွဲ့ဝင်များနှင့် ကေဒါများကို နေရာ ချပေး၍ စည်းကမ်းထိန်းသိမ်းပေးရန်။\n(ဇ) ဗဟိုဦးစီးအဖွဲ့၏ ဘဏ္ဍာရေးကို ခန့်ခွဲပေး ရန်။\n၁၉၆၈ခုနှစ်၊ဇွန်လ၂၄ရက်တွင်ကေအင်န်ယူတပ်ဦးသည်ရခိုင်လွတ်မြောက်ရေးအဖွဲ့* (*ရခိုင်လွတ်မြောက် ရေး အဖွဲ့ သီးခြားတင်ပြပါမည်။) မှခေါင်းဆောင်များနှင့် တွေ့ဆုံဆွေးနွေးပြီး သဘော တူညီချက်တစ်ရပ်ကို လက်မှတ်ရေးထိုးခဲ့ကြသည်။ ယင်း သဘောတူညီချက်များမှာ-၁(၁။ ကာကွယ်ရေးဝန်ကြီးဌာနမှ စာရွက်စာတမ်းများ။)\n(က) ရခိုင်ပြည်နယ်လွတ်မြောက်ရေးပါတီကို ရခိုင်အမျိုးသားများ၏ လွတ်မြောက်ရေး အတွက် ဆောင်ရွက်နေသော ပါတီဟု ကေအင်န်ယူတပ်ဦးမှ အသိအမှတ်ပြု သည်။ ကေအင်န်ယူတပ်ဦးကို ကရင် အမျိုး သားများ၏ လွတ်မြောက်ရေးအတွက် ဆောင်ရွက်နေသော ရှေ့ဆောင်အဖွဲ့ဟု ရခိုင်ပြည်လွတ်မြောက်ရေးအဖွဲ့က အသိ အမှတ်ပြုသည်။\n(ခ) ရခိုင်အမျိုးသားများ၏လွတ်မြောက်ရေး အတွက် တိုက်ပွဲဝင်နေခြင်းကို လွတ်မြောက် ရေးအတွက် တိုက်ပွဲဝင်နေသော ကရင် အမျိုးသားများက လေးစားစွာဖြင့် ထောက်ခံအသိအမှတ်ပြုသည်။ ကရင် အ မျိုး သား များ ၏ လွတ် မြောက် ရေး အတွက် တိုက်ပွဲဝင်နေကြခြင်းကိုလည်း လွတ်မြောက်ရေးအတွက် တိုက်ပွဲဝင်နေ ကြသော ရခိုင်အမျိုးသားများက လေးစား စွာ အသိအမှတ်ပြုသည်။\n(ဂ) နှစ်ဦးနှစ်ဖက်သည် စိတ်ဓာတ်အရလည်း ကောင်း၊ ရုပ်ဝတ္ထုအရလည်းကောင်း၊ အပြန်အလှန်အထောက်အကူပြုရန် သဘောတူကြသည်။\n(ဃ) နှစ်ဖွဲ့လုံး၏လွတ်မြောက်ရေးအတွက် အောင်ပွဲရသည်အထိ စည်ရုံးညီညွတ်စွာ လက်တွဲတိုက်ပွဲဝင်ကြရန် သဘောတူညီ ကြသည်။\nကေအင်န်ယူပါတီက အခြားလူမျိုးစုအဖွဲ့ငယ်များ ကို သိမ်းသွင်းရန် ကြိုးစားသကဲ့သို့ ကေအင်န်ယူ တပ်ဦးကလည်း ရခိုင်လွတ်မြောက်ရေးအဖွဲ့ကို ခါးပိုက် ဆောင်တပ်အဖြစ် သိမ်းသွင်းလိုက်ခြင်းဖြစ်သည်။ မိမိ အဖွဲ့အစည်း၏ ရပ်တည်မှုကို ထောက်ခံသည့်နိုင်ငံရေး အင်အားစုတစ်ခုအဖြစ် ဖန်တီးထားပေးခြင်းလည်းဖြစ် သည်။\nထို့နောက် ဗိုလ်မြအုပ်စု၏ကြားဖြတ်ဗဟိုဦးစီးအဖွဲ့ သည် ရှေ့ဆောင်တပ်ဦး၏ အခြေခံလုပ်ငန်းစဉ်အဖြစ် အောက်ပါအတိုင်းချမှတ်ခဲ့သည်-၂ (၂။ ကာကွယ်ရေးဝန်ကြီးဌာနမှ စာရွက်စာတမ်းများ။)\n(က) တပ်ဦးအဆင့်ရှိ ရှေ့ဆောင်တပ်အဖွဲ့များ ကို ရွေးကောက်တင်မြှောက်ရန်။\n(ခ) တပ်ဦးအဆင့်ရှိ ရှေ့ဆောင်အဖွဲ့များသည် ကွန်ဂရက်ကျင်းပ၍ မိမိတို့၏ ဆောင်ရွက် ချက်များကို မိမိတို့ရွေးကောက်လိုက်သော အဖွဲ့များသို့အစီရင်ခံရန်။\n(ဂ) တပ်ဦးဝင်တိုင်းသည် မိမိတို့ပါဝင်သော အဖွဲ့အစည်း၏ ဆုံးဖြတ်ချက်များ ကို လိုက်နာ ဆောင်ရွက်ရန်၊ အနည်းစုသည် အများစု၏ဆုံးဖြတ်ချက်ကို လိုက်နာရန်၊ တပ်ဦးအောက်ခြေ အဖွဲ့အစည်းများသည် တပ်ဦးအထက်အဖွဲ့အစည်းများကိုနာခံရန်နှင့်တပ်ဦးအဖွဲ့ အစည်းအားလုံး သည်ဗဟို အဖွဲ့အစည်းကို နာခံရန်။\n(ဃ) တပ်ဦး၏စည်းကမ်းချက်များကိုတိကျစွာလိုက်နာရန်နှင့်တပ်ဦး၏ဆုံးဖြတ်ချက်များကိုချွတ်ယွင်းချက် မရှိအောင် ဆောင်ရွက်ရန်။\nထို့အပြင်ကေအင်န်ယူတပ်ဦး၏ လုပ်ငန်းစဉ် အဆင့်ဆင့်ကိုလည်း အောက်ပါအတိုင်းချမှတ်ခဲ့သည်-၃(၃။ ကာကွယ်ရေးဝန်ကြီးဌာနမှ စာရွက်စာတမ်းများ။)\n(က) နယ်မြေတစ်ခုလုံးအတွက် အမျိုးသား ကွန်ဂရက်နှင့် ဗဟိုကော်မတီသည် တပ်ဦး ၏ အမြင့်ဆုံးသော အဖွဲ့အစည်းဖြစ်သည့် အလျောက် ¤င်းတို့၏ရှေ့ဆောင်မှုကို အောက်ခြေအဆင့်ဆင့်အဖွဲ့များအားလုံးက နာခံရန်။\n(ခ) ဗဟိုကော်မတီသည် သာမန်အခြေအနေ၌ တပ်ဦး၏ အမျိုးသားကွန်ဂရက်ကို လေးနှစ် တစ်ကြိမ်ခေါ်ယူကျင်းပရန်နှင့် အထူး အခြေအနေများတွင် ဗဟိုကော်မတီသည် အချိန်ကာလကို ဆုံးဖြတ်နိုင်ပြီး အချိန် ရွှေ့ပြောင်းခြင်းများပြုလုပ်ရန်။\n(ဂ) တပ်ဦးအဖွဲ့ဝင်အားလုံး၏ အရေအတွက် တစ်ဝက်ကျော်ကို ကိုယ်စားပြုသော တပ်ဦး အောက်ခြေအဖွဲ့များက အမျိုးသား ကွန်ဂရက်ကျင်းပရန် တောင်းဆိုခဲ့လျှင် ဗဟိုကော်မတီက ကျင်းပပေးရန်။\n(ဃ) တပ်ဦး၏အမျိုးသားကွန်ဂရက် တက်ရောက်ရန် ကိုယ်စားလှယ်အရေ အတွက်နှင့် ကိုယ်စားလှယ်များရွေးကောက် ရန် ကျင့်ထုံးတို့ကို ဗဟိုကော်မတီက ဆုံးဖြတ်ရန်။\n(င) ကိုယ်စားလှယ် တစ်ဝက်ကျော်တက်ရောက် လျှင် ကွန်ဂရက်ကျင်းပရန်။\n(စ) တပ်ဦးအမျိုးသားကွန်ဂရက်၏ လုပ်ငန်း များနှင့် အာဏာများမှာ အောက်ပါအတိုင်း ဖြစ်သည်-\n(၁) ဗဟိုကော်မတီနှင့် ဗဟိုအလုပ် အမှုဆောင်များက တင်ပြသော အစီရင်ခံစာများကို ကြားနာ၍ ဆွေးနွေးပြင်ဆင်ဖြည့်စွက်ရန်နှင့် လက်ခံရန်။\n(၂) တပ်ဦးဖွဲ့စည်းပုံအခြေခံဥပဒေ၊ တပ်ဦး၏လုပ်ငန်းစဉ်နှင့် တော်လှန် ရေး၏ လုပ်ငန်းစဉ်တို့ကို ပြင်ဆင် ဆုံးဖြတ်ရန်။\n(၃) တပ်ဦးအခြေခံဝါဒ သဘောထားနှင့် တပ်ဦး၏အခြေခံသုံးသပ်ချက်ကို စဉ်းစားဆုံးဖြတ်ရန်။\n(၄) ဗဟိုကော်မတီနှင့် ဗဟိုကော်မတီ ဥက္ကဋ္ဌကို ရွေးချယ်တင်မြှောက်ရန်။\n(ဆ) ဗဟိုကော်မတီအမျိုးသားကွန်ဂရက် တစ်ခု နှင့်တစ်ခုအကြား တပ်ဦး၏အမြင့်ဆုံးသော အဖွဲ့ဖြစ်စေရန်၊ အမျိုးသားကွန်ဂရက် တစ်ခုနှင့်တစ်ခုအကြား တာဝန်ယူ လုပ်ဆောင်ရန်။\n(ဇ) အမျိုးသားကွန်ဂရက်ကို ခေါ်ယူကျင်းပခြင်းမပြုနိုင်ပါကဗဟိုကော်မတီသည် လောလောဆယ် အခြေအနေနှင့် ဆောင်ရွက်ရမည့်လုပ်ငန်းများကို စီစဉ် ချမှတ်လုပ်ဆောင် သွားနိုင်ပြီး တပ်ဦး၏ ဖွဲ့စည်းပုံစည်းမျဉ်းဥပဒေများကို ပြုလုပ်ပြဋ္ဌာန်းခြင်း၊ ပြင်ဆင်ခြင်းနှင့် ဖြည့်စွက် ခြင်းများပြုလုပ်ခြင်း။\n(ဈ) ဗဟိုကော်မတီသည် ကော်မတီဦးရေ ထက်ဝက်၏ သဘောတူညီမှုဖြင့် အဆိုပြု ချက်များကို ဆုံးဖြတ်အတည်ပြုရန်။\n(ည) ဗဟိုကော်မတီ၏ တာဝန်ဝတ္တရားများကို အောက်ပါအတိုင်းသတ်မှတ်သည်-\n(၁) တပ်ဦးလုပ်ငန်းများကိုစီစဉ် ညွှန်ကြား၍ တပ်ဦး၏ကြေညာချက် များကို ထုတ်ပြန်ရန်။\n(၂) တပ် ဦး အ ဖွဲ့ အ စည်း များ တည်ထောင်ပေးရန်။\n(၃) တပ်ဦးအဖွဲ့ဝင်များအားနေရာချထားခြင်း၊ တပ်ဦး၏ဘဏ္ဍာရေးခန့်ခွဲ ခြင်းများကို တာဝန်ယူရန်။\n(၄) အခြားနိုင်ငံရေးပါတီများ၊ အဖွဲ့ အစည်းများနှင့် ဆက်သွယ်ရန် တပ်ဦးကိုယ်စား ဆက်သွယ်ရန်။\n(ဋ) ဗဟိုကော်မတီသည် နေ့စဉ်လုပ်ငန်း တာဝန်များ ထမ်းဆောင်နိုင်ရန်အတွက် ဗဟိုကော်မတီဥက္ကဋ္ဌက ဦးစီးသော ဗဟို အလုပ်အမှုဆောင်ကော်မတီကို ရွေးချယ် ဖွဲ့စည်းရန်နှင့် လုပ်ငန်းများဆောင်ရွက်ရန် ဌာနများကို သတ်မှတ်ပေးရန်၊ လိုအပ်သော အချိန်များတွင် ကော်မရှင်ဖွဲ့စည်းရန်။\n(ဌ) ဗဟိုကော်မတီအစည်းအဝေးကို တစ်နှစ် တစ်ကြိမ်ကျင်းပရန်၊ ဗဟိုကော်မတီဝင် ဦးရေ ထက်ဝက်ရှိလျှင် အစည်းအဝေး ကျင်းပရန်နှင့် ဗဟိုအလုပ်အမှုဆောင် ကော်မတီ အစည်းအဝေးကို သုံးလ တစ်ကြိမ်ကျင်းပရန်။\nဗိုလ်မြနှင့်မန်းဘဇံအုပ်စု၏ ကြားဖြတ်ဗဟိုဦးစီး အဖွဲ့သည် ကေအင်န်ယူတပ်ဦးကို အချိန်ယူ၍ ဖွဲ့စည်း ခဲ့ခြင်းဖြစ်သည်။ ဗိုလ်မြသည် ကြားဖြတ်ဗဟိုဦးစီးအဖွဲ့ ဥက္ကဋ္ဌအဖြစ် နိုင်ငံရေးအစဉ်အလာရှိသော မန်းဘဇံကို နေရာပေးထားသည်။ သို့သော် လက်တွေ့သြဇာလွှမ်းမိုး သူမှာ ဗိုလ်မြပင်ဖြစ်သည်။ ဗိုလ်မြအုပ်စုသည် နိုင်ငံခြား နှင့်ဆက်သွယ်ရန်လည်း ဆုံးဖြတ်ခဲ့သည်။\nဗိုလ်မြသည် ဒုတိယဥက္ကဋ္ဌနှင့် ကေအင်န်ယူ တပ်မ (၁)၏ တပ်မမှူးအဖြစ် တာဝန်ယူထားသည်။ လက်နက် ကိုင်တပ်အားလုံးကိုချုပ်ကိုင်ထားခြင်းဖြင့် သြဇာ အာဏာကို ထိန်းသိမ်းထားခြင်းပင်ဖြစ်သည်။ မန်းဘဇံ သည် ဗမာပြည်ကွန်မြူနစ်ပါတီ၏လွှမ်းမိုးမှုကို မကျေ နပ်သဖြင့် ကေအင်န်ယူပါတီမှ ခွဲထွက်လာသူဖြစ်သော် လည်း ကွန်မြူနစ်ဝါဒ မှိုင်းမိထားသူ၊ ကွန်မြူနစ်ဝါဒ စွဲရှိသူအဖြစ် ဗိုလ်မြက ယုံကြည်ထားသည်။\nဗိုလ်မြသည် ကေအင်န်ယူတပ်ဦးနှင့် လက်နက် ကိုင်တပ်များဖွဲ့စည်းရန် စနစ်တကျ စီစဉ်ခဲ့သည်။ ကေအင်(န်)ယူ တပ်မ(၁)၏ လက်အောက်တွင် ကေအင်(န်)ယူ တပ်မဟာ(၁)၊ တပ်မဟာ(၆)၊ တပ်မဟာ (၇)နှင့် တပ်မဟာ(၈)တို့ပါဝင်သည်။ သို့သော် ဗိုလ်မြ သည် မိမိသြဇာကို မနာခံသည့် တပ်မဟာ(၁)နှင့် တပ်မဟာ(၈) ခေါင်းဆောင်များကို ဖယ်ရှားလိုက်သည်။ အချို့ကို သုတ်သင်သတ်ဖြတ်ပစ်သည်။ ထို့နောက် တပ်မဟာ(၁)နှင့် တပ်မဟာ(၈)ကိုပူးပေါင်း၍ တပ်မဟာ(၁)အဖြစ် ဖွဲ့စည်းလိုက်ရာ တပ်မဟာ(၈) သည် အလိုအလျောက် ချုပ်ငြိမ်းသွားရတော့၏။\nထိုအချိန်တွင် ကေအင်န်ယူပါတီမှ ဘောနေ ခေါင်းဆောင်သော တပ်မဟာ(၂)နှင့် ကဝဲဒိုခေါ် မောလယ် ခေါင်းဆောင်သော တပ်မဟာ(၃) ပူးပေါင်း အင်အား ၅ဝဝ ခန့်သည် စစ်တောင်းမြစ်ကိုဖြတ်ကူး၍ ကေအင်န်ယူပါတီမှ ခွဲထွက်လာကြပြန်သည်။ ထို့နောက် ဗိုလ်မြအုပ်စုနှင့် ပူးပေါင်းမိပြီး ရွှေကျင်ကျောက်ကြီး နယ်တွင် အခြေချလှုပ်ရှားကြသည်။\nကေအင်န်ယူပါတီသည် ဗိုလ်မြအုပ်စုနှင့် ပြန်လည် သင့်မြတ်ရန် အစွမ်းကုန်ကြိုးစားခဲ့သည်။ ၁၉၆၈ ခုနှစ်၊ အောက်တိုဘာလတွင် ရှိုးလုစခန်း၌ နှစ်ဖက်တွေ့ဆုံ ဆွေးနွေးခဲ့ကြသေးသော်လည်း အောင်မြင်မှုမရခဲ့ပေ။ သို့နှင့် ဗိုလ်မြအုပ်စုသည် ကေအင်န်ယူတပ်ဦးကို စနစ်တကျပင် ဖွဲ့စည်းနိုင်ခဲ့လေသည်။\nကချင်သောင်းကျန်းသူများ၁ ( ၁။ ကာကွယ်ရေးဝန်ကြီးဌာနမှ စာရွက်စာတမ်းများ။)\nကေအိုင်အေ(ခေါ်)ကချင်သောင်းကျန်းသူများ သည် ငြိမ်းချမ်းရေးဆွေးနွေးပွဲမပြုလုပ်မီ ၁၉၆၃ ခုနှစ် နှစ်ဦးပိုင်းတွင် တပ်မဟာ(၁)နှင့်တပ်ရင်း(၆)ရင်းကို လူအင်အား ၁ဝဝဝ ကျော်ဖြင့် ဖွဲ့စည်းနိုင်ခဲ့ပြီးဖြစ် သည်။ ဇော်ဒန်ခေါင်းဆောင်သည့် ကိုယ်စားလှယ်အဖွဲ့က တော်လှန်ရေးကောင်စီနှင့်ဆွေးနွေးနေစဉ် ကေအိုင်အေများ သည် လူသူစုဆောင်းခြင်း၊ ဆက်ကြေး ကောက်ခံခြင်းတို့ကို တိုးချဲ့၍ဆောင်ရွက်ခဲ့ကြသည်။ ဆွေးနွေးပွဲကာလတွင် ဇော်တူးသည် ဗန်းမော်နယ်မြေ မှ ဧရာဝတီမြစ်ကို ဖြတ်ကျော်၍ ကျောက်စိမ်းထွက်ရှိ ရာ ကာမိုင်းမြို့နယ်အတွင်းသို့ ဝင်ရောက်စည်းရုံးစိုးမိုးခဲ့သည်။ ကာမိုင်းမြို့နယ်ရှိကျေးရွာအားလုံးလိုလိုသည် ကေအိုင်အေတို့၏လွှမ်းမိုးမှု အောက်တွင် ရောက်ခဲ့ရ သည်။\nဆွေးနွေးပွဲပျက်ပြားပြီးနောက် ကေအိုင်အေတို့ သည် လူ၊ လက်နက်နှင့် ခဲယမ်းမီးကျောက်များကို အပြင်းအထန်စုဆောင်းကြလေရာ ၁၉၆၃ ခုနှစ်ကုန် တွင် လူအင်အားမှာ ၂ဝဝဝ ကျော်အထိ တိုးတက်လာ ခဲ့ပြီဖြစ်သည်။\n၁၉၆၄ ခုနှစ်၊ နှစ်ဦးတွင် ကေအိုင်အေတပ်မဟာ (၂) ကို တိုးချဲ့ဖွဲ့စည်းခဲ့သည်။ တပ်မဟာ(၁)၏ လက်အောက်တွင် တပ်ရင်း(၁)၊ တပ်ရင်း(၂)နှင့် တပ်ရင်း(၅)ကိုစုဖွဲ့ပြီး ဇော်ဆိုင်းက အုပ်ချုပ်သည်။ ဇော်ဆိုင်း၏တပ်မဟာ(၁)သည် မန်စီမြို့နယ်၊ မွန်ဘာပါ ကျေးရွာ (အက်စ်အို-၄၈၈၈)တွင် အခြေပြု၍ လှုပ်ရှား သည်။ တပ်မဟာ(၂)တွင်မူ တပ်ရင်း(၃)၊ တပ်ရင်း(၄) နှင့် တပ်ရင်း(၆)တို့ ပါဝင်သည်။ ဇော်တူးက တပ်မဟာ (၂) ကိုအုပ်ချုပ်ပြီး မဂျီဘွမ်(အက်စ်-၄၄ဝ၄)တွင် အခြေပြု၍ လှုပ်ရှားသည်။ ထို့အပြင် တပ်ရင်း(၇) ကို ပူတာအိုနယ်မြေတွင် လူအင်အား ၈ဝဝ ခန့်ဖြင့် တိုးချဲ့ ဖွဲ့စည်းပြီး ဇော်တူးကပင် တာဝန်ယူ၍အုပ်ချုပ်ခဲ့သည်။ တပ်ရင်း(၇)တွင် V.D.F. (Villager's Defence Forces.) (ခေါ်)ကျေးရွာ ကာကွယ် ရေးတပ်ဖွဲ့ကို အခြေခံ၍ဖွဲ့စည်းခြင်းဖြစ်သည်။ ပြောက်ကျားလှုပ်ရှားမှုအတွက် ရည်ရွယ်ခြင်း ဖြစ်သည်။\nဇော်တူးသည် တပ်မဟာ(၂)အား တဖြည်းဖြည်း တိုးချဲ့ဖွဲ့စည်းခဲ့ရာ အင်အား ၁၄ဝဝ ကျော်အထိ တိုးတက်လာပြီး ပူတာအို၊ ချီဖွေ၊ လောခေါင်၊ မြစ်ကြီးနား၊ ဗန်းမော်၊ ကွတ်ခိုင်နယ်မြေများတွင် ဖြန့်ခွဲလှုပ်ရှား၍ လာသည်။ ၁၉၆၃ ခုနှစ်၊ ဇွန်လမှ ၁၉၆၄ ခုနှစ်၊ နိုဝင်ဘာလအတွင်း ကေအိုင်အေထိပ်သီးခေါင်းဆောင် ညီအစ်ကိုများဖြစ်သော ဇော်ဆိုင်း၊ ဇော်ဒန်၊ဇော်တူးတို့သုံးဦးသည်လည်း ဇော်သုံးဇော်ဟူ၍ နာမည်ကြီး လာကြသည်။\nတပ်မတော်သည် ကချင်ပြည်နယ်နှင့် ရှမ်း ပြည်နယ်မြောက်ပိုင်းတွင် ရုတ်တရက်အင်အားကြီးထွား ပြီး ဆူပူလှုပ်ရှားလာကြသော ကေအိုင်အေများကို ချေမှုန်းရေးအတွက် ၁၉၆၄ ခုနှစ်၊ ဒီဇင်ဘာလမှစ၍ စစ်ဆင်ရေးများဖြင့် ဆင်နွှဲတိုက်ခိုက်တော့သည်။ တပ်မတော်က ဆင်နွှဲခဲ့သော စစ်ဆင်ရေးများမှာ အောက်ပါအတိုင်းဖြစ်သည်-\nတပ်မတော်က ဆင်နွှဲသည့်စစ်ဆင်ရေး အရပ်ရပ် ကြောင့် ၁၉၆၄ ခုနှစ်၊ ဒီဇင်ဘာလမှ ၁၉၆၅ ခုနှစ်၊ စက်တင်ဘာလအထိ တစ်နှစ်တာကာလအတွင်းတွင် ကေအိုင်အေများမှာ များစွာအထိနာခဲ့ရသည်။ ထို ကာလအတွင်း ကေအိုင်အေသောင်းကျန်းသူ ၆၉၆ ယောက်ကို အသေမိပြီး ၃၇၇ ယောက်ကို ဒဏ်ရာရစေ ခဲ့သည်။ ၁ဝ၆၄ ယောက်ကို အရှင်ဖမ်းဆီးရမိပြီး ၂၂၂၃ ယောက် လက်နက်ချခဲ့ကြသည်။ ထို့ကြောင့် ၁၉၆၅ ခုနှစ်မှ ၁၉၆၆ ခုနှစ်၊ နှစ်လယ်ပိုင်းအတွင်း ကချင် သောင်းကျန်းသူလှုပ်ရှားမှုများစွာ ကျဆင်းသွားခဲ့ရ တော့သည်။\nကေအိုင်အေလှုပ်ရှားမှုမှာ တပ်မတော်၏ ထိုးစစ်များကြောင့် အဘက်ဘက်မှ ယိုယွင်းကျဆင်းပြီး နာလန် မထူနိုင်တော့သဖြင့် ကေအိုင်အေခေါင်းဆောင်များ သည် နည်းအမျိုးမျိုးဖြင့် ကြံဆကြိုးပမ်းကြရသည်။ ကေအိုင်အေဦးစီးချုပ်ဖြစ်သူ ဇော်ဆိုင်းသည် ပြည်ပ အကူအညီရရေးအတွက် ထိုင်းနိုင်ငံသို့သွားရောက်ကာ ထိုင်း-မြန်မာနယ်စပ် ထန်ဝိုး(အယ်လ်ယူ-ဝ၅ဝ၅)တွင် အခြေချ၍ ဘိန်း၊ ကျောက်စိမ်းများရောင်းဝယ်ရန် စခန်းဖွင့်လှစ်ခဲ့ရသည်။ ထိုင်းနိုင်ငံမှတစ်ဆင့် ပြည်ပ အကူအညီများရရှိစေရန် ဇော်ဆိုင်း၏အကြံပေးအရာရှိ အဖြစ် ကေအင်(န်)ယူမှ တွဲဖက်ထားသော ဂျီလစ်လင်း (ကချင်အမည် ဇော်ဘောက်)က ကူညီခဲ့သည်။ ဇော်ဆိုင်းသည် ၁၉၆၅ ခုနှစ်၊ ဒီဇင်ဘာလ ၁၁ ရက်တွင် လွယ်ယားစခန်းမှ ခရီးထွက်သွားခြင်းဖြစ်ပြီး ဗန်ကောက်၊ ဇင်းမယ်၊ ဖော်မိုဆာသို့ လှည့်လည်၍ အရှေ့တောင်အာရှ စစ်စာချုပ်အဖွဲ့ (SEATO) ၏ အကူ အညီရရန်ကြိုးစားခဲ့သည်။ ၁၉၆၆ ခုနှစ်အတွင်းမှာပင်ကေအိုင်အေနိုင်ငံခြားဆက်သွယ်ရေး တာဝန်ခံမရန်ဘရန်ဆိုင်းသည် အိန္ဒိယနိုင်ငံ၏ အကူအညီရယူ ရေးအတွက် ချောကန်တောင်ကြားဒေသသို့ သုံးလကြာ သွားရောက်ဆွေးနွေးခဲ့သည်။ သို့သော် မအောင်မြင် ခဲ့ပေ။\n၁၉၆၆ ခုနှစ်၊ နှစ်ဦးပိုင်းတွင် တပ်မတော်သည် ဗမာပြည်ကွန်မြူနစ်ပါတီ ချေမှုန်းရေးအတွက် အမှတ် (၇၇) ခြေမြန်တပ်မဌာနချုပ်ကို ဖွဲ့စည်းရန် ကချင် ပြည်နယ်မှ စစ်ဆင်ရေးတပ်အချို့ကို ထုတ်နုတ်ခဲ့ရလေ ရာ ကေအိုင်အေများအတွက် လူသူလက်နက်စုဆောင်း စည်းရုံး၍ ခေါင်းထောင်ထနိုင်ရန် အချိန်ရသွားသည် ဟု ဆိုရပေမည်။\nရှမ်းသောင်းကျန်းသူများ၁(၁။သောင်းကျန်းသူများသမိုင်းစာစောင်ပြုစုရေးကော်မတီ၏ ရှမ်းသောင်းကျန်း သူများသမိုင်း (၁၉၄၈ ခုနှစ်)။)\nရှမ်းသောင်းကျန်းသူအဖွဲ့အစည်းများဖြစ်သော စိုင်းပန်ခေါင်းဆောင်သောအဖွဲ့၊ စဝ်ဆေးဝိုင် ခေါင်းဆောင်သောအဖွဲ့တို့သည် ပြည်တွင်းငြိမ်းချမ်းရေး ဆွေးနွေးပွဲတွင် ပဏာမကိုယ်စားလှယ်များအဖြစ် လာရောက်ဆွေးနွေးခဲ့ကြသည်။ နွံစစ်ဟန်(ခေါ်)ရဲရင့် သော ရှမ်းလူငယ်အဖွဲ့၊ လွတ်ကျောက်ဆောင်(ခေါ်) ရှမ်းပြည်လွတ်မြောက်ရေးတပ်(S.S.I.A)* (*S.S.I.A = Shan State Independence Army.) စဝ်ဟန် စစ်တိုင်း(ခေါ်) ရှမ်းတပ်မတော်အဖွဲ့ (S.N.A)** (** S.N.A = Shan National Army.) တို့သည် ပြည်တွင်းငြိမ်းချမ်းရေးဆွေးနွေးပွဲတွင် တော်လှန်ရေး ကောင်စီအစိုးရနှင့်ဆွေးနွေးခဲ့ကြသေးသော်လည်း ဖက်ဒရယ်မူ ထက်ပင် ပိုမိုပြင်းထန်သောခွဲထွက်ရေးမူ များကိုသာတောင်းဆိုခဲ့ကြသဖြင့် မအောင်မြင်ခဲ့ပေ။\nရှမ်းသောင်းကျန်းသူများသည် ၁၉၅၉ ခုနှစ်၊ ဖေဖော်ဝါရီလ ၁၃ ရက်တွင် စိုင်းနွဲ့ဦးစီး၍ တပ်မတော် ပုံပါကျင်စခန်းကို တိုက်ခိုက်ကာ လက်နက်ကိုင် သောင်းကျန်းမှုစတင်ခဲ့ခြင်းဖြစ်သည်။ ရှမ်းစော်ဘွားများ ၏ ကိုယ်ထိလက်ရောက်ကူညီမှုဖြင့် ကြီးထွားလာသော ရှမ်းသောင်းကျန်းမှုသည် တစုတစည်းတည်းမရှိဘဲ အဖွဲ့ငယ်များစွာ ကွဲထွက်ခဲ့ရသည်။ ရှမ်းစော်ဘွားများ အာဏာစွန့်ရသည့် ၁၉၅၉ ခုနှစ်တွင် ကျိုင်းတုံမှ လူငယ် ၂ဝဝ ကျော်သည် စိုင်းနွဲ့နှင့်သွားရောက်ပူးပေါင်းခဲ့သည်။ ၁၉၅၉ ခုနှစ်၊ နိုဝင်ဘာလ ၂၂ ရက်တွင် တောခိုစစ်ရဲ ဗိုလ်မောင်နှင့် ရှမ်းသောင်းကျန်းသူများပူးပေါင်း၍ တန့်ယန်းမြို့ကိုတိုက်ခိုက်ခဲ့သော်လည်း တပ်မတော်က ၁၉၅၉ ခုနှစ်၊ ဒီဇင်ဘာလ ၁ ရက်တွင် ပြန်လည် သိမ်းပိုက်နိုင်ခဲ့သည်။\nဗိုလ်မောင်သည် 'ဝ' လူမျိုးဖြစ်ပြီး ယခင် ဓားပြဟောင်းဖြစ်သည်။ တရုတ်ဖြူစစ်ဆင်ရေးတွင် တပ်မတော်ကို ကူညီပံ့ပိုးခဲ့သဖြင့် ရှမ်းပြည်နယ်မှ အကြီးအကဲများနှင့် ညှိနှိုင်းပြီး တပ်မတော်ခြေလျင် တပ်မဟာ (၆)က စစ်ရဲတပ်ရင်း (၁၂)တွင် တပ်စုမှူး အဆင့်အထိခန့်အပ်ခဲ့သည်။ သို့သော် ဗိုလ်မောင် သည် ဓားပြတိုက်မြဲတိုက်နေခဲ့သည်။ ထို့နောက် ရှမ်း သောင်းကျန်းသူ စဝ်ကျော်ဒွန်းက မြှောက်ပေးသဖြင့် သစ္စာဖောက်ကာ တောခိုခဲ့သူဖြစ်သည်။ နိုင်ငံရေးအစဉ် အလာရှိသူ မဟုတ်ပေ။ ဗိုလ်မောင်သည် တပ်မတော် ၏တိုက်ခိုက်မှုကြောင့် ၁၉၆ဝ ပြည့်နှစ်၊ မတ်လတွင် ထိုင်းနိုင်ငံရှိ စိုင်းနွဲ့နှင့်သွားရောက်ပူးပေါင်းခဲ့ရသည်။\nလွတ်ကျောက်ဆောင်(ခေါ်)ရှမ်းပြည်လွတ်မြောက် ရေးတပ်သည် ၁၉၆ဝ ပြည့်နှစ်၊ ပန်တောင်းဌာနချုပ်၌ ပြုလုပ်သော အစည်းအဝေးတွင် ခေတ်ပညာတတ် တက္ကသိုလ်ကျောင်းသားများက စိုင်းနွဲ့၏အဖွဲ့ကို အယုံ အကြည်မရှိဘဲ ခွဲထွက်လာသော အဖွဲ့ဖြစ်သည်။ တပ်မဟာတစ်ခု၊ တပ်ရင်းလေးရင်းဖွဲ့စည်းထားသည်။ စစ်ဟန်စစ်တိုင်းအဖွဲ့သည်လည်း စိုင်းနွဲ့အဖွဲ့မှ တောခို ဘုန်းကြီး ဦးကုဏ္ဍလ(ခေါ်)စောက်ငါးခမ်းက ၁၉၆၁ ခုနှစ်၊ ဇွန်လတွင် ခွဲထွက်ထူထောင်ခြင်းဖြစ်သည်။ တပ်ရင်းကိုးရင်းရှိပြီး ကျိုင်းတုံနယ်တွင်လှုပ်ရှားသည်။\nထို့အပြင်အလင်းဝင်ကွန်မြူနစ်ဟောင်း မိုးဟိန်းက အလင်းဝင်များအတွက် အစိုးရ မ တည်ငွေများကို အလွဲသုံးစားပြုလုပ်ကာ တောခိုပြီး စိုင်းနွဲ့နှင့်အတူရှိ နေရာမှ သီးခြားခွဲထွက်ပြီး ရှမ်းပြည်နယ်တော်လှန်ရေး တပ်ပေါင်းစု (S.U.R.A)*** (*** S.U.R.A = Shan State United Revolution Army.) ဟူ၍ ထူထောင်သေးသည်။ မိုးဟိန်းသည်၁၉၆ဝပြည့်နှစ်တွင်နွံစစ်ဟန်မှခွဲထွက်ပြီး ရှမ်းပြည်လုံးဆိုင်ရာ တော်လှန်ရေးတပ်ဦး(S.U.R.F)**** (**** S.U.R.F = Shan State United Revolution Front.)ကို ဖွဲ့စည်းခဲ့သည်။ မိုးဟိန်းအဖွဲ့တွင် တပ်ရင်းသုံးရင်းပါဝင်ပြီး ကျေးသီး၊ မိုင်းနောင်၊ မိုင်းကိုင်၊ လဲချား၊ မောက်မယ်နယ်မြေများတွင် လှုပ်ရှားခဲ့သည်။\n၁၉၆၂ ခုနှစ်တွင် အသီးသီးကွဲပြားနေသော ရှမ်း သောင်းကျန်းသူအဖွဲ့အစည်းများပူးပေါင်း၍ ရှမ်း တော်လှန်ရေးကောင်စီကို ဖွဲ့စည်းရန် ကြိုးပမ်းကြသေး သော်လည်း အောင်မြင်မှုမရပေ။\n၁၉၆၄ ခုနှစ်၊ ဇန်နဝါရီလတွင် (ကွယ်လွန်သူ) စော်ဘွားကြီး စဝ်ရွှေသိုက်၏ဇနီး မဟာဒေဝီ(ခေါ်) နန်းဟိန်းခမ်းသည် မြဝတီ-မဲဆောက်လမ်းမှတစ်ဆင့် ထွက်ပြေးတိမ်းရှောင်သွားသည်။ မဟာဒေဝီအား ရှမ်း သောင်းကျန်းသူအဖွဲ့အစည်းများ၏ နာယကအဖြစ် တင်မြှောက်ကြရန် အစည်းအဝေးပြုလုပ်ကြရာ လွတ်ကျောက်ဆောင်(ခေါ်)အက်စ်အက်စ်အိုင်အေက သာ ထောက်ခံခဲ့သည်။ နွံစစ်ဟန်နှင့်စစ်ဟန်စစ်တိုင်း အဖွဲ့များက လက်မခံခဲ့ပေ။\n၁၉၆၄ ခုနှစ်၊ ဧပြီလတွင် မဟာဒေဝီကိုထောက်ခံ သော လွတ်ကျောက်ဆောင်(ခေါ်)အက်စ်အက်စ် အိုင်အေသည် ရှမ်းပြည်လွတ်မြောက်ရေးတပ်မတော် (အက်အက်စ်အေ)ဟု အမည်ပြောင်းလဲဖွဲ့စည်းလိုက် သည်။ အက်စ်အက်စ်အေများသည် တပ်မဟာ လေးခု တိုးချဲ့ဖွဲ့စည်းလိုက်သည်။ တပ်ရင်း ၁၂ ရင်းတွင် အင်အား ၁၆ဝဝ ခန့်ရှိသည်။ ဌာနချုပ်ကို ထိုင်းနိုင်ငံ အတွင်းတွင် အခြေစိုက်ထားသည်။\nရှမ်းသောင်းကျန်းသူအဖွဲ့များသည် အယူဝါဒ ရေးရာအရ တစ်ဖွဲ့နှင့်တစ်ဖွဲ့သင့်မြတ်ခြင်းမရှိဘဲ သက်ဆိုင်ရာနယ်မြေများအလိုက် သီးခြားလှုပ်ရှား၍သာ နေခဲ့ကြသည်။ သို့နှင့် ရှမ်းပြည်နယ်ကြီးတစ်ခုလုံးသည် ရှမ်းသောင်းကျန်းသူအဖွဲ့အစည်းအမျိုးမျိုး၊ ဗမာပြည် ကွန်မြူနစ်ပါတီ၊ တရုတ်ဖြူအြ<ွကင်းအကျန်များဖြင့် နယ်စပ်တစ်လျှောက် ရှုပ်ထွေးပြီး အဖျက်လုပ်ငန်း ပေါင်းစုံနှင့်သာြ>ွပမ်းတီးနေရလေသည်။\nပြည်တွင်းငြိမ်းချမ်းရေးဆွေးနွေးပွဲ ပျက်ပြားပြီး နောက် တစ်နိုင်ငံလုံးရှိ သောင်းကျန်းသူများ၏ အခြေအနေများ\nတော်လှန်ရေးကောင်စီသည် ၁၉၆၂ ခုနှစ်၊ မတ်လ ၂ ရက်တွင် သမိုင်းပေးတာဝန်အရ နိုင်ငံတော် ၏ အချုပ်အခြာအာဏာကို ထိန်းသိမ်းလိုက်ပြီးနောက် တစ်နိုင်ငံလုံးတွင် ဆူပူသောင်းကျန်းနေသော ပြည်တွင်း သောင်းကျန်းမှုမီးလျှံများကို ငြိမ်းသတ်ရန်ကြိုးစားရတော့သည်။ ပထမဦးစွာ ၁၉၆၃ ခုနှစ်၊ ပြည်တွင်း ငြိမ်းချမ်းရေးကမ်းလှမ်းချက် ထုတ်ပြန်ခြင်းသည် ပြည်တွင်းသောင်းကျန်းမှုပြဿနာကို နိုင်ငံရေးအရ ဖြေရှင်းနိုင်ရန် ကြိုးစားခြင်းပင်ဖြစ်သည်။ မြန်မာနိုင်ငံတွင်း နိုင်ငံရေးအင်အားစုများ လက်နက်စွဲကိုင်တိုက်ခိုက်နေခြင်းဖြင့် ပြည်တွင်းအင်အားကိုဆုတ်ယုတ်စေသည်ဟု တော်လှန်ရေးကောင်စီကခံယူသည်။ လက်နက်ကိုင် အင်အားစုများကို ခေတ်ပြောင်းတော်လှန်ရေး ဆင်နွဲရေးအတွက် အတူတကွပါဝင်ကြပါရန် ရိုးရိုး သားသား ဖိတ်ခေါ်ခဲ့ခြင်းဖြစ်သည်။\nသို့သော် စောဟန်တာသာမွှေးခေါင်းဆောင်သည့် ကေအာရ်စီမှလွဲ၍ သောင်းကျန်းသူအဖွဲ့အစည်း အားလုံးသည် မိမိတို့၏အသင်းအဖွဲ့အကျိုးအတွက်သာ ရည်ရွယ်ပြီး ပြည်တွင်းငြိမ်းချမ်းရေးဆွေးနွေးပွဲအပေါ် တွင် အမြတ်ထုတ်အကောက်ကြံခဲ့ကြသည်ကို တွေ့ရနိုင်သည်။ ဗမာပြည်ကွန်မြူနစ်ပါတီသည် ပြည်ပရောက် ဗဟိုကော်မတီများနှင့် အဆက်ပြတ်နေရာမှ ငြိမ်းချမ်း ရေးဆွေးနွေးပွဲကာလအတွင်း ပြန်လည်အဆက်အသွယ် ရရှိသွားခဲ့သည်။ ထို့နောက် ပြည်ပပေါ်လစီများကို အကြွင်းမဲ့လိုက်နာခြင်းဖြင့် အမျိုးသားသစ္စာဖောက်ဘဝ ကို လုံးလုံးလျားလျား ကျရောက်သွားရသည်။ ဗမာပြည် ကွန်မြူနစ်ပါတီ၏ လက်နက်ကိုင်တပ်များသည် ပဲခူးရိုးမ တွင် အကောင်းဆုံးဖြစ်ခဲ့သည်။\nမြစ်ဝကျွန်းပေါ်ဒေသတွင် အင်အားကောင်းသူ များမှာ ကေအင်န်ယူပါတီ၏ လက်နက်ကိုင်တပ်များ ဖြစ်သည်။ သို့သော် ကေအင်န်ယူပါတီသည် ဗမာ ပြည်ကွန်မြူနစ်ပါတီ၏ လက်အောက်ခံသဖွယ် ဖြစ်နေ လေရာ မြစ်ဝကျွန်းပေါ်ဒေသတစ်ခုလုံးတွင် ဗမာပြည် ကွန်မြူနစ်ပါတီနှင့် ကေအင်န်ယူပါတီတို့မှာ ရောထွေး နေပြီး အဖျက်လုပ်ငန်းမှန်သမျှကို အတူတကွကျူးလွန် နေခဲ့ကြသည်။\nကချင်ပြည်နယ်တွင် ကေအိုင်အေများကလှုပ်ရှားထကြွနေခဲ့သကဲ့သို့ ရှမ်းပြည်နယ်တွင်လည်း ရှမ်း သောင်းကျန်းသူအဖွဲ့အစည်းများက ဆူပူသောင်းကျန်း လျက်ရှိသည်။ စစ်တောင်းမြစ်အရှေ့ဘက်ခြမ်း၊ အရှေ့ ရိုးမဒေသတွင် ဗိုလ်မြ၏ကေအင်န်ယူအက်ဖ်က လှုပ်ရှားထကြွလျက်ရှိသည်။ ကရင်အမျိုးသားတိုးတက် ရေးပါတီ၊ မွန်ပြည်သစ်ပါတီကဲ့သို့သောအဖွဲ့ငယ်လေး များလည်း ရှိသေးသည်။\nဧရာဝတီမြစ်အနောက်ဘက်ကမ်းဒေသတွင် ဗမာပြည်ကွန်မြူနစ်ပါတီ၏ အနောက်တိုင်းနှင့် သခင်စိုး၏ အလံနီကွန်မြူနစ်ပါတီတို့ နယ်မြေလုနေကြရသည်။ ဗမာပြည်ကွန်မြူနစ်ပါတီသည် ၆၄ လမ်းစဉ်အရ အလံနီများကို ချေမှုန်းရန်စီစဉ်ခဲ့သည်။ ရခိုင်ဒေသ တွင်လည်း ဗမာပြည်ကွန်မြူနစ်ပါတီနှင့် အလံနီများမှာ နယ်မြေစား ကျက်လုနေကြရသည်။ကျော်ဇံရွှီး၏ ရခိုင်ပြည်ကွန်မြူနစ်ပါတီသည် စစ်ရေးအရ ထူးထူးခြားခြား ဆောင်ရွက်နိုင်ခြင်း မရှိဘဲဟောပြောခြင်း၊ ဆေးဝါးကုသပေးခြင်းစသည့် စည်းရုံးရေးလုပ်ငန်းများကိုသာ လုပ်ကိုင်နေပြီး ကျေးရွာလူထုအပေါ် ပျော့ပျောင်းသောသဘောထားဖြင့် ဆက်ဆံသောကြောင့် ရခိုင်တိုင်းရင်း သားများအဖို့ အနှောင့်အယှက်မရှိလှပေ။\nဗမာပြည်ကွန်မြူနစ်ပါတီသည် ၆၄ လမ်းစဉ်အရ စစ်ရေးအသွင်သဏ္ဌာန်များ ပြောင်းလဲ၍လာသည်။ ပြောက်ကျားလှုပ်ရှားမှုမှ သမားရိုးကျစစ်ကဏ္ဍများတွင် လှုပ်ရှားနိုင်ရန် ပိုမိုကြိုးစားလာသည်။ ခံစစ်ထက် ထိုးစစ်ဆင်နွှဲနိုင်ရန် ကြိုးစားလာသည်။\n၁၉၆၅ ခုနှစ်တွင် အင်အားချည့်နဲ့သော ဂွမြို့ကို ဗမာပြည်ကွန်မြူနစ်ပါတီက ဝင်စီးခဲ့သည်။ ၁၉၆၇ ခုနှစ်၊ စက်တင်ဘာလ ၉ ရက်တွင်လည်း ကျောက်တော်ကို ဝင်စီးခဲ့သည်။ ဗိုလ်သက်ထွန်းနှင့်အဖွဲ့သည် ၁၉၆၈ ခုနှစ်၊ မတ်လ ၉ ရက်တွင် အမ်းမြို့ကို ဝင်စီးခဲ့သည်။\nပြည်တွင်းငြိမ်းချမ်းရေးဆွေးနွေးပွဲပျက်ပြားပြီး နောက် တပ်မတော်သည် သောင်းကျန်းသူအဖွဲ့အစည်း များအား ထိုးစစ်ကြီးများဆင်နွှဲ၍ စစ်ရေးအရ တိုက်ခိုက်အရေးယူရတော့သည်။ သောင်းကျန်းသူများ သည် မိမိတို့၏ရပ်တည်ရေးအတွက် ပြည်ပအကူအညီကို ရှာဖွေလာကြရသည်။ ဗမာပြည်ကွန်မြူနစ်ပါတီမှာ ပြည်ပကွန်မြူနစ်ပါတီ၏ သြဇာကိုလုံးလုံး လျားလျား ခံယူလိုက်သည်။ ကေအိုင်အေများသည် အမေရိကန်နိုင်ငံ ဦးဆောင်သည့် အရှေ့တောင်အာရှ စစ်စာချုပ်အဖွဲ့မှ အကူအညီရယူရန် ကြိုးစားသကဲ့သို့ အိန္ဒိယနိုင်ငံနှင့် လည်းဆက်သွယ်ခဲ့သည်။ပြည်ပ နိုင်ငံနှင့်လည်းဆက်သွယ်ရန် ကြိုးစားနေသည်။ ရှမ်း သောင်းကျန်းသူများမှာလည်း တရုတ်ဖြူနှင့် ဆက်သွယ်ခြင်း၊ ထိုင်းနိုင်ငံတွင်အခြေချ၍ ပြည်ပ အကူအညီရှာဖွေခြင်းတို့ကို ပြုလုပ်လာကြသည်။ ပြည်တွင်းငြိမ်းချမ်းရေးဆွေးနွေးပွဲပျက်ပြားပြီးနောက်သောင်းကျန်းသူ အဖွဲ့အစည်းအားလုံး၏ တူညီသော ထူးခြားချက်တစ်ရပ်မှာ ပြည်ပအားကိုး၍ အမျိုးသား ရေးသစ္စာဖောက်ခြင်းနှင့် ဘိန်း၊ ကျောက်စိမ်းနှင့် နယ်စပ် မှောင်ခိုစီးပွားရေးလုပ်ငန်းများတွင် အပြိုင်အဆိုင်ဝင် ရောက်လာကြခြင်းပင်တည်း။\nPosted by Myanmar Political Research Organization at 4:11 PM


တို့ဗမာ အစည်းအရုံး: ဒို့ဗမာ ဟူသည် ( စနေနဂါးနီ ဂျာနယ်မှ)\nဒို့ဗမာ ဟူသည် (စနေနဂါးနီ ဂျာနယ်မှ)\n... ဒို့ဗမာ ဟူသည် မြန်မာသာလျှင် မဟုတ်၊ ရှမ်း-ကရင်-ကချင်-ချင်း-ဓနု-ပလောင်-တောင်သူ စသော တိုင်းရင်းသား အားလုံးကို ခေါ်သော အမည်ဖြစ်စေလျက် ...\nသခင်မျိုးဟေ့ ဒို့ဗမာ ဒါဒို့ပြေ ဒါ ဒို့မြေ\nနဂါးနီ စာအုပ်အသင်းကို ၁၉၃၇ ခု အတွင်း သခင်လူငယ် ခေတ်ပညာတတ်များက ဦးဆောင်၍ တည်ထောင်ခဲ့သည်။ ၄င်းစာအုပ် အသင်းသည် အင်္ဂလန်နိုင်ငံရှိ ဆိုရှယ်လစ် စာပေ ထုတ်ဝေသော စာပေတိုက်များနှင့် ဆက်သွယ်ပြီး မြန်မာနိုင်ငံ အတွင် အမျိုးသား စိတ်ဓာတ် လှုံ့ဆော်ရေး စာပေနှင့် တိုးတက်သည့် အယူအဆ ပါသော နိုင်ငံရေး စာပေများကို ထုတ်ဝေခဲ့သည်။\nမြန်မာ လူငယ်များ နိုင်ငံရေး အသိတရား နိုးကြားရေးနှင့် အမျိုးသား လွတ်မြောက်ရေး အတွက် တော်လှန်ရေး စိတ်ဓာတ် ပေါ်ပေါက်စေသည့် စာအုပ်များကို အများဆုံး ထုတ်ဝေခဲ့သည်။ နဂါးနီဂျာနယ်၊ ကား(လ်)မတ်ဝါဒ၊ ကျောင်းသား အရေးတော်ပုံ၊ ကျွန်ုပ်၏ စွန့်စားခြင်း၊ ကျွန်ုပ်နှင့် မိုက်ကယ်ကောလင်း၊ ဆိုရှယ်လစ်ဝါဒ၊ ဆိုရှစ်လစ်ဝါဒနှင့် နိသျှည်း၊ ဆိုဗီယက် ဒီမိုကရေစီ ကိုယ်တွေ့များ၊ ဓနရှင်ဝါဒ၊ ဒီဗလာရား၊ ဒေါက်တာ ဂျိုးဇေရီဇော်၊ ပြည်သူ့အာဏာ ပထမတွဲနှင့် ပြင်သစ် အရေးတော်ပုံ၊ လူမွဲတို့၏ ထွက်ရပ်လမ်း၊ လွတ်လပ်ရေးတိုက်ပွဲ၊ လက်ငင်း တို့တာဝန်၊ အလုပ်သမားလောက၊ အိုင်းရစ် အရေးတော်ပုံ၊ အိုင်းရစ် အာဇာနည်တို့မှာ ထင်ရှားသော နဂါးနီထုတ် စာအုပ်များ ဖြစ်ကြသည်။\nထို့ကြောင့်လည်း မြန်မာ တိုင်းရင်းသားတို့ နိုင်ငံရေး အသိတရား နိုးကြားစေရန်နှင့် ဆိုရှယ်လစ် သဘောတရားများ ပြည်သူလူထု အတွင်း ပျံ့နှံ့အောင် အများဆုံး ဖြန့်ဖြူးပေးသည့် စာအုပ်အသင်း အဖြစ် မြန်မာ့သမိုင်းတွင် ထင်ရှားသည်။\nSource: (၂၀၀၀ ခုနှစ်) ကိုလိုနီခေတ် မြန်မာ့ သမိုင်း အဘိဓာန်, တတိယ အကြိမ်. တက္ကသိုလ်များ သမိုင်း သုတေသန ဌာန၊ ဂျီအီးစီ (ပညာရေး) သမဝါယမ အသင်း.\nနဂါးနီ စာအုပ်အသင်း စိန်ရတု အခမ်းအနား ဖိတ်ကြားလွှာ


စိန်လက်စွပ် (3) - Forever Gems\nShowing 101 - 150 of 266 items\nပြသထားသည်။ 50 100 250\nKs. 2,729,600 Ks. 3,412,000 ကုန်ပစ္စည်းရှိသည်။\nKs. 986,400 Ks. 1,233,000 ကုန်ပစ္စည်းရှိသည်။\nKs. 1,453,600 Ks. 1,817,000 ကုန်ပစ္စည်းရှိသည်။\nKs. 1,192,000 Ks. 1,490,000 ကုန်ပစ္စည်းရှိသည်။\nKs. 1,607,200 Ks. 2,009,000 ကုန်ပစ္စည်းရှိသည်။\nKs. 2,012,800 Ks. 2,516,000 ကုန်ပစ္စည်းရှိသည်။\nMen Ring YLR911\nKs. 939,200 Ks. 1,174,000 ကုန်ပစ္စည်းရှိသည်။\nKs. 2,360,800 Ks. 2,951,000 ကုန်ပစ္စည်းရှိသည်။\nKs. 1,805,600 Ks. 2,257,000 ကုန်ပစ္စည်းရှိသည်။\nKs. 1,116,000 Ks. 1,395,000 ကုန်ပစ္စည်းရှိသည်။\nKs. 1,681,600 Ks. 2,102,000 ကုန်ပစ္စည်းရှိသည်။\nKs. 684,800 Ks. 856,000 ကုန်ပစ္စည်းရှိသည်။\nKs. 1,763,200 Ks. 2,204,000 ကုန်ပစ္စည်းရှိသည်။\nMen Ring YLR2560\nKs. 937,600 Ks. 1,172,000 ကုန်ပစ္စည်းရှိသည်။\nKs. 1,806,400 Ks. 2,258,000 ကုန်ပစ္စည်းရှိသည်။\nKs. 1,395,200 Ks. 1,744,000 ကုန်ပစ္စည်းရှိသည်။\nKs. 713,600 Ks. 892,000 ကုန်ပစ္စည်းရှိသည်။\nMen Ring YLR1190\nKs. 1,123,200 Ks. 1,404,000 ကုန်ပစ္စည်းရှိသည်။\nKs. 1,141,600 Ks. 1,427,000 ကုန်ပစ္စည်းရှိသည်။\nKs. 945,600 Ks. 1,182,000 ကုန်ပစ္စည်းရှိသည်။\nYLR2441 (18K) စိန်ပုံဆန်းလက်စွပ်\nKs. 1,330,400 Ks. 1,663,000 ကုန်ပစ္စည်းရှိသည်။\nKs. 996,000 Ks. 1,245,000 ကုန်ပစ္စည်းရှိသည်။\nKs. 2,388,000 Ks. 2,985,000 ကုန်ပစ္စည်းရှိသည်။\nMen Ring YLR2240\nKs. 759,200 Ks. 949,000 ကုန်ပစ္စည်းရှိသည်။\nKs. 1,882,400 Ks. 2,353,000 ကုန်ပစ္စည်းရှိသည်။\nKs. 1,892,800 Ks. 2,366,000 ကုန်ပစ္စည်းရှိသည်။\nKs. 3,308,800 Ks. 4,136,000 ကုန်ပစ္စည်းရှိသည်။\nYLR2578 (18K) စိန်ပုံဆန်းလက်စွပ်\nKs. 633,600 Ks. 792,000 ကုန်ပစ္စည်းရှိသည်။\nKs. 1,144,000 Ks. 1,430,000 ကုန်ပစ္စည်းရှိသည်။\nWomen Ring YLR 1216\nKs. 1,363,200 Ks. 1,704,000 ကုန်ပစ္စည်းရှိသည်။\nWomen Ring YLR1215\nKs. 1,310,400 Ks. 1,638,000 ကုန်ပစ္စည်းရှိသည်။\nWomen Ring YLR2925\nKs. 846,400 Ks. 1,058,000 ကုန်ပစ္စည်းရှိသည်။\nWomen Ring YLR1932\nKs. 1,034,400 Ks. 1,293,000 ကုန်ပစ္စည်းရှိသည်။\nWomen Ring YLR2121\nWomen Ring YLR1654\nKs. 968,000 Ks. 1,210,000 ကုန်ပစ္စည်းရှိသည်။\nWomen Ring YLR2895\nKs. 856,800 Ks. 1,071,000 ကုန်ပစ္စည်းရှိသည်။\nWomen Ring YLR901\nKs. 1,486,400 Ks. 1,858,000 ကုန်ပစ္စည်းရှိသည်။\nWomen Ring OCLR811\nKs. 800,000 Ks. 1,000,000 ကုန်ပစ္စည်းရှိသည်။\nWomen Ring YLR2136\nKs. 1,002,400 Ks. 1,253,000 ကုန်ပစ္စည်းရှိသည်။\nWomen Ring YLR732\nKs. 1,980,800 Ks. 2,476,000 ကုန်ပစ္စည်းရှိသည်။\nWomen Ring YLR680\nKs. 1,186,400 Ks. 1,483,000 ကုန်ပစ္စည်းရှိသည်။\nWomen Ring YLR1277\nKs. 976,000 Ks. 1,220,000 ကုန်ပစ္စည်းရှိသည်။\nWomen Ring YLR1275\nKs. 784,000 Ks. 980,000 ကုန်ပစ္စည်းရှိသည်။\nWomen Ring YLR353\nKs. 1,924,800 Ks. 2,406,000 ကုန်ပစ္စည်းရှိသည်။\nWomen Ring YLR2254\nKs. 1,193,600 Ks. 1,492,000 ကုန်ပစ္စည်းရှိသည်။\nWomen Ring YLR1729\nKs. 1,592,800 Ks. 1,991,000 ကုန်ပစ္စည်းရှိသည်။\nWomen Ring YLR2154\nKs. 750,000 ကုန်ပစ္စည်းရှိသည်။\nWomen Ring YLR2116\nKs. 918,400 Ks. 1,148,000 ကုန်ပစ္စည်းရှိသည်။\nWomen Ring YLR2559\nKs. 1,212,000 Ks. 1,515,000 ကုန်ပစ္စည်းရှိသည်။